
ITANGIRIRO 


Nyuma yo gusoma edition ya kane yanditswe na PRINTER ’S HOUSE SOLUTION LTD mu 
1980 ngasanga ari cyiza cyane, nifuje ko cyarushaho gufasha benshi bari mu rugendo 
rujya i Siyoni, bityo ngira igitekerezo cyo kugisubiramo kubera impamvu eshatu nkuru 
zikurikira: 

- Kuvugurura imyandikire y’ururimi rw’ikinyarwanda kubera ko imyandikire yo muri 
Edition ya kane itajyanye n ’igihe; 

- Gukosora amakosa y’imyandikire (typing errors); 

- Icyifuzo cyo kugeza aka gatabo ku bantu benshi binyuze mu kugashyira kuri internet no 
kuba kahererekanwa kandi kagasomerwa kuri telefoni ngendanwa, dore ko nanjye 
ubwanjye nabanjye kugashakira kuri internet nkakabura. 

Ikindi ntabura kubabwira ni uko usibye iyi edition yifashishijwe mu gukosora aka gatabo, 
hari n ’izindi eshatu zayibanjirije arizo iya mbereyo mu 1933, iya kabiri yo mu 1959 n ’iya 
gatatu yo mu 1979. 

Ingero z’amwe mu magambo n’amazina yari yanditswe nabi: “nakerense” ryahinduwe 
“nakerenseje" (kuri page 34), “MUREHESl” ryahinduwe “MUHEHESI” (page 94), 
“Eliya ” yahinduwe “Eliyakimu ” (kuri page 128), “butuma ” ryahindutse “bituma ” (kuri 
page 151) n ’ayandi. 

Ingero z’imwe mu mirongo yo muri Bibiliya itari iri yo n’indi itanabaho: 

(9 Abates. 5.6) kuri page 134 wakosowe bikaba (1 Abates 5:6 ), (Yesaga 26.2) kuri page 
159 wakosowe hakandikwa (Yesaya 26.2), (Itang 1.26) kuri page 107 wakosowe ukaba 
(Itang 19:26) n’iyindi. N’ubwo bimeze bityo, hari ahantu habiri tutashoboye gukosora 
kuko hadahura n’ibyanditswe. Aho ni Abarom 10. zo (tuhasanga kuri page 83) na 
(Mat 1:2) (tuhasanga kuri page 117): twaharekeyemo kugira ngo tudahindura injyana 
y ’igitekerezo kiri muri Edition twifashishije. 

Ingero z’ivugururura uburyo amarangamirongo ya Bibiliya yanditswemo: 
(Zab 111:10 byahinduwe Zab 111:10 ): (Ibyak. 16.30,31 byahinduwe Ibvak 16:30-31 ): 
(2 Abakor. 10. 18 byahindutse 2 Abakor 10:18 ). 

Muri rusange, ikosora ryakozwe nta kintu ryahinduye ku gitekerezo nyirizina kiri mu muri 
edition yo muri 1980. 

Edition ya 4 yavuguruwe mu 2016 bikozwe na M'VUYEKURE Emmanuel ufite contacts 
zikurikira: 

Tel: +250788550961 
E-mai: mvem2 009@vahoo.com 







AMAGAMBO ATEGUZA 


Umwanditsi w’iki gitabo yitwaga Yohana Bunyan. Yavukiye 
mu Bwongereza mu mwaka wa 1628. Se yari umucuzi, kandi 
nawe yize uwo mwuga. Yize imyaka mike gusa mu ishuri 
ry’abana, yiga gusoma no kwandika gusa. Yari afite 
ubwenge bwinshi bwa kavukire, ariko nta buryo yabonye 
bwo kwiga byinshi. N’ubwo yari azi kwandika no gusoma, 
imyandikire ye iteka yarimo amakosa menshi. 

Akiri umusore, Yohana yakundaga gukora ibyaha 
cyane, ariko yabikoraga umutima umurega, azi ko Imana 
izabimubaza. Umunsi umwe yumvise bigisha ku cyaha cyo 
kwica isabato, yumva ijwi ry’Imana mu mutima we rimubaza 
riti: 

Urahitamo kureka iki? Kureka ibyaha byawe ukazajya mu 
ijuru, cyangwa kubikomeza ukazajya muri Gehinomu? Agira 
ubwoba bwinshi; maze ariheba, yibwira ko atagishobora 
gukizwa. Bukeye ahura n’abagore batatu bakijijwe, 
baganiraga iby’Imana bahagaze ku irembo ry’urugo. 
Atangazwa n’amahoro yabo n’ubuhamya bwabo bwo 
kubabarirwa ibyaha no gukizwa n’Umwami Yesu, amenya 
ko abo bagore babonye Yesu koko. 

Icyakora ntiyakizwa uwo mwanya. Yongera guhura na 
Apoluoni na Bwihebe ibihe byinshi. Ndetse hari ubwo yari 
hafi kumera nka wa mugabo wo mu kazitiro kwa 
Musobanuzi. Ariko bitinze, agera ku musaraba, umutwaro 
umuva ku mugongo, arakizwa. 

Atangira kuvuga ubutumwa hose. Imana 
iramukoresha. Maze mu mwaka wa 1660, himikwa umwami 
mushya utaremeraga ko abatararobanuriwe ubupasitori mu 
buryo butegetswe bavuga ubutumwa. Yohana araregwa, ajya 
mu mbanza bamutegeka kureka kuvuga ubutumwa. Aranga, 
baherako bamushyira mu nzu y’imbohe. 

PREFACE 


Amaramo imyaka cumi n’ibiri! Kuba mu nzu y’imbohe 
kwamuhaye uburyo bwiza bwo gusoma igitabo cy’Imana no 
kukirondora cyane. Kandi Imana imukoresha mu zindi 
mbohe. Icyamubabazaga ni kimwe gusa; ni ibyo gufasha 
umugore we n’abana. Ntiyashoboraga gucura, nuko yiga undi 
mwuga wo kuboha utuntu, abohesha urudodo, akabigura 
amafaranga akayohereza iwe. 

Ntiyanditse byinshi muri icyo gihe. Bitinze baramurekura 
abona umudendezo wo kuvuga ubutumwa no gukorera Imana. 
Mu mwaka wa 1676, bongera kumufunga amezi make nibwo 
yanditse iki gitabo. Kiboneka mu mwaka wa 1678. Abantu 
baragikunda ku buryo butangaje, gikwira hose mu gihugu, 
cyane cyane mu ngo z’aboroheje. Gikundwa n’abana 
n’abakuru. Ubu kimaze guhindurwa mu ndimi zirenga 120! 

Ubwa mbere imfura n’abanyabwenge basuzuguraga iki 
gitabo, bati; nta mucuzi wo kwandika igitabo! Ariko buhoro 
buhoro, gitangira kumenyekana muri bo (Yohana yarapfuye 
kera). Baragisoma baragitangarira. Basanga ni ingezi rwose! 
Bibaza uko umuntu w’umukene w’umwuga ugayitse, utize 
n’ibyubwenge, yashoboye kucyandika. Birabayobera. 
Icyabimuhesheje ni kimwe: yari azi igitabo cy’Imana uburyo 
butangaje. Bisa n’aho yagifashe cyose mu mutwe! Ni ukuri 
gutinya Uwiteka ni itangiriro ry’ubwenge (Zab 111:10). Iki 
gitabo cye cyuzuye amagambo y’Imana akurikiranye; ni 
menshi cyane. 

Tugisoma iki gitabo, twibuke yuko ari nk’ubuhamya bwa 
Yohana Bunyan ubwe. Rya senga yaryamyemo akaharotera, 
mu itangiriro ryacyo ni ya nzu y’imbohe yari afungiwemo! 
Tujyane nawe, tugerane na we ku irembo ryo kwihana, no 
kwa Musobanuzi. Kandi cyane cyane ku musaraba 
w’Umwami Yesu, duture umutwaro w’ibyaha. Maze natwe 
dukomeze urugendo. lyo nzira ni nziza cyane, kandi rero, nta 
yindi igera i Siyoni! 

UMUGENZI 


1. UMUNTU WARI UHETSE UMUTWARO 

NANYURAGA mu butayu, ni bwo iyi si, mbona ahantu 
hari isenga, ndyamamo, ndasinzira, ndota inzozi. Muri izo 
nzozi, mbona umugabo wambaye ubushwambagara, 
ahagaze ateye umugongo urugo rwe, afite igitabo mu 
ntoke, ahetse umutwaro uremereye mu mugongo 
(Zab 38:4). mwitegereje mbona abumbuye icyo gitabo, 
aragisoma. Akigisoma, ararira, ahinda umushyitsi. Maze, 
atakibasha kwihangana, arataka, araboroga, ati: ”Ngire 
nte?” (Ibyakozwe 2:37; 16:30; Abaheburayo 2:2-3.) 
Akimeze atyo, ataha iwe; agezeyo, amara umwanya 
ashoboye wose yiyumanganije, kugira ngo umugore we 
n’abana be batabona umubabaro we. Ariko ananirwa 
kumara umwanya munini acecetse, kuko umubabaro we 
ugwira. Nicyo cyatumye aheruka kubungura ubwenge. 
Atangira kubabwira atya, ati: “Mugore wanjye nkunda, 
namwe bana nabyaye, jyewe inshuti yanyu y’amagara, 
nishwe n’umubabaro undemereye cyane. Kandi nabariwe 
inkuru y’impamo yuko uyu mudugudu wacu uzatwikwa 
n’umuriro uvuye mu ijuru. Muri iryo rimbuka riteye 
ubwoba, jyewe ubwanjye, nawe mugore wanjye, namwe 
bana nkunda, tuzarimbukana bibi, keretse ubuhungiro 
ntarabona bwaboneka bwo kudukiza”. 

Bumvise ibyo, bene wabo baratangara cyane: si uko 
bemeye yuko ibyo yababwiye ari iby’ukuri, ahubwo ni 
uko bibwiye yuko yafashwe n’indwara isarisha. Nuko 
kuko bwari bwije, bakibwira yuko ibitotsi byabasha 
kumukiza, bihuta kumuryamisha. Ariko ijoro ringanya 
n’amanywa kumubabaza, nicyo cyatumye mu kigwi cyo 
gusinzira, akesha ijoro asuhuza umutima, arira. 

Mukristo arangirwa inzira 

MUBWIRIZABUTUMWA 


Bukeye, bamubaza uko ameze, arabasubiza ati: 
”Ndarushaho kumera nabi”. Maze yongera kuganira nabo, 
ariko bo batangira kunangirwa imitima. Kandi batekereza 
kwirukanisha indwara ye kumutota no kumukankamira. 
Ubundi baramusekaga, ubundi bakamutota, ubundi 
bakamuzinukwa rwose nicyo cyatumye atangira kwigunga 
mu nzu ye, kugira ngo abasabire, abababarire, no kugira ngo 
yiganyire umubabaro we. Kandi yagendagendaga mu 
mirima wenyine, ubundi asoma, ubundi asenga: amara 
iminsi agira atyo. 

2. MUBWIRIZABUTUMWA 

Bukeye mubona agendagenda mu mirima, asoma igitabo 
cye, nk’uko yamenyereye, agira agahinda kenshi. 
Akigisoma, araturika arataka, nk’uko yagenjeje cya gihe 
kindi, ati: Nkwiriye gukora nte, ngo mbone gukira? 
{Ibyak 16:30-31). 

Mbona akebaguza, nk’ushaka kwiruka. Maze arahagarara 
kuko atabashije kumenya aho ajya. Mbona umugabo 
witwaga MUBWIRIZABUTUMWA, aza aho ari, 
aramubaza ati: “Uratakishwa n’iki?” aramusubiza ati: 
“Mutware, nabwirijwe n’iki gitabo mfite mu ntoke, yuko 
naciriweho iteka ryo gupfa, kandi ubwa nyuma nkaba 
mbikiwe kujya mu rubanza (Abaheb 9:27), Kandi numva 
yuko urupfu ntarushaka, n’urubanza ntazashora kurutsinda. 
MUBWIRIZABUTUMWA aramubaza ati: “ni iki gituma 
udashaka gupfa, ko ubu bugingo bufite ibyago byinshi?” 
Uwo mugabo aramusubiza ati: “Ni uko ntinya yuko uyu 
mutwaro mpetse mu mugongo uzanzika, ukangeza hasi 
y’ikuzimu, nkagwa ahatanyiteguriwe muri Gehinomu 
{Yesaya 30:33). kandi, mutware, ubwo ntiteguye kujya mu 
nzu y’imbohe (niyo rupfu rw’umubiri), siniteguye no kujya 
mu manza, ubwa nyuma nkicwa urupfu rw’iteka. 
Gutekereza ibyo niko kuntakisha.” 


11 


UMUGENZI 

Maze Mubwirizabutumwa aramubaza ati: “ubwo 
umeze utyo, ni iki kiguhagaritse aho?” Mubwirizabutumwa 
amuha umuzingo w’igitabo cy’uruhu, wanditsweho ngo 
“Nimuhunge umujinya uzatera”. (Mat 3:7) 

Aragisoma, yitegereza Mubwirizabutumwa cyane, 
aramubaza ati: “Mpungire he?” Mubwirizabutumwa 
amutungira urutoke hirya y’agasozi kagari cyane, 
aramubaza ati: “Urarora ririya rembo rito?” (Mat 7:13-14) 
Uwo mugabo ati: “Oya”. arongera aramubaza ati: 
“Urarora ririya tabaza ryaka cyane?” (Zab 119:105; 
2 Pet 1:9). Aramusubiza ati: “Sinzi, ahari ndaribonye”. 
Maze Mubwirizabutumwa aramubwira ati: “uboneze kuri 
ririya tabaza, ujyeyo, udateshutse. Nukora utyo, uri 
bubone iryo rembo. Nurikomangaho, urabwirwa ibyo 
ukwiriye gukora”. 

Maze ndota atangiye kwiruka. Ariko ataragera kure 
y‘urugo rwe, umugore we n’abana babibonye 
baramuhamagara ngo agaruke. Yipfuka mu matwi, 
akomeza kwiruka, avuga ati: “Bugingo, bugingo, bugingo 
budashira!” (Luk 14:26) Nuko ntiyakebuka (Itang 19:17), 
ahubwo akomeza guhunga yerekeza hagati mu kibaya. 

3. ABATURANYI BA MUKRISTO 

ABATURANYI b’uwo mugabo basohorwa no kureba uko 
yiruka; kandi akiruka bamwe baramuseka, abandi 
baramukangisha, abandi baramuhamagara ngo agaruke. 

Muri bo harimo babiri bagambiriye kumugarura 
bamuhase. Umwe muri bo yitwaga 
MUDAKURWAKWIJAMBO, undi yitwa 

NYAMUJYIRYANINO. Icyo gihe yari amaze kubaha 
intera: ariko bo bajya inama yo kumukurikira; baragenda, 
hashize umwanya muto bamusohoraho. Arababaza ati: 
”Bagenzi banjye, muzanywe n’iki?” 

ABATURANYI BA MUKRISTO 


Bati: “tuzanywe no kukugira inama yo kugarukana natwe.” 
Arabasubiza ati: “Oya, ntibisboboka. Mutuye mu mudugudu 
witwa RIMBUKIRO, abo nanjye navukiye. Mbonye yuko ari 
ko uri, kandi bazaza igibe vuba cyangwa kera, muzapfirayo, 
muzikwe, mugere basi y’ikuzimu. Nuko nshuti zanjye, 
mwemere ibyo mvuze tujyane. 

Mudakurwakwijambo aramubaza ati:“uti iki? Dusige 
inshuti zacu n’ibitunezeza byose?” 

Mukristo (niko uwo mugabo yitwaga) aramusubiza 
ati: ”Ye, kuko ibyo mwasiga byose bidakwiriye kugereranywa 
n’ibike mu byo nshaka guhabwa, kugira ngo binezeze 
(Abaroma 8:18). Kandi mwakwemera kujyana nanjye, 
ntimusubire inyuma, mwazamera nkanjye, kuko abo njya bafite 
ibibahaza bigasigara (Luk 15:17). Nimuze muhinyuze 
amagambo yanjye ”. 

Mudakurwakwijambo ati: “Ibyo usbaka ni ibiki, 
bikurekesha iby'isi byose?” 

Mukristo ati ati: “Ndashaka ibiragwa bitabasha kubora 
cyangwa kwandura cyangwa kugajuka (1 Pet 1:4) bibitswe mu 
ijuru, abo bitabasha kwangirika, kugira ngo ababishaka 
bazabihabwe mu gibe cyategetswe n’Imana. Ibyo byanditswe 
mu gitabo cyanjye, niba wemeye kugisoma, urabibonamo. 
Mudakurwakwijambo ati: “Ashwi. Kura aho igitabo cyawe. 
Uragarukana natwe, cyangwa urarorera?” 

Mukristo ati: “Ndanze; kuko nafasbe ya suka (Luka 9:62) 

Mudakurwakwijambo ati: “nuko rero Nyamujyiryanino, 
dubindukire, dutabe. Haribo abibone b’abasazi benshi bameze 
nk’uyu; kandi iyo bibwiye ibitari byo, bibwira ko barusha 
ubwenge abantu barindwi bashobora kuvuga impamvu zo 
kubihakana”. 

Nyamujyiryanino ati: “Witukana! Mukristo uyu mwiza, 
niba ibyo avuze ari ukuri, aturusha gushaka ibyiza. Ku bwanjye, 
umutima wanjye unyoshya kujyana nawe”. 
Mudakurwakwijambo ati: “Uti iki? Nawe ubuze ubwenge? 
Nyumvira dusubire iwaeu. Ninde uzi aho uzajyanwa n’umuntu 
usaze utyo? Subirayo, subirayo, niho uri bube ugize ubwenge”. 

UMUGENZI 


Mukristo abwira Nyamujyiryanino, ati: “Ahubwo 
tujyane, Nyamujyiryanino. Ibyo navuze biribo, n’ibyiza bindi 
byinshi, kandi byabonwa. Nawe niba utabyemeye soma ibyo 
muri iki gitabo cyanjye. Kandi kugira ngo umenye yuko 
ibiririmo ari iby’ukuri, byose bihamwa ko ari koko n’amaraso 
y’uwacyandikishije”. 

Nyamujyiryanino abwira Mudakurwakwijambo ati: 
“Nuko Mudakurwakwijambo, singishidikanya, ahubwo 
ngambiriye kujyana n’uyu mwiza no kujya nsangira nawe ibyo 
abona”. Maze abaza Mukristo ati: Nsbuti yanjye nziza, mbese 
uzi inzira ijya abo heza?” 

Mukristo aramusubiza ati: “Nayobowe n’umugabo witwa 
Mubwirizabutumwa, ngo nkwiriye kwibutira kugera ku irembo 
rito twerekeye, nibo turi bubwirirwe iby’inzira”. 

Nyamujyiryanino ati: “Nuko nsbuti yanjye tugende. 
Bombi barajyana, maze Mudakurwakwijambo aravuga ati: 
“Jyeweho ndasubira iwanjye, sinshaka kujyana n’abayobejwe 
batyo b’ibicucu”. 

Maze ndota yuko Mudakurwakwijambo amaze gutaba, 
Mukristo na Nyamujyiryanino banyuraga mu kibaya baganira. 
Batangira kuganira batya. 

Mukristo abaza Nyamujyiryanino ati: Nshuti yanjye 
Nyamujyiryanino, uri mugabo ki? Nisbimiye yuko wemeye ko 
tujyana. Mudakurwakwijambo nawe, iyaba yarababajwe 
nkanjye n’imbaraga z’ibitaraboneka n’ubwoba bitera, ntaba 
yatebutse kudusiga ngo atahe”. 

Nyamujyiryanino ati: ”nuko Mukristo, kuko dusigaye 
twiherereye ongera umbwire iby’aho tujya, uko bisa, kandi ibyo 
dukwiriye gukorera kugira ngo tubitunge, 

Mukristo ati: “Ndusbabo kubyibwira mu mutima kuruta 
kubivugisha ururimi, ariko kuko ushaka kubimenya 
ndabigusomera mu gitabo cyanjye”. 

Nyamujyiryanino ati: “uratekereza yuko amagambo yo 
mu gitabo cyawe ari ay’ukuri rwose?” 

Mukristo aramusubiza ati: “Ni ay’ukuri, kuko 
cyandikishijwe n’Itabasha kubeshya (Tito 1:2)'". 

ABATURANYI BA MUKRISTO 


Nyamujyiryanino ati: “Uvuze neza. Ariko se, ni ayahe ? 
Mukristo ati: Hariho Uhwami hutazashira uzahamo, n’uhugingo 
huhoraho tuzaherwa kugira ngo tuzahe muri uhwo hwami iteka 
ryose {Zab 145:13; Luk 12:32; Yoh 10:27-29). 

Nyamujyiryanino ati: Uvuze neza. Ariko se ihindi ni 
ihiki?” 

Mukristo ati: “Nta kurira kuzahayo cyangwa agahinda, 
kuko nyiraho azahanagura amarira yose ku maso yacu” 
(Ibyahish 7:16-17; 21:4) 

Nyamujyiryanino ati: ariko se, tuzahanayo na hande?” 

Mukristo ati: ”Tuzahanayo n’ahantu ihihumhi n’inzovu 
hadutanzeyo. Muri aho nta n’umwe ugirira mugenzi we nahi, 
ahuhwo hose harakundana kandi ni ahera. Bose hagendera mu 
maso y’Imana, hagahagarara imhere yayo hashimwa nayo iteka 
ryose. Kurangiza hyose mu magamho make, tuzahonayo 
ahakuru hamhaye amakamha y’izahahu (Ihyahish 4:4); kandi 
tuzahonayo ahantu hatemaguwe n’ah’isi n’ahatwitswe 
n’ahagahuriwe inyamaswa n’aharoshywe mu nyanja, hahahora 
urukundo hakundaga Nyiri icyo gihugu, hose ari hazima, 
hamhaye kudapfa nk’umwenda (Yoh 12:25; 2 Abakor 5:2-4). 

Nyamujyiryanino ati: ”Ayo magamho ndayumvise: 
ihinezaneza hyenda kunyica. Ariko se hirashohoka kuhitunga? 
Dukore iki kugira ngo tuhihahwe? 

Mukristo ati: Ihyo Umwami utwara icyo gihugu 
yahyandikishije muri iki gitaho (Yesaya 55:1-2; Yoh 6:37; 
7:37; Ibyahish 21:6; 22:17). Uko ihyo hisohanurwa mu 
magamho make, niha tuhikunda rwose, azahiduhera Uhuntu”. 

Nyamujyiryanino ati: ”Yewe, hyo hiranejeje cyane: 
twihute cyane: twihute! 

Mukristo ati: “Simbasha kwihuta nk’uko nashaka 
kuko mbuzwa n’uyu mutwaro mpetse”. 

UMUGENZI 

4. ISAYO GAHINDA GASAZE 


Maze ndota yuko bamaze kuganira bagera batyo ku isayo 
irimo ibyondo byinshi, yari iringanije icyo kibaya. Nabo kuko 
batitondaga, batungurwa no kugwa muri iyo sayo. Kandi iyo sayo 
yitwaga GAHINDAGASAZE. Bamaramo umwanya bagerageza 
kwisayura, bivurunga cyane mu byondo. Mukristo atangira 
gusaya cyane kuko yari ahetse wa mutwaro. 

Maze Nyamujyiryanino aramubaza ati: ”Mukristo we! 
Mbese ugeze he? 

Mukristo aramusubiza ati: ”Nanjye simbizi rwose”. 

Nyamujyiryanino abyumvise, atangira gushoberwa, 
ararakara, abaza mugenzi we, ati: ”Uku ni kwa kwishima wahoze 
umbwira? Ubwo tubanje kubona ibyago dutya, mu rugendo 
rwacu rusigaye bizacura iki? Nabonye mva hano nkiri muzima, 
nagusigiye icyo gihugu cyiza, akaba ari wowe ukiragwa wenyine! 

Maze agira umwete, yisayura agana ku ruhande rw’isayo 
rwerekeye iwabo. Aragenda, Mukristo ntiyasubira kumubona. 
Nuko Mukristo asigara wenyine, avoyagurika mu isayo 
Gahindagasaze. Ariko ntiyareka kugira umwete wo kugera 
hakurya, aherekeye rya rembo rito. Agerayo ariko ananirwa 
kwisayura n’umutwaro ahetse. Maze ndota umugabo witwa 
MUTABAZI aza aho ari aramubaza ati: ”Ni iki kikugejeje 
hano?” 

Mukristo ati: Umugabo witwa Mubwirizabutumwa niwe 
wanyoboye iyi nzira, kandi niwe wanyeretse ririya rembo, kugira 
ngo mpunge umujinya wenda gutera. Nkijyayo, nsaya hano”. 

Mutabazi ati: ”Ni iki cyatumye utitegereza amabuye yo 
gutarukiraho?” 

Mukristo ati: ”Ni uko nirukanwaga n’ubwoba cyane, 
bituma mpungira mu nzira y’ubusamo, ndasaya”. 

Mutabazi ati: “Mpa ukuboko kwawe”. 

Amuha ukuboko, aramukurura, amukuramo (Zab 40:2), 
amushyira ahumutse, amutegeka gukomeza kugenda. 

Maze negera uwamukuyemo, ndamubaza nti: “Ubwo 
inzira iva mu mudugudu w’i Rimbukiro, ijya kuri riya rembo 
rito, idaca ahandi keretse hano, ni iki cyatumye badatinda iyi 
sayo, kugira ngo abagenzi bajyayo bagende neza?” 

Aransubiza ati: “lyi sayo ntiyatindwa. Igituma idatindwa 
ni uko ihora ishyirwamo ico n’ibyondo byose bizanwa no 
kwemezwa k’umuntu ko ari umunyabyaha. Nicyo gituma yitwa 
Isayo Gahindagasaze. lyo umunyabyaha akanguwe n’uko 
amenye ko ari uwo kurimbuka, umutima we wuzura ubwoba 
bwinshi no gushidikanya kwinshi n’ubwihebe bwinshi; nuko 
ibyo biteranira hamwe bigasanganira muri iryo sayo. Nicyo 
gituma ari habi hatya. Umwami ntakunda ko hagumya kumera 
hatya. Nanjye ubwanjye nzi yuko ibyigishwa byiza 
uduhumbagiza, byuzuye amagare inzovu ebyiri, byamizwe 
n’aha hantu, kandi ibihe byose bajyaga babikura ahantu hose ho 
mu bwami bw’Umwami wacu. Kandi abahanga b’ibyo bavuga 
yuko ari ibyo birushya ibindi kuhatinda, ariko haracyari isayo 
Gahindagasaze, kandi niko hazahora, nibamara gukora ibyo 
bashobora byose. 

Ariko Umwami yategetse ko bahashyira amabuye yo 
gutarukiraho; kandi koko ariho akomeye meza hagati y’iyi 
sayo. Ariko iyo ijuru rirwaye, isayo rirushaho kuzikura 
ibyondo, bigatuma ayo mabuye aboneka biruhije. Kandi naho 
abantu bayabonye, impungenge zibatera guteshuka, bagasaya 
rwose, n’ubwo ayo mabuye yo gutarukiraho ahari. Ariko iyo 
bamaze gutambuka ririya rembo, bagenda aheza. 

Nuko ndota Nyamujyiryanino asohoye iwe. Abaturanyi 
be baza kumusuhuza, bamwe muri bo bamushima ubwenge 
kuko yagarutse, abandi bamwita umupfu kuko yaharanye 
amagara na Mukristo; abandi bamukoba bamwita 
umunyabwoba, bati: “Ubwo wari utangiye urugendo 
ukagarurwa n’ibirushya bike, si ukwitera igisuzuguriro? Nuko 
Nyamujyiryanino yicarana nabo amwaye. Maze hashize 
umwanya ashyitsa umutima mu nda: abaturanyi be 
barahindukira, bafatanya nawe kunegura Mukristo. Nuko ibya 
Nyamujyiryanino birashize. 

5. BWENGEBWISI 

IBYO bikiri aho, Mukristo yagendaga wenyine, yitegura 
umugabo uje guhura nawe, bahurira mu mayirabiri. Uwo 
bahuye uwo yitwaga BWENGEBWISI; yari atuye mu 
mudugudu witwa BWENGEBWAKAMERE, umudugudu 
ukomeye cyane, uhereranye n’uwo Mukristo yavuyemo. Uwo 
mugabo abonye Mukristo akeka uwo ari we: kuko ibyo kuva 
mu mudugudu kwe witwa Rimbukiro byari byaramamaye 
cyane, si mu mudugudu wabo gusa, ariko n’ahandi. Nuko 
BWENGEBWISI amukekeshwa no kubona agenda aremerewe 
no kumva asuhuza umutima, aniha. Nicyo cyatumye abanza 
kumubaza ati: “Wa mugabo we urajya he, uremerewe utyo?” 

Mukristo aramusubiza ati: ”Ndaremerewe koko, nta 
wundusha umubabaro! Kandi umbajije uti ”urajya he?” Ndajya 
kuri ririya rembo nerekeye kuko ari ho nabwiwe yuko ari ho 
bazambwiririza ibinkuzaho uyu mutwaro uremereye. 

Bwengebwisi aramubaza ati: “Mbese ufite umugore 
n’abana?” 

Mukristo aramusubiza ati: ”Ndabafite ariko sinkibasha 
kubishimira nka mbere, kuko nanijwe no kuremererwa n’uyu 
mutwaro. Ngira ngo meze nk’utabafite (1 Abakor7:29) 

Bwengebwisi aramubaza ati: “Nakugira inama 
wanyumvira?” 

Mukristo ati: “Yaba nziza, nakumvira; kuko nshaka 
cyane kugirwa inama nziza. 

Bwengebwisi ati: “Inama yanjye ni iyi: tebuka cyane 
wururutse umutwaro wawe, kuko ari ntabwo uzashyitsa 
umutima mu nda, utaragenza utyo. Kandi utaragenza utyo, 
ntiwabasha kwishimira imigisha Imana yaguhaye. 

Mukristo ati: “Icyo nicyo nshaka, gukurwaho uyu 
mutwaro uremereye; ariko ubwanjye simbasha kuwururutsa mu 
mugongo. Nicyo gitumye njya iyo ngiyo, kugira ngo 
nywukurweho, nk’uko nkubwiye. 

Bwengebwisi ati: “Ni nde wakubwiye ko ari yo nzira 
ukwiriye kunyuramo, kugira ngo ukurweho umutwaro wawe?” 

Mukristo ati: “Ni umugabo nibwiye ko ari umunyacyubahiro 
ukomeye cyane: ndamwibutse, yitwa Mubwirizabutumwa. 

Bwengebwisi ati: “Inama yakugiriye ni mbi. Mu isi nta nzira 
ihwanyije gutera ubwoba n’imiruho n’iyo yakohereje kunyuramo. 
Nawe numwumvira, uzabona ko ari ko biri. Na none mbonye yuko 
ugiriyemo ibyago, kuko mbonye wivurunze mu isayo 
Gahindagasaze: ariko iyo sayo ni itangiriro ry’ibyago biza ku 
banyura muri iyo nzira. Nyumvira, dore ndi umusaza, nkuruta 
ubukuru. Mu nzira unyuramo uzasangamo imiruho n’umubabaro 
n’inzara n’ibyago no kwambara ubusa no gucumitwa inkota; 
uzasangamo n’intare n’ibiyoka n’umwijima, n’urupfu ntuzabura 
kurusangamo. Ibyo byose ni iby’ukuri koko, abantu benshi 
barabihamya. None ni iki gitumye utebuka utyo kwiyicisha 
kumvira umushyitsi. 

Mukristo ati: Uyu mutwaro mpetse urusha ibyo byose uvuze 
kuntera ubwoba. Nawukurwaho, ibyo byo mu nzira biribazwa. 

Bwengebwisi ati: “Watangiye ute kuwugira? 

Mukristo ati: "Nawutangijwe no gusoma iki gitabo mfite mu 
ntoke”. 

Bwengebwisi ati: “Nanjye niko nakekaga. Bikubayeho 
nk’uko biba no ku bandi benshi badakomeye; bishyira mu byo 
badashobora kugeraho, bakagwa mu mibabaro bahagarika umutima 
nka we. Uko guhagarika umutima ntikubakuramo ubugabo gusa, 
nk’uko mbonye yuko ubukuweho, ari ko gutuma birukira 
kwigerezaho, kugira ngo bahabwe ibyo batazi”. 

Mukristo ati: Ariko jyeweho nzi icyo nshaka, ni ugukurwaho 
uyu mutwaro uremereye”. 

Bwengebwisi ati: “Ariko ni iki gituma ushaka 
kuwukurirwaho muri iyo nzira irimo ibyago byinshi? 
Wakwihanganira kunyumva, nakubwiriza uburyo wabona icyo 
ushaka, udatewe n’ibyago ugiye kwisanganiza. Kandi ako gakiza 
kari hafi. Nuko mu cyimbo cy’ibyo byago, uzabona amahoro 
menshi no kugubwa neza”. 

Mukristo ati: “Ndakwinginze ungire iyo nama”. 

Bwengebwisi ati: “Dore muri biriya birorero, ahitwa i 
NGESONZIZA, harimo umugabo witwa 

MWIKIRISHAMATEGEKO; 

ni umunyabwenge bwinshi wubahwa cyane; azi neza gukura 
imitwaro ku bantu, nk’uwo uhetse uwo. Kandi ubwanjye nzi 
neza yuko yafashije benshi bameze batyo. Kandi azi no kuvura 
abasajijwe n’imitwaro yabo. Wajya aho ari ntiwabura gufashwa 
vuba. Inzu ye ntiri kure, ni nk’urugendo rw’igice gito cy’isaha. 
kandi yaba atariyo, afite umuhungu mwiza witwa 
MVUGONZIZA, ahwanije na se gukora uwo murimo. Aho 
niho uri bukurirweho uwo mutwaro, kandi waba udashaka 
gusubira mu mudugudu wavuyemo (nanjye sinshaka ko 
usubirayo), nuko uzatumire umugore wawe n’abana bawe, 
mubane muri uwo mudugudu. Hariyo amazu, arimo ubusa 
waguramo imwe, watanga bike. Ibyo kurya byaho ni byiza 
kandi bigurwa igiciro gito, abantu muzaturana ni abanyangeso 
nziza, bazakubaha, bitume urushaho kugubwa neza. 

Mukristo yumvise ibyo amara akanya ashidikanya, maze 
yemera kumwumvira, yibwiye ati: “Niba uyu avuze ukuri 
nagira, ubwenge nakurikiza inama angiriye. Maze aramubaza 
ati: “ Inzira ijya kuwo muntu mwiza iri he? 

Bwengebwisi aramwereka ati: Ntureba uriya musozi 
muremure? 

Mukristo ati: “Ndawubonye” 

Bwengebwisi ati: “Komeza inzira ikikiye uwo musozi, 
inzu uri bubanze kugeraho niyo ye. 

Nuko Mukristo ateshwa inzira ye, akomeza inzira ijya 
kwa Mwikirishamategeko, kugira ngo amufashe. Maze ageze 
hafi y’uwo musozi, abona utumbagiye cyane, kandi abona 
uruhande rwawo ruhereranye n’inzira rubogamye cyane, bituma 
atinya gukomeza kugenda, kugira ngo umusozi utamugwira. 
Nuko arahagarara ayoberwa icyo ari bukore, Kandi umutwaro 
we urusha kumuremerera uko wamuremereraga atarateshwa 
inzira. Kandi uwo musozi urabya ibirimi by’umuriro 
(Kuva 19:16-18), agira ngo agiye gushya, aratutubikana, ahinda 
umushyitsi (Abaheb 12:21). Atangira kwicuza kuko yumviye 
Bwengebwisi. Maze Mubwirizabutumwa aramwegera; 
amugezeho, amureba igitsure gikomeye, aramubaza ati: 
“Wazanywe n’iki aha?” 

Mukristo araceceka ntiyagira icyo amusubiza. 

Mubwirizabutumwa arongera aramubaza ati: “Si wowe 
nabonye uririra inyuma y’umudugudu wa Rimbukiro?” 

Mukristo aramusubiza ati: “Mutware ni jye”. 

Mubwirizabutumwa ati: “Sinakuyoboye inzira ijya kuri 
rya rembo rito?” 

Mukristo ati: ”Mutware wayinyoboye”. 

Mubwirizabutumwa ati: ”Nuko rero ni iki cyatumye 
utareka kuyoba? None dore nturi mu nzira. 

Mukristo ati: “maze kwambuka isayo Gahindagasaze, 
nahuye n’umuntu: niwe wanyoheje kujya mu birorero biri 
imbere, ngo ndabonamo umugabo ubasha kunkuraho umutwaro 
wanjye”. 

Mubwirizabutumwa ati: “Asa ate? 

Mukristo ati: “Yasaga n’umuntu mwiza; ambwira 
byinshi. Bitinze nemera ibyo ambwiye, nza bano. Maze mbonye 
umusozi ubogamiye iyi nzira cyane ushaka kungwira, 
ndahagarara”. 

Mubwirizabutumwa ati: ”Uwo muntu yakubwiye iki?” 

Mukristo ati: ”Yambwiye kwihuta ngo nkurweho uyu 
mutwaro. Nanjye nti: “Nicyo nshaka”. Nti nicyo gutumye njya 
kuri ririya rembo, kugira ngo bambwirireyo ibyo ndi bukore 
ngo ngere abantu ho kuwukurirwaho. Ambwira yuko anyereka 
inzira nziza y’ubusamo itarimo ibyago nk’iyo wanyoboye. 
Kandi ambwira ibya Mwikirishamategeko n’umwana we; 
ndabyemera nteshwa inzira. None sinzi icyo ndi bukore”. 

Mubwirizabutumwa ati: ”Ba uhagaze ho hato, mbanze 
nkubwire amagambo y’Imana”. 

Mukristo ahagarara atengurwa. 

Mubwirizabutumwa aramubwira ati: ”Mwirinde 

mutanga kumva lyo ivuga. Ubwo ba bandi batakize, kuko 
banze kumva uwababanuriye mu isi, twe tuzarushabo 
cyane kudakira, niba dutera umugongo Itubwira iri mu 
ijuru (Abaheb 12:25). Kandi ati, niba azasubira inyuma, 
umutima wanjye ntumwishimira (Abaheb 10:38) 

Maze abisobanura atya ati: “Nawe urirukira mu byago. Utangiye 
kwanga inama wagiriwe n’Imana Isumba byose, ukura ikirenge 
cyawe mu nzira y’amahoro, usigaza ho hato ukajya mu kaga ko 
kurimbuka iteka”. 

Uwo mwanya Mukristo amwikubita imbere nk’upfuye; 
arataka ati: Mbonye ishyano, ndapfuye”! Mubwirizabutumwa 
abibonye amufata ukuboko kw’iburyo, aramubwira ati: “Abantu 
bazababarirwa icyaha cyose n’igitutsi (Mat 12:31)” Kandi: ”We 
kuba utizera, ahubwo ube uwizeye (Yoh 20:27)”. Mukristo 
asubiza umutima mu nda ho hato, arabyuka, amuhagarara imbere. 

Mubwirizabutumwa aramubwira ati: “Gira umwete wo 
kumenya ibyo ngiye kukubwira. Reka nkubwire uwakubeshye 
uwo ari we, n’uwo yakoherejeho uwo ari we. Uwo mwahuye 
yitwa Bwengebwisi, kandi koko izina niryo muntu. Kuko 
aryoherwa n’amagambo y’iyi si gusa (1 Yoh 4:5): ni cyo gituma 
ajya ajya mu mudugudu witwa Ngesonziza gusengerayo. Kandi 
igituma arushaho gukunda iyo myigishirize ni uko imukiza 
kurenganywa azira umusaraba (Abagal 6:12). Kandi kuko ameze 
atyo ashaka kugoreka inzira zanjye, n’ubwo ari nziza. 

Nuko mu nama yakugiriye, ukwiriye kwangamo 
amagambo atatu cyane. 

Irya mbere ni uko yakuyobeje. 

Irya kabiri ni uko yahirimbaniye kukwangisha umusaraba. 

Irya gatatu ni uko yakuyoboye mu nzira ijya mu 
mitegekere y’urupfu (2 Abakor 2 :7). 

Irya mbere, ukwiriye kwanga ko yakuyobeje, kandi nawe 
ukigaya ko wamwumviye. Ubwo wagenjeje utyo, uba ugaye 
inama wagiriwe n’Imana kugira ngo wemere iyo wagiriwe na 
Bwengebwisi. Umwami Yesu yaravuze ati: ”Mugire umwete wo 
kwinjira mu irembo rifunganye (niryo rembo nakoberejemo). 
Kuko irembo rifunganye n’inzira ari ntoya ijya mu bugingo; 
kandi abayinyuramo ni bake (Mat 7:14). Muri iryo rembo rito no 
muri iyo nzira iricamo, nibo wa munyabyaba yagutesheje, 
asigazaho hato, akakuzanira kurimbuka. Noneho wange ko 
yakuyobeje, nawe wigaye rwose ko wamwumviye. 

Irya kabiri ukwiriye kwanga ko yahirimbaniye 
kukwangisha umusaraba, kuko wategetswe kuwukunda, 
ukakurutira ubutunzi babitse bwose (Abaheb 11:25-26). 
Kandi umwami w’icyubahiro yakubwiye yuko ushaka 
gukiza ubugingo bwe azabubura; kandi yuko umukurikira, 
ntiyange se na nyina n’umugore we n’abana be na bene se 
na bashiki be, ndetse n’ubugingo bwe, uwo adashobora 
kuba umwigishwa we. (Mat 10:39; Luk 14:26). 
Iby’Iy’ukuri yavuze yuko utabasha kubona ubugingo 
utabifite, umuntu yakoshya ate yuko bikuzanira urupfu? 
lyo myigishirize nayo ukwiriye kuyanga urunuka. 

Irya gatatu, ukwiriye kwanga ko yakuyoboye inzira 
ijya ku kugabura kuzana urupfu. Nicyo gituma ukwiriye 
kwitegereza uwo yakoherejeho, ukamenya ko adashobora 
na hato kugukiza umutwaro wawe. Uwo yakoherejeho ngo 
akunihure witwa Mwikirishamategeko, ntabasha kugukiza 
umutwaro wawe. Nta muntu n’umwe yigeze gukuraho 
umutwaro, kandi ntawe ateze kuzawukuraho. Ntimubasha 
gutsindishirizwa n’imirimo itegetswe n’amategeko kuko 
iyo mirimo itabasha gukuzaho umuntu wese umutwaro 
we. Nuko rero Bwengebwisi si uwo mu bwoko bw’Imana, 
kandi Mwikirishamategeko ni umuriganya; kandi umwana 
we Mvugonziza nubwo amwenyura, ni indyarya gusa, 
ntabasha kugufasha. Kandi nta kindi wabaririwe inkuru 
y’abo bapfapfa, keretse kugira ngo uyobywe inzira nari 
nkuyoboye, ukuzweho agakiza kawe n’ubwo buriganya. 

Maze Mubwirizabutumwa ahamagara ijuru guhamya 
ibyo avuze: uwo mwanya kuri uwo musozi Mukristo yari 
ahagaze munsi hava amagambo n’umuriro. Atinya cyane, 
umusatsi umuva ku mutwe. Aye magambo ni aya ngo: 
“Abiringira imirimo itegetswe n’amategeko bose ni 
ibivume, kuko byanditswe ngo havumwe umuntu wese 
udahirimbanira ibyanditswe, ngo abikore 
(Abagal 3:10y\ 

Nuko Mukristo ariheba ko ari bupfe, arataka cyane avuma igihe 
yahuriye na Bwengebwisi, yigaya cyane ko yamwumviye, 
akorwa n’isoni yibutse yuko amagambo ye akurikije kamere 
y’umuntu gusa, yashoboye kumutesha inzira itunganye. Maze 
arongera abaza Mubwirizabutumwa ati: “Utekereza ute? 
Ndacyafite ibyiringiro byo gukira? Nakwemererwa gusubira mu 
nzira nziza, nkajya kuri rya rembo, simpejeshwe n’icyaha 
cyanjye, nkagaruka n’isoni? Nihaniye kuko numviye wa 
mugabo: ariko icyaha cyanjye cyababarirwa?” 

Mubwirizabutumwa aramusubiza ati: “icyaha cyawe 
kirakomeye cyane, kuko kirimo ibibi bibiri. Wayobye inzira 
nziza, kandi uca mu nzira ibuzanywa. Ariko umukumirizi 
w’irembo ari bukwakire, kuko akunda abantu. Icyakora wirinde 
utongera kuyoba ukarimbukira mu nzira yawe, kuko umujinya 
we ukongezwa vuba (Zab 2:12)'. Nuko Mukristo atangira 
gusubirayo; Mubwirizabutumwa aramusoma, 

aramumwenyurira, amusezeraho, ati: “Ku Mana”. 

6. IREMBO 

Mukristo agenda yihuta, ntiyagira uwo bavugana mu nzira, 
kandi umubajije ijambo ntamusubize. Ahubwo agenda nk’uca 
ahabuzanywa, ntiyabasha kwibwira ko avuye mu kaga, 
ataragera mu nzira yaretse akumvira inama ya Bwengebwisi. 
Hashize umwanya agera ku irembo. Hejuru y’iryo rembo 
handitswe ngo, MUKOMANGE MURAKE'JGURIRWA 
(Mat 7:7). Akomanga ubwa mbere n’ubwa kabiri, arakomeza, 
agira kenshi. Kandi ariririmbisha ati 

Ab ’imbere ndabasaba 
Mwemere ko ninjira, 

Nubwo nyir ’iyi nzu mwiza 
Nzi ko namugomeye 
Simbikwiriye na hato, 

Ariko ankinguriye, 

Sinzasiba iteka ryose 
Kuririmba ishimwe rye! (Ijwi 75) 

Nyuma ku rugi rw’irembo haza umuntu witwaga 
RUKUNDO, aramubaza ati: ”Uri nde? Uturutse he? Urashaka 
iki? 

Mukristo ati: ”Ndi umunyabyaha ubabajwe n’ibyaha 
byinshi bindemereye. Nturutse mu mudugudu wa Rimbukiro, 
ndajya ku musozi Siyoni. Kugira ngo nkizwe umujinya wenda 
gutera; noneho ndashaka kumenya yuko wemeye kunkingurira, 
kuko nabwiwe yuko inzira ijyayo ica muri iri rembo. 

Rukundo ati: ”Ndabyemeye rwose”. 

Avuze atyo aramukingurira. Maze Mukristo akinjira, wa wundi 
amukururira kumwinjiza vuba. 

Mukristo aramubaza ati: ”Unkururiye iki? Undi ati hafi 
y’iri rembo hariho igihome gikomeye, BEEZEBULI 
(Mat 12:24) niwe mutware wacyo. Uwo n’abo babana barasa 
abegereye iri rembo kugira ngo bapfe bataninjira. 

Mukristo aramusubiza ati: “N’ubwo ibyo binteye 
ubwoba, ndanezerewe”. 

Amaze kwinjira umukumirizi aramubabza ati: “Ni nde 
wakuyoboye iyi nzira?” 

Mukristo aramusubiza ati: “Mubwirizabutumwa ni we 
wantegetse kuza aha ngo nkomange, nk’uko nkoze: kandi ngo 
uri bumbwire ibyo nkwiriye gukora”. 

Rukundo ati: Urugi rukingutse rusbyizwe imbere yawe; 
ntawe ubasha kurukinga”. 

Mukristo ati: “Nonaha ntangiye kureba umumaro uvuye 
mu bwibare bwanjye”. 

Rukundo ati: “Ni iki gitumye uza wenyine?” 

Mukristo ati: “Ni uko mu baturanyi banjye ari nta 
n’umwe wamenye ko ari mu kaga, nk’uko jyeweho 
nabimenye”. 

Rukundo ati: “Nta wamenye yuko uri buze?” 

Mukristo ati: “Umugore wanjye n’abana banjye babanje 
kubona ngenda, barampamagara ngo ngaruke, kandi 
n’abaturanyi banjye bamwe babageze banampamagara ngo 
ngaruke: maze nipfuka mu matwi ndaza”. 

Rukundo ati: “Nta wagukurikiye ngo akoshye kugaruka?” 

Mukristo ati: “Mudakurwakwijambo na 

Nyamujyiryanino bankurikiye: maze babonye yuko 

ntabakundiye, Mudakurwakwijambo asubirayo antuka, ariko 
Nyamujyiryanino azana nanjye umwanya muto”. 

Rukundo ati: “Ni iki cyamubujije kugera aha?” 

Mukrito ati: “Twazanye kugera abo twagereye ku isayo 
Gabindagasaze, dusangamo Gitunguro, Maze uwo muturanyi 
wanjye Nyamujyiryanino akuka umutima, ntiyakunda 
gukomeza inzira, abubwo agana ku ruhande rw’isayo rugana 
iwabo, arisayura, arambwira ati: “Ngusigiye icyo gihugu 
cyiza, abe ari wowe ukiragwa wenyine. Maze tugenda intatane, 
akurikira Mudakurwakwijambo, jyeweho nza kuri iri rembo”. 

Rukundo ati: “Ni ishyano! Ndamubabariye. Mbega 
akunda ubwiza bwo mu ijuru urukundo ruke rutamwemeza 
kwihara ngo abone ibirushya n’aho ari bike? 

Mukristo ati: ‘Tbya Nyamujyiryanino mbivuze uko biri, ariko 
navuga n’ibyanjye, ntibyabiruta. Yasubiye iwe koko, ariko 
nanjye nayobeye guca mu nzira y’urupfu, kuko nobejwe 
n’amagambo y’uwitwa Bwengebwisi. 

Rukundo ati: “Niwe mwahuye? Nzi yuko atabuze 
kukugira inama ngo ujye ku nsbuti ye Mwikirishamategeko, 
kuruhurwa na we. Bombi ni abariganya gusa. Mbese wumviye 
iyo nama? 

Mukristo ati: “Nayumviye ngeza aho ubwoba 
bwamburije. Nagiye gusbaka Mwikirisbamategeko, ngeze abo 
nibwiriye yuko umusozi uhereranye n’inzu ye ugiye kungwira: 
sinabuze guhagarara”. 

Rukundo ati: “Uwo musozi wishe benshi, kandi uzica n’abandi 
benshi. Wahiriwe wowe utamenaguwe na wo”. 

Mukristo ati: “Nahiriwe koko. Kandi sinzi uko mba 
nabaye, iyaba Mubwirizabutumwa tutongeye guhura, ngo 
asange nibwira imibabaro yanjye. Reka reka, nagize Imana ko 
yongeye kuza abo ndi, kuko mba ntabashije na hato kuza aha. 
None nje ngo undebe uku; ikiruta ni uko nakisbwe n’uwo 
musozi, biruta ko nabagarara ntya mvugana n’Umwami wanjye. 
Kandi ungiriye Ubuntu bwinshi, kuko wemeye kunyinjiza aha”. 


27 


UMUGENZI 


Rukundo ati: “Ntitugira uwo tubuza tumuhoye icyo 
yakoze ataraza aha, n’aho byaba byinsbi bibi. Ntubirukana na 
hato (Yoh 6:37). Noneho, Mukristo mwiza, reka nguherekeze 
akanya gato, nkwigisha iby’inzira ukwiriye kunyuramo. Reba 
imbere; urareba iriya nzira ifunganye? Niyo nzira yawe. 
Yaharuwe na ba sogokuruza bera n’abahanuzi ba kera na Kristo 
ubwe n’intumwa ze. Igororotse ubudakebakeba: niyo nzira yawe”. 

Mukristo ati: “Ntaho icyamiye cyangwa ihuriye n’izindi, 
byatuma utabazi ayoba?” 

Rukundo ati: “Ihuye n’izindi nyinshi koko, ariko izo 
zirakebakeba kandi ni ngari: nyamara ubasba gutandukanya 
inzira n’imbi utya, kuko inzira yonyine ari yo igororotse 
ifunganye (Mal 7:14) 

Maze ndota Mukristo amubaza kandi yuko abasha 
kumukuraho umutwaro ahetse, kuko yari atarawukurwaho, 
kandi atabashije kuwikuraho na hato” 

Rukundo ati: “Ihangane n’umutwaro wawe, ugere ahantu ho 
gukirizwa: kuko ariho uzivushiriza mu mugongo wawe, 
ukagwa”. 

Maze Mukristo arakenyera yitegura kugenda. Rukundo 
aramubwira ati: “niwicuma umwanya uragera ku nzu ya 
MUSOBANUZI, ukomange ku rugi ari bukwereke ibyiza 
cyane”. Maze Mukristo amusezeraho, nawe amusezeraho, ati: 
“ku Mana”. 


7. MUSOBANUZI 

Nuko Mukristo aragenda, agera ku nzu ya Musobanuzi, 
akomanga ku rugi kenshi. Bishyira kera ku rugi haza umuntu, 
aramubaza ati: “Ni nde?” 

Mukristo ati: Mutware, ndi umugenzi, nabwiwe n’inshuti 
ya nyiri iyi nzu, ngo nze hano mbone umumaro. None ndashaka 
kuvugana nawe. 

Nuko wa wundi asubirayo, ajya guhamagara nyiri inzu, 
nawe aje abaza Mukristo ati: “Urashaka iki?” 

Mukristo aramusubiza ati: “Mutware mvuye mu mudugudu 
w’i Rimbukiro, ndajya ku musozi Siyoni, kandi umukumirizi wo 
ku irembo rirasukirwaho ryo muri iyi nzira yambwiye ngo, ningera 
hano uranyereka ibyiza cyane byo kungendesha neza mu rugendo 
rwanjye”. 

Musobanuzi ati: “Ngwino, nkwereke ibikugirira umumaro”. 

Maze ategeka umugaragu we gukongeza itabaza, abwira 
Mukristo kumukurikira. Binjirana mu nzu imbere, ategeka uwo 
mugaragu gukingura urugi rw’imbere. Ararukingura Mukristo 
abona igishushanyo kimanitse ku nzu. Icyo gishushanyo ni 
icy’umuntu witonda cyane; yararamye atumbiriye hejuru afite 
igitabo mu ntoke kirusha ibindi byose kuba cyiza, kandi amategeko 
y’ukuri yanditswe ku minwa ye, iby’isi abiteye umugongo; ameze 
nk’uwinginga abantu, kandi ikamba ry’izahabu rimanitse hejuru 
y’umutwe we. 

Mukristo arabaza ti: “Ibi bisobanurwa bite?” 

Musobanuzi aramusubiza ati: Uwo ni inyamibwa mu bantu 
igihumbi. Abasha kuvuga nk’uko ya ntumwa yavuze iti: “N’ubwo 
mufite abayobora muri Kristo inzovu, ntimufite ba so benshi. Ni 
njye wababyaje ubutumwa bwiza muri Eiristo Yesu, bana banjye 
bato, abo nongera kurabukwa, kugeza aho Kristo azaremerwa muri 
mwe (1 Abakor 4:15; Abagal 4:19). Kandi ubwo umureba 
araramye, atumbiriye hejuru, akagira igitabo mu ntoke kirusha 
ibindi byose kuba cyiza, amategeko y’ukuri akandikwa ku minwa 
ye, ni ukugira ngo bikwereke yuko umurimo we ari ukumenya 
ibihishwe no kubihishurira abanyabyaha. Nicyo gituma ureba 
ahagaze nk’uwinginga abantu. Kandi ubwo ureba ateye umugongo 
iby’isi, ikamba rikaba rimanitse hejuru y’umutwe we, ni ukugira 
ngo bikwereke ko agayiye ibya none urukundo akunda umurimo 
wo gukorera Shebuja, bituma atazabura kugororerwa icyubahiro 
n’ubwiza mu gihe kizaza. Kandi igitumye iki gishushanyo ari cyo 
mbanza kukwereka, ni uko uwo muntu ari we wenyine wategetswe 
n’Umwami nyiri igihugu ujyamo ngo akuyobore, nugera mu 
binaniranye byo mu nzira. Ni cyo gituma ukwiriye kwita cyane ku 
cyo nkweretse no kujya ucyibuka cyane, kugira ngo utazakurikira 
abirarira ko babasha kukuyobora neza, ariko inzira yabo ijya mu 
irimbukiro. 

Maze afata Mukristo mu ntoke, amwinjiza mu nzu nini 
yuzuye umukungugu mwinshi cyane, kuko iteka 
batayikuburaga na hato. Nuko Mukristo amaze kuyitegereza 
akanya, Musobanuzi ahamagara umugabo, aramubwira ati: 
“Kubura”. Arakubura, uwo mwanya umukungugu utumukira 
hose, ujya Mukristo mu mazuru, ushaka kumuzibiranya. Maze 
Musobanuzi abwira umuja wari uhagaze aho, ati: “Zana amazi, 
uminjagire mu nzu”. Azana amazi, arahaminjagira; maze 
bakubura iyo nzu, bayiboneza bitabababaje. 

Mukristo ati: “Ibyo bisobanurwa bite?” 

Musobanuzi ati: “lyo nzu ni umutima w’umuntu wese 
watunganijwe n’ubuntu bwiza buvugwa mu Butumwa. Uwo 
mukungugu ni ibyaha yavukanye n’ibyo yononesheje umutima 
we byamwanduje wese. Uwabanje gukubura ni amategeko ya 
Mose: uwazanye amazi, akayaminjagiramo ni ubutumwa bwiza. 
Wabonye yuko uwa mbere atangiye gukubura, umukungugu 
ugatumukira hose, ukamubuza kuboneza inzu, ahubwo 
ugashaka kukuzibiranya. Ibyo ni ukugira ngo bikwereke yuko 
amategeko ya Mose atabasha gukura ibyaha mu mutima, 
n’ubwo abihishura, akabibuza. Ahubwo arabihembura (Abarom 
7:9), akabiha imbaraga (1 Abakor 15:36), akabigwiza mu 
mutima w’umuntu (Abarom 5:20), kuko atamushoboza 
kubinesha. Kandi wabonye umuja aminjagira amazi mu nzu, 
bituma bayiboneza bitabababaje. Ibyo ni ukugira ngo bikwereke 
yuko Ubutumwa Bwiza, iyo bwinjiranye n’ubuntu bw’Imana 
mu mutima w’umuntu, ibyaha bineshwa bigatsindwa. Nk’uko 
wabonye uwo muja aminjagira amazi mu nzu umukungugu 
ntutumuke: kandi umutima wozwa no kwizera Ubutumwa, 
ukaba ukwiriye guturwamo n’Umwami w’icyubahiro (Yoh 
25:3; Ibyak 25:9; Yoh 24: 23) 

Kandi ndota Musobanuzi afashe Mukristo mu ntoke, 
amujyana mu nzu nto, irimo abana bato babiri bicaye ku ntebe. 
Umukuru yitwaga MUNYEPFA, umuto yitwa 
MWIHANGANYI. Munyepfa yasaga n’uganya cyane, ariko 
Mwihanganyi yari ashyikije umutima hamwe. 

Mukristo arabaza ati: “Munyepfa aganyira i ki ?” 

Musobanuzi aramusubiza ati: “Aganyira ko umurezi wabo 
bombi asbaka ko bategereza kuzabaga ibyiza byabo mu itangiriro 
ry’umwaka utaha. Ariko Munyepfa byose arabisbaka nonaba, 
Mwibanganyi yemeye gutegereza. 

Nuko kuri Munyepfa baza umuntu amuzaniye isabo yuzuye 
amafaranga, ayamusuka imbere. Munyepfa arayatoragura, 
arayishimira; kandi aseka Mwihanganyi amuratira. Hashize 
umwanya muto, aba ayamaze, arakena, asigarana ubusbwambagara 
gusa. 

Mukristo ati: “Nsobanurira ibyo neza”. 

Musobanuzi ati: “Abo bahungu ni ibishushanyo. Munyepfa ni 
igishushanyo cy’ab’iyi si, Mwihanganyi ni icy’ab’igihe kizaza. 
Nk’uko ubibonye, Munyepfa asbatse ibye byose none muri uyu 
mwaka, bisobanurwa ngo, muri iyi si. Uko ni ko ab’iyi isi bameze: 
bifuza gubabwa ibyiza byabo byose none, ntibabasba kwibangana 
ngo bategereze undi mwaka (uwo niwo si yindi izaza) bagababwa 
ibyiza byabo. Abubwo bakunda wa mugani ngo Ijana riragurwa 
rirutwa n’imwe itasbye, bakawurutisba iby’Imana yabamije byose 
by’ibyiza byo mu gibe kizaza. Ariko wabonye uko yamaze ibye 
vuba cyane, ntagire ikindi asigirana keretse ubusbwambagara. Ku 
iherezo ry’iyi si, uko ni ko bizaba ku bahwanye na we bose”. 

Mukristo ati: “Noneho mbonye yuko Mwihanganyi ari we ufite 
ubwenge bwiza, ku mpamvu nyinsbi. lya mbere ni uko ategereza 
ibirushaho kuba byiza: iya kabiri ni uko azagirana ibye n’ubwiza 
bwabyo, ubwo wa wundi azaba aflte ubushwambagara gusa”. 

Musobanuzi ati: “Ongeraho n’ibi; ubwiza bwo mu gihe kizaza 
ntibuzasaza, ariko ibya none bisbira vuba. Nicyo gituma Munyepfa 
atagira impamvu nziza yo kuratiririza Mwibanganyi yuko yabanje 
gubabwa ibyiza birutabo. Kuko ibibanza bitabura gusimburwa 
n’ibiheruka, ariko ibiheruka bitagira ibibisimbura, kuko ari nta 
kindi kibikurikira. Nicyo cyatumye bivugwa kuri wa mutunzi ngo 
Wabawe ibyiza byawe ukiribo; Lazaro na we yabawe ibibi: none 
aguwe neza bano, naho wowe urababazwa cyane (Luk 16:25)” 

Mukristo ati: “Noneho mbonye yuko kwifuza ibya none 
atari byiza, ahubwo ko ibiruta ari ugutegereza ibizaza”. 

Musobanuzi ati: “Uvuze ukuri, kuko ibiboneka ari 
iby’igihe gito, naho ibitaboneka, bikaba iby’iteka ryose. 
(2 Abakor 4:18). lcyakora n’ubwo bimeze bityo, ibya none 
bihereranye cyane no kwifuza kw’imibiri yacu; ni cyo gituma 
byumvikana vuba. Ariko ibizaza ntibigira ihuriro na kamere 
y’umubiri; ni cyo gituma bigumya kunyurana”. 

Maze ndota Musobanuzi afashe Mukristo mu ntoke, 
amujyana ahantu hari umuriro waka mu nkike y’amabuye: 
mbona umuntu uhagazeho, udatuza kuwusukamo amazi menshi, 
ngo awuzimye; ariko umuriro ukarushaho kwaka cyane. 

Mukristo arabaza ati: “Ibi bisobanurwa bite?” 

Musobanuzi ati: “Uyu muriro ni umurimo ubuntu 
bw’Imana bukorera mu mitima yacu. Usukamo amazi ngo 
awuzimye ni Satani: ariko igituma umuriro ukomeza kwaka, 
n’ubwo awusukamo amazi, ndakikwereka: ngwino urebe. 

Amujyana inyuma y’inkike, asangayo undi muntu ufite 
imperezo y’amavuta, akajya ayasuka mu muriro rwihishwa. 

Mukristo ati: “Ibi bisobanurwa bite?” 

Musobanuzi ati: “Uyu ni Kristo udatuza gukomeza 
umurimo watangiye gukorerwa mu mutima w’umuntu, 
awukomeresha amavuta, ni yo buntu bwe; nuko n’ubwo Satani 
ahirimbanira cyane konona imitima y’abantu ba Kristo, 
ikomeza kuzura ubuntu bwe (2 Abakor 12:9). Kandi, urareba 
uko uyu muntu ahagararira inyuma y’inkike kugira ngo 
akomeze gucana umuriro; ibyo ni ukukwigisha yuko 
abageragezwa turushywa no kumenya uko uwo murimo 
w’ubuntu bw’Imana ukorerwa mu mitima yacu”. 

Kandi Musobanuzi yongera gufata Mukristo mu ntoke, 
amujyana ahantu heza, hubatswe inyumba nziza cyane. 
Mukristo yishimishwa cyane no kuyireba, Kandi hejuru yayo, 
abonaho abantu bagendagenda bambaye imyenda y’izahabu. 

Nuko Mukristo aramubaza ati: “Twakwinjira?” 

Musobanuzi amujyana bugufi bw’urwuri, Asanga 
abantu benshi baruhagaze iruhande, nk’abashaka kwinjira 
ntibabihangare. Kandi bugufi bw’urugi hari hicaye 
umuntu ufite ameza imbere ye ariho igitabo n’icupa rya 
wino ngo yandike izina ry’uwinjira wese. Kandi mu 
muryango hari hahagaze abantu benshi bawurinda 
bifurebye ibyuma, bafite intwaro, biteguye gukomeretsa 
uko bashobora abashaka kwinjira. Mukristo abibonye 
aratangara. Nyuma, abantu bose bashubijwe inyuma no 
gutinya abafite intwaro. Mukristo abona umuntu w’intwari 
yegera uwo mwanditsi; aramubwira ati: “Mutware, andika 
izina ryanjye. Araryandika. Maze uwo mugabo akura 
inkota, yambara ingofero y’icyuma, atwaranira mu bafite 
intwaro. Baramukubita cyane, ntiyakuka umutima na hato, 
Atangira kubakubita inkota cyane nk’umunyamaboko. 
Nuko amaze gukomeretsa inguma nyinshi abashaka 
kumubuza, no gukomeretswa izindi nyinshi nabo, 
abacamo bose, yinjira mu nyumba. Uwo mwanya 
humvikana ijwi ryiza ry’abagendagendaga ku ipfundo 
ry’inzu, bati: 

Injira injira, mugenzi, 

Ugororerwe 
Ubugingo budashira 
Wabikiwe! (Ijwi 56) 

Nuko arinjira, bamwambika imyenda nk’iyabo, Mukristo 
aramwenyura; aravuga ati: “Ngira ngo menye uko 
ibyo bisobanurwa”. Maze ati: “Reka ngende”. Musobanuzi 
aramusubiza ati: “Ba uretse, mbanze nk wereke n’ibindi 
bike, ubone kugenda. 

Yongera kumufata mu ntoke, amujyana mu nzu 
irimo umwijima; harimo umuntu wicaye mu kazitiro 
k’icyuma. Uwo muntu agaragaje umubabaro mwinshi. 
Yicaye yiyunamiriye, yitangiriye itama, asuhuza 

umutima nk’uwenda gupfa. Mukristo arabaza ati: “Ibi 
bisobanurwa bite?” 

Musobanuzi aramusubiza ati: “Mubaze arakubwira”. 

Mukristo abaza uwo mugabo ati: “Uri ute? 

Uwo mugabo aramusubiza ati’. “Ndi uko ntari ndi kera” 

Mukristo aramubaza ati: “Kera wari umeze ute?” 

Uwo mugabo ati: “Nari umuntu wibwira ko ndi 
umukristo; kandi niyitaga intungane, n’abandi ni ko banyitaga. 
Nibwiraga ko ntunganiye kujya mu rurembo rwo mu ijuru, 
nkishimira kwibwira yuko nzasohorayo. 

Mukristo ati; “Ariko none uri ute?” 

Uwo mugabo ati: “None ndi umwihebe, nzitiwe no 
kwiheba, nk’uko nzitiwe n’aka kazitiro. Simbasha gusohoka, 
ndetse none sinkibibasha. 

Mukristo ati: “Ni iki cyaguteye kumera utyo?” 

Uwo mugabo ati: “Ni uko naretse kuba maso no 
kwirinda; nakundiye kwifuza kwanjye ko kunjyana aho 
gushaka. Nakoze ibyaha by’ibyitumano byo kugomera umucyo 
w’ljambo ry’lmana no kugira neza kwayo. Nababaje Umwuka 
Wera, aragenda, sinkimufite. Nihamagariye Satani, araza, 
ambamo, Narakaje Imana, irandeka. Ninangiye umutima 
uburyo butuma ntakibasha na hato kwihana”. 

Mukristo abaza Musobanuzi ati: “Bene uyu nta cyiringiro 
na gike asigaranye?” 

Musobanuzi aramusubiza ati: “Mubaze” 

Mukristo abaza uwo mugabo ati: “Nta cyiringiro ugifite 
na gike yuko utazarindirwa iteka muri ako kazitiro kwiheba? 

Uwo mugabo ati: “Ntacyo”. 

Mukristo ati: “Kuki? Umwana w’Ishimwa si 
umunyambabazi nyinshi? Uwo mugabo ati: “Namwibambiye 
ubwa kabiri (Abaheb 6:6), naramusuzuguye (Luk 19:14), 
nasuzuguye gukiranuka kwe, nakerenseje amaraso ye, 
nahemuye Umwuka utanga ubuntu (Abaheb 10:28-29). 

Ubwo nakoze ibyo. Nivukije ibyasezeranijwe byose, nshigaje 
amagambo ateye ubwoba bwinshi, avuga gucirwaho iteka 
kutazabura kumbaho n’umujinya w’umuriro w’inkazi uzandya kuko 
ndi umwanzi w’Imana”. 

Mukristo ati: “Ibyaguhinduye kumera utyo wabikoreye kugira 
ngo ubone iki?” 

Uwo mugabo ati: “Nabikoreye kugira ngo mpaze kwifuza 
kw’iyi si, mbone ibinezeza byayo n’indamu zayo. Nibwiraga yuko 
nzabibonamo kwishima no kwinezeza kwinshi, ariko none ibyo 
byose bindya nk’inyo, bikambabaza nk’umuriro. 

Mukristo ati: “Ariko none ntiwabasha guhinduka ngo 
wihane?” 

Uwo mugabo ati: “Imana yankuyeho kwihana. Ijambo ryayo 
ntirimpumuriza yuko mbasha kwizera. Ndetse ubwayo niyo 
yamfungiye muri aka kazitiro k’icyuma, Abantu bose bo mu isi 
ntibashobora kunkuramo. Mbonye ishyano! 

Kwibwira iby’igihe kidashira kurambabaza. Nzihanganira nte 
imibabaro izambabaza mu gihe kidashira?” 

Musobanuzi abwira Mukristo ati: “Ujye wibuka uko uyu 
muntu ari, akubere akabarore iteka ryose”. 

Mukristo ati: “Ibyo birantinyishije cyane. Imana imfashe kuba 
maso no kwirinda no gusenga, nzibukire impamvu y’umubabaro 
w’uyu muntu. Ariko mutware, igihe cyo kugenda ntikiragera?” 

Musobanuzi ati: “Ba uretse ho hato, mbanze nkwereke ikindi 
kimwe, ubone kugenda”. 

Yongera gufata Mukristo mu ntoke, amujyana mu 
yindi nzu irimo umuntu wabyukaga ku buriri kandi 
acyambara, yahindaga umushyitsi, agatengurwa. Mukristo arabaza 
ati: “Ni iki gihindisha uyu muntu umushyitsi?” Musobanuzi 
amutegeka kubwira Mukristo impamvu zabyo. Uwo mugabo 
aramubwira ati: “M joro ryakeye, narose ijuru rihindutse umukara 
cyane, kandi n’inkuba nyinshi zikubita n’imirabyo irabya. Ndatinya, 
mpagarika umutima rwose. Nuko ndaramye, mbona ibicu byiruka 
vuba cyane birusha uko bisanzwe. Maze numva ijwi ry’impanda 
rirenga, mbona umuntu wicaye ku gicu, ingabo nyinshi zo mu ijuru 
zimugose. Bose bari bambaye umuriro waka; 


35 


UMUGENZI 


ijuru na ryo ryaragurumanaga. Numva ijwi rirenga riti: “Abapfuye 
nimuzuke, muze mucirwe imanza. Uwo mwanya, ibitare 
birameneka, ibituro birasama, abapfuye barimo bavamo. Bamwe 
bishimaga cyane bararamye, abandi bashakaga kwitwikira imisozi 
ngo bihishe. Maze mbona Uwicaye ku gicu, abumbuye igitabo, 
ahamagara abo mu isi bose ngo baze aho ari. Ariko umuriro mwinshi 
uva kuri We wakaga imbere ye, ugashyira intera hagati ye n’abagiye 
gucirwa imanza, nk’ikwiriye gushyirwa hagati y’umueamanza 
n’abarezwe (1 Abakor 15:51-52; 1 Abates 4:16; Yuda 15; Yoh 5:28- 
29; 2 Abates 1:7-10; Ibyahish 20:11-14). Kandi numva abakorera 
Uwieaye ku gieu babwirwa ngo nimuteranye urukungu n’umurama 
n’ibishushungwa, mubijugunye mu nyanja yaka umuriro 
(Mat 3:12; 13:30; 25:30; Ibyahish 20:15). Uwo mwanya urwobo 
rudafite akagero rwasamira bugufi cyane bw’aho nari mpagaze, 
havamo umwotsi mwinshi n’amakara yaka n’amajwi ateye ubwoba. 
Kandi barategekwa ngo Nimuhunike amasaka yanjye mu kigega 
(Luk 3:17). Uwo mwanya benshi barazamurwa, bajyanwa mu bicu, 
ariko jyeweho nsigara hasi (1 Abates 4:16-17). Kandi nshaka 
kwihisha, sinabibasha; kuko uwicaye ku gicu akimpanze amaso. 
Nibuka ibyaha byanjye, umutima wanjye undega urudaca 
(Abarom 2:14-15). Maze ndakanguka. 

Mukristo ati: “Ariko ni iki eyatumye ubitinya utyo?” 

Uwo mugabo ati: “Ni uko nibwiraga yuko umunsi w’amateka 
usohoye, nanjye nkaba ntawiteguye. Ariko icyarushije ibindi kuntera 
ubwoba ni uko abamaraika bateranije bamwe bakansiga, kandi n’uko 
urwobo rw’i Gehinomu rwasamiye bugufi eyane bw’aho nari 
mpagaze. Kandi nababazwaga n’ibyo umutima wanjye umpana, 
nkibwira yuko wa Mucamanza ampanze amaso iteka andeba 
igitsure. 

Musobanuzi abaza Mukristo ati: “Ibyo byose umaze 
kubimenya? 

Mukristo ati: “Ye, ndabimenye: ibyo binteye ibyiringiro 
n’ubwoba”. 

Musobunuzi ati: “Ujye ubyibuka, kugira ngo bikubere 
imihunda yo kukurya isataburenge, ngo ugire umwete mu rugendo 
rwawe”. 

Mukristo arakenyera, yitegura kugenda. Musobanuzi ati: 
“Umwuka Wera, umufashe abane n’Uwiteka, kugira ngo 
amuyobore inzira ijya muri rwa rurembo rwo mu ijuru”. Nuko 
Mukristo agenda aririmba ati: 

Hano nahabonye 
Ibingirira 

Umumaro mwinshi 
By ’igikundiro. 

Ibiteye ubwoha 
Nahishuriwe 
Mu rugendo rwanjye 
Bizankomeza. ” 

Ni iki cyabateye 
Kubinyereka? 

Mbyibwire, mbimenye 
Uko bingana? 

Shimirwa ibyo byiza, 

Musobanuzi! 

Nshimiye n ’lmana 
Yakuntumyeho. (Ijwi 175) 

8. UMUSARABA 

MAZE ndota yuko inzira Mukristo yari akwiriye 
kunyuramo izitiwe impande zombi n’inkike yitwa GAKIZA 
(Yes 26:1). Mukristo akurikira iyo nzira, n’ubwo aremerewe 
agenda yiruka, ariko bimuruhije cyane, ku bw’umutwaro ahetse. 
Nuko ariruka, agera ahantu hazamuka ho hato, hejuru yaho 
hashinze umusaraba, kandi hepfo yaho azamutse hari imva 
irangaye. Mukristo amaze gusohora kuri uwo musaraba, wa 
mutwaro uhambuka ku bitugu bye, umuva mu mugongo, 
uragwa, uratembagara, ugera ku munwa w’imva, ugwamo, 
ugenda buheriheri. 

Maze Mukristo arishima, aranezerwa, avugana 
umutima unezerewe, ati: Anduhuye umubabaro we! 
Anzurishije urupfu rwe.” 

Maze amara umwanya, ahagaze atangara: kuko byamutangaje 
cyane yuko kureba uwo musaraba kwamuhambuye umutwaro 
we. Nicyo cyatumye agumya kuwitegereza cyane, amarira ngo 
bugubugu (Zekariya 12:10). Agihagaze awitegereza, arira, 
asangwa n’abantu batatu barabagirana. 

Baramuramutsa bati: “Amahoro abe kuri wowe”. 

Umwe aramubwira ati: “Ibyaha byawe urabibabariwe 
(Mar 2:5) “. 

Undi amwambura ubushwambagara bwe, amwambika 
indi myenda (Zek 3:4). 

Uwa gatatu amushyira ikimenyetso mu ruhanga 
(Abef 1:13) amuha umuzingo w’igitabo, amutegeka kugenda 
awusoma, ati nugera ku irembo ry’ururembo rwo mu ijuru, 
uzawubahe”. 

Maze basubirayo. Mukristo yitereshwa gatatu 
n’ibyishimo aririmba ati: 

Iteka nagendaga 
Ndemerwe n ’ibyaha; 

Ntihagira ikibasha 
Kumara umubabaro. 

Kugeza ubwo nageze 
Ahantu heza cyane 
Hangiriye umumaro 
Ntazibagirwa ukundi. 

Iri ni itangiriro 
Ry ’umunezero wanjye; 

Aho niho umutwaro 
Wamvuye mu mugongo. 

Ndashima umusaraba; 

Ndashima ya mva nziza; 

Ariko cyane cyane, 

Ndashima Uwambambiwe! (Ijwi 129) 

9. ABASINZIRIYE N’ABURIYE INKIKE 

NDOTA agenda atyo, kugeza aho yagereye mu gikombe, 
abonamo abantu batatu basinziriye hirya y’inzira ho hato, 
bafunze iminyururu ku maguru. Umwe yitwaga MUSWA, undi 
yitwa BUTE, uwa gatatu yitwa RUHANGARA. 

Mukristo abonye baryamye batyo, ajya aho bari ngo ahari 
yabakangura, arabahamagara ati: “Yemwe abasinziriye, 
muhwanye n’abasinziriye ku isonga y’igiti. Nuko nimukanguke, 
tugende: kandi mwemere nanjye ndabafungura iyo minyururu. 
Kandi ati: “Uzerera nk’intare yivuga (1 Pet 5:8) yanyura aha, 
ntimwabura kuba umuhigo w’amenyo ye”. Barakanguka, 
baramureba, bamusubiza batya: Muswa aramusubiza ati: 
“Simbonye ko hariho akaga”. Bute aramusubiza ati: “Reka 
nongere nisinzirire ho hato”. Ruhangara aramusubiza ati: 
”lkibindi cyose giterekwa ku yacyo ndiba”.* Bavuze ibyo 
barongera bararyama barasinzira, Mukristo akomeza urugendo. 

Ariko ababazwa n’uko abantu bari mu kaga kameze 
gatyo batitaye ku kugira neza k’umuntu ushatse kubakiza ku 
mbabazi, abakanguye, abagiriye inama, yemeye kubafungura 
iminyururu. Akibabajwe n’ibyo, abona abantu babiri burira 
inkike y’ibumoso bw’iyo nzira ifunganye, kugira ngo 
bayigeremo; barihuta, bamugeraho vuba. Umwe yitwaga 
MIHANGOYIDINI, undi yitwaga NDYARYA. Bamugezeho, 
Mukristo aganira nabo atya. 

Arababaza ati: “Murava he, mukajya he?” 

Baramusubiza bati: ”Twavukiye mu gihugu cyitwa 
NDIRARIRA, turajyanwa ku musozi Siyoni no gushimirwayo”. 
Arababaza ati: “Ko mutinjiye mu irembo rirasukirwaho ryo 
muri iyi nzira? Ntimuzi yuko byanditswe ngo, Uwinjira mu 
rugo rw’intama, atanyuze mu rugo rw’intama, atanyuze mu 
irembo, ahubwo akuririra ahandi, uwo ni umujura n’umunyazi!” 
(YohlO:l). 

* Uwo mugani usobanurwa ngo, umuntu wese niwe wikiza. 

Baramusubiza bati: “Abo mu gihugu cyacu bose bagira 
ngo inzira y’iryo rembo ni uruboko. Nuko bamenyereye 
kunyura mu nzira y’ubusamo, bakurira inkike nk’uko dukoze”. 

Arababaza ati: “Ariko Umwami nyiri ururembo tujyamo, 
ntazabita abaca mu mateka, kuko mucumuye amategeko 
yandikishije?” 

Baramusubiza bati: “Ibyo byikubabaza; ibyo dukoze ni 
umuhango w’ab’iwacu, kandi ndetse tubasha kuzana n’abagabo 
bo gubamya yuko uwo muhango wahereye kera, hashize 
imyaka iruta igihumbi. 

Arababaza ati: “Uwo muhango wanyu, mwaburanywa, 
mwawutsindira?” 

Baramusubiza bati: “Umuhango umenyerewe ukamara 
imyaka iruta igihumbi, ntitwabura kwemerwa n’umucamanza 
utabera ko uhwanye n’amategeko. Kandi ubwo tugeze muri iyi 
nzira, uko twagezemo kose ntibihwanye? Ubwo turimo, turimo: 
nawe winjiye mu irembo ntuturusha kuba mu nzira, n’ubwo 
twuriye inkike. None uturusha iki?” 

Arabasubiza ati: “Ngenda nk’uko mbwirizwa 

n’amategeko ya Databuja, mwebweho mugenda nk’uko 
mubwirizwa n’ibyo mwibwira by’ubupfu. Na none mumaze 
kwitwa abajura na nyiri iyi nzira, nicyo gitumye nibwira 
ndashidikanya yuko mutazemerwa ko muri beza, nimugera aho 
ino nzira iherera. Mugeze mu nzira ku bwanyu mudakurikije 
itegeko rye, muzavamo mwenyine mutagiriwe imbabazi ze. 

Ntibagira icyo bamusubiza, keretse kumubwira bati: 
“Upfa iki ku byacu? Maze bose bakomeza inzira, ntibaganira 
byinshi: keretse ko bamubwiye bati, Twibwira tudashidikanya 
yuko utazaturusha kwitondera amategeko y’Imana neza. Nicyo 
gitumye tutamenya ikigutandukanya natwe, keretse uwo 
mwenda wawe; nawo ntiwawuhawe n’abaturanyi bawe ngo 
uhishe isoni z’ubwambure bwawe? 

Arababwira ati: “Amategeko ntazabakirisha, kuko 
mutanyuze muri rya rembo (Abagal 2:16). Nawo umwenda 
nambaye, nawubawe na Nyiri abo njya: ibyo byo muvuze ukuri 
ko nawuherewe guhisha isoni z’ubwambure bwanjye, nanjye 
nibwira ko ari ikimenyetso cyo kungirira neza: kuko nari 
nambaye ubusbwambagara gusa ntarawubabwa. Kandi ngenda 
nibumuriza ntya: ningera ku irembo rya rwa rurembo, Umwami 
nyirarwo ntazabura kumenya ngo angirire neza, kuko nambaye 
n’umwenda yampereye ubuntu ubwo yanyamburaga 
ubushwambagara. Kandi mfite ikimenyetso mu rubanga — - 
ahari ntimucyitayeho; nagishyizweho n’inshuti y’amagara 
y’Umwami wanjye ku munsi umutwaro wamviriye ku 
mugongo. Kandi icyo gihe nahawe umuzingo w’igitabo uriho 
ikimenyetso ngo ngende nywusoma, umpumurize mu nzira. 
Nategetswe kuzawutanga ningera ku irembo ry’ururembo rwo 
mu ijuru, ngo umbere ikimenyetso cy’uko nzinjizwayo. Ibyo 
byose ngira ngo ntimubifite; kandi igituma mutabifite ni uko 
mutanyuze muri rya rembo rirasukirwabo ryo muri iyi nzira. 

Ntibagira icyo bamusubiza kuri ibyo, abubwo barebana 
baseka. Maze bose bakomeza inzira, Mukristo ari we uri 
imbere, ntiyaganira nabo. Agenda yibwira, ubundi asubuza 
umutima ubundi anezerwa, agasubizwa umutima mu nda no 
gusoma wa muzingo w’igitabo yahawe n’umwe muri ba bantu 
barabagirana. 

10. UMUSOZIWITWA BIRUHANYA 

BOSE baragenda, bagera munsi y’umusozi witwa 
BIRUHANYA, basangayo isoko. Aho hantu kuri iyo nzira ivuye 
kuri rya rembo basbamikirabo izindi nzira ebyiri: imwe 
izenguruka ibumoso, iyindi izenguruka iburyo. Inzira ifunganye 
iterera uwo musozi w’i Biruhanya. Mukristo ajya kuri iyo soko, 
anywaho, abona intege, maze atangira kuzamuka uwo musozi, 
aririmba ati: 

Erega uyu musozi 
Ko ari muremure! 

Nyamara numva nshaka 
Kuwuzamuka. 

Sinemeye gucogozwa 
N’uko haterera, 

Kuko iyi ari yo nzira 
Ijya mu ijuru. 

Nuko, mutima wanjye, 

Humura witinya 
Komeza inzira nziza 
N’ubwo iruhije. 

Za zindi n ’ubwo zoroshye 
Ukizitangira, 

Ku iherezo zigeza 
Ku kurimbuka. (Ijwi 193) 

Ba bandi bombi nabo bagera munsi y’uwo musozi. Maze 
babonye uko ari muremure uterera cyane kandi ko hari n’izindi 
nzira ebyiri, bibwira yuko izo nzira ziri buhurire inyuma y’uwo 
musozi n’iyo Mukristo yaciyemo; nicyo cyatumye bashima 
kuzinyuramo. Kandi muri izo nzira, imwe yitwaga KAGA, 
iyindi yitwa MURIMBUZI. Nuko umwe aca mu yitwa Kaga, 
imutungura mu ishyamba rinini: undi aca mu nzira yitwa 
Murimbuzi, nayo imutungura mu butayu bugari, burimo imisozi 
y’umwijima mwinsbi, arasitara, aragwa, ntiyasubira kubyuka. 

Maze nterera amaso, ndeba Mukristo azamuka wa 
musozi: mbona abanza kuwuterera yiruka: maze ananizwa 
kwiruka n’uko umusozi uterera, agenda buhoro; maze agera aho 
agenda maka. Aringanije uwo musozi, agera ku kazu keza, 
nyiri uwo musozi yubakiye abagenzi barushye, kugira ngo 
baruhukiremo, babone intege. Mukristo yinjiramo, 
aricara ararubuka. Maze asoborora wa muzingo 
w’igitabo mu isaho y’umwenda we yo mu gituza, arawusoma. 

uramuhuriza. Maze yongera kwitegereza wa mwenda yaherewe 
hafi y’umusaraha. Amara umwanya yinezeza atyo, arahunikira, 
arasinzira, nicyo cyatumye atinda, akageza nimugoroha. Kandi 
agisinziriye, wa muzingo w’igitaho uramunyikuka ugwa hasi. 
Nuko haza umuntu aramukangura, ati: “Wa munyahute we, 
genda urehe ikimonyo witegereze uko kigenza kandi ugire 
uhwenge (Imigani 6:6)”. Uwo mwanya Mukristo arahaguruka, 
agenda yihuta agera mu mpinga y’uwo musozi. Ageze hejuru 
yawo, ahura n’ahantu hahiri hiruka cyane; umwe yitwaga 
BWOBA, undi yitwa MUTIRINGIRA, Mukristo arahahaza ati: 
”Ko mukimiranye mwiruka? Muhaye iki??” 

Bwoba aramusuhiza ati: ”Twajyaga mu ruremho Siyoni, 
kandi twari tumaze kuzamuka wa musozi uruhije, ariko uko 
twajyaga imhere niko twarushagaho kujya mu kaga. Nicyo 
gitumye duhindukira tugasuhira inyuma”. 

Mutiringira nawe ahwira Mukristo ati: “Ni koko, imhere 
hugufi mu nzira duturutsemo, hari intare ehyiri ziryamye; niha 
zisinziriye, niha ziri maso ntituhizi: ntitwashidikanya yuko iyo 
tuzigeraho, ziha zidutanyaguye uwo mwanya”. 

Mukristo ati: “Munteye uhwoha, ariko mpungire he? 
Nasuhira mu gihugu cyacu, cyiteguriwe umuriro n’amazuku 
sinahura kurimhukirayo; nahasha kugera kuri rwa ruremho rwo 
mu ijuru, sinahura kuhayo mu mahoro: ni cyo gitumye nkwiriye 
kwihara. Gusuhira inyuma ntikwahura kunzanira urupfu: kujya 
imhere kuzana gutinya urupfu ariko hirya yarwo ni uhugingo 
hudashira: noneho ndajya imhere. 

Bwoha na Mutiringira hamanuka hiruka, haragenda, 
Mukristo akomeza inzira. Ariko yongeye kwihwira ihyo 
yumvanye ha handi, ashakira mu isaho y’umwenda we wa 
muzingo w’igitaho arawuhura. Maze arahahara cyane, 
ashidikanya icyo ari hukore, kuko ahuze icyamuhumurizaga, 
cyazamwinjirishije mu ruremho rwo mu ijuru. Amaze 
akanya ashidikanya yihuka ko yasinziriye muri ka kazu ko 

mu mbavu z’umusozi, arapfukama asaba Imana kumubabarira 
icyo cyaba. Asubira inyuma, ajya gushaka uwo muzingo. Ariko 
agisubira inyuma, agenda afite agahinda katavugwa; ubundi 
asuhuza umutima, ubundi arira, yicira urubanza kenshi yuko 
yakoze iby’ubupfu, agasinzirira ahantu hubakiwe kuruhukira 
umunaniro gusa. Agenda ashaka mu nzira hose, akenguza, ngo 
ahari yabona wa muzingo w’igitabo cyamuhumurizaga iteka mu 
rugendo. Ageze aho yitegeye ka kazu yasinziriyemo, kukareba 
bimwongerera umubabaro yibutse icyaha cye uko kiri (Ibyahish 
2:4-5; 1 Abates 5:6-8) ” Nuko yicuza ibyo bitotsi bibi ati: “Ndi 
indembe, ni iki cyanteye gusinzira ku manywa, gusinzirira 
hagati y’ibirushya, kandi ako kazu ari ako kuruhuriramo 
imitima y’abagenzi, maze sinirinde, nkaruhuriramo umubiri 
wanjye? Ibyo si ukunezeza umubiri? Ngenze urugendo runini 
rw’ubusa. Uko niko byagenze ku Bisiraheli. Ku bw’ibyaha 
byabo, Imana yabashubije inyuma mu nzira yo ku nyanja 
itukura. Nanjye nkwiriye kunyurana agahinda mu nzira mba 
nanyuranyemo umunezero, iyo ntakora icyo cyaha. None mba 
ngeze he? Urugendo mba nagenze rimwe, ndugenze inkubwe 
eshatu; kandi none bugiye kunyiriraho, kuko bwije. lyo 
ntasinzira”! 

Nuko agera muri ako kazu, arabanza aricara, amara 
akanya arira: nyuma arunguruka n’agahinda munsi 
y’intebe, abonamo umuzingo we w’igitabo; arihuta, awusingira 
ahinda umushitsi, awubika mu isaho y’umwenda we. 
Kuwubona kumutera kwishima ibyishimo bitavugwa, kuko ari 
wo ngwate y’ubugingo bwe imumenyesha yuko azemerwa 
nagera ku iherezo ry’urugendo rwe. Nicyo cyatumye 
awubika mu isaho y’umwenda we, agashimira Imana yuko 
imweretse aho wari uri, akomeza urugendo yishimye arira. 
Kandi azamuka igice cy’umusozi gisigaye yihuta bitangaza. 
Ariko ataragera mu mpinga, izuba rirarenga: bimwibutsa 
ubupfu bwo gusinzira kwe, aricuza ati: “Wa bitotsi bibi we, 
utumye bugiye kunyiriraho, nkagenda nijoro, umwijima 
ukampisha inzira, nkumva amajwi y’inyamaswa z’inkazi”! 

Ibyo byose binzanyweho n’ibitotsi bibi. Maze yibuka ibyo 
Mutiringira na Bwoba bamubwiye, yuko intare zabatinyishije. 
Arongera aribwira ati’. “Izo nyamaswa ko zizerera nijoro 
zishaka icyo zirya zansanga mu mwijima, nagira nte? 
Nakwikiza nte ngo zitantanyagura?” 

11. NYUMBANZIZA 

Nuko acyiganyira atyo, yubura amaso, abona imbere ye 
inyumba y’igikundiro cyinshi yitwa NYUMBANZIZA, iri ku 
nzira. Nuko ndota yihuta ngo ahari yacumbikamo. Yicumye 
imbere ho hato, anyura mu nzira ifunganye cyane, akazu 
k’umukumirizi w’iyo nyumba kari imbere ye ho hato. Agenda 
akenguza cyane, abona intare ebyiri ku nzira. Aribwira ati: 
“Mbonye icyagaruye Mutiringira na Bwoba. Ariko izo ntare 
zari zishumitswe n’iminyururu, Mukristo ntiyayibona. Aratinya, 
asbaka gukurikira ba bandi; kuko yibwiye yuko, najya imbere 
atari bubure gupfa. Umukumirizi witwaga MURYEGE abona 
Mukisto ahagaze nk’ushaka gusubira inyuma, aramuhamagara 
ati: “Ukutse umutima utyo? (Mar 4:40) witinya intare, kuko 
zishumitswe, kandi zashyiriweho kugerageza abafite kwizera, 
no kugaragaza abatagufite: ca bagati mu nzira, ntacyo uri bube. 
Mukristo agenda ahindisbwa umushitsi no gutinya izo ntare, 
ariko akora nk’uko uwo mukumirizi amubwiye, azica hagati, 
yumva kwivuga kwazo, ntizagira icyo zimutwara. Akoma mu 
mashyi, agera ku irembo, abo uwo mukumirizi ari. Aramubaza 
ati: “lyi nzu ni iya nde? Nayiraramo?” 

Umukumirizi aramusubiza ati’. “lyi nzu yubatswe na 
nyiri uyu musozi; yayubakiye abagenzi, ngo bajye 
bacumbikamo, babe amahoro. Wowe se urava he, ukajya he?” 

Mukristo ati: “Ndava mu mudugudu witwa Kurimbuka, 
nkajya ku musozi Siyoni: none izuba ryarenze; ni cyo gituma 
nshaka kurara hano”. 

Umukumirizi ati: “Witwa nde?” 

Mukristo ati: “Kuri ubu nitwa Mukristo, ariko mbere 
nitwaga SINAG1R1WUBUNTU“. 

Umukumirizi ati: “Ariko ni iki gitumye wiririje utyo, 
izuba rikarenga?” 

Mukristo ati: “Mba nasohoye kare, ariko nabonye 
ishyano, nasinziriye mu kazu k’inyuma y’uyu musozi, kandi 
n’ubwo nakoze ibyo mba nasohoye kare, iyo ntabura umuzingo 
w’igitabo wanjye. Nageze mu mpinga y’umusozi, ndawushaka, 
ndawubura, ndababara cyane, nsubirayo, ngera aho nahoze 
ndyamye, nywusangaho; none ndaje”. 

Umukumirizi ati: “Reka mpamagare umukobwa umwe 
mubo mu nzu; nakunda imvugo yawe, arakwinjiza ngo ubane 
na bene wabo ba nyiri inzu nk’uko umuhango w’iyi nzu uri”. 

Nuko Muryege avuza inzogera, umukobwa mwiza 
witonda, witwaga Mwigengesero, asohoka mu nzu, abaza 
umukumirizi icyo amubamagariye. 

Umukumirizi aramusubiza ati: “Uyu mugabo arava mu 
mudugudu wa Rimbukiro, akajya ku musozi Siyoni. Ararusbye 
cyane, kandi n’izuba ryarenze; nicyo gitumye ansaba kurara 
bano: mubwira ko ngiye kuguhamagara. Numara kuvugana 
nawe, urakora icyo uri bushime nk’uko umuhango w’iyi nzu 
uri”. 

Uwo mukobwa abaza Mukristo ati: “Urava he ukajya 
he?” Aramusubiza. Aramubaza ati: “Inzira wayibwiwe n’iki?” 
Arabimubwira. Aramubaza ati: “Wabonye ibiki mu nzira?” 
Ibyakubayeho ni ibiki?” Arabimubwira. Amubaza uko yitwa. 
Aramusubiza ati: “Nitwa Mukristo; kandi cyane cyane 
ndashakishwa kurara hano n’uko menye yuko iyi nzu yubakiwe 
abagenzi na nyiri uyu musozi, kugira ngo bajye bacumbikamo, 
babe amahoro”. 

Uwo mukobwa aramwenyura, ariko amarira azenga: 
hasbize akanya, aramubwira ati: Reka ngende 
mpamagare bene wacu babiri cyangwa batatu. 
Yirukira ku rugi, abamagara abandi batatu, umwe 
yitwaga MWIRINZI, undi yitwa MWUBAHAMANA, uwa 
gatatu 

yitwa NYIRARUKUNDO, barasohoka, bamara akanya 
baganira na Mukristo, barahumuriza ngo abane na bene wabo 
bari mu nzu. Benshi muri bo bamusanganirira mu muryango, 
baramubwira bati: Injira, uwo Umwami wacu yahaye umigisha; 
kuko icyatumye yubaka iyi nzu ari ukugira ngo icumbikwemo 
n’abagenzi bameze nkawe. Yunamisha umutwe, arabakurikira, 
yinjira mu nzu. Maze aricara, bamuha icyo kunywa, bahuza 
inama yuko bamwe muri bo baganira na Mukristo, bacyitegura 
ibyo kurya, kugira ngo igihe kidapfa ubusa. Bategeka 
Mwubahamana na Mwirinzi na Nyirarukundo kuganira na we. 

Mwubahamana aramubwira ati: “Mukristo mwiza, 
n’ubwo tugucumbikiye ku buntu muri iyi nzu, tuganirire 
ibyakubereyeho mu nzira. Ahari natwe byatugirira umumaro”. 

Mukristo ati: “Mbyemeye mbikunze cyane, nishimiye 
yuko mushaka ibyo byiza. 

Mwubahamana ati: “Ni iki cyaguteye umutima wo 
gutangira kugenda uru rugendo? 

Mukristo ati: “lcyampagurukije ni iki: nirukanywe mu 
gihugu navukiyemo n’ijwi riteye ubwoba ryahoraga mu matwi 
yanjye, rimbwira yuko ntazabura kurimbuka ningumayo”. 

Mwubahamana ati: “Mu nzira zose ziva mu gihugu 
cyanyu ni iki cyatumye utoranya guca muri iyi?” 

Mukristo ati: “Byabaye nk’uko Imana yabishatse, kuko, 
ngitangira gutinya kurimbuka, nari ntazi aho njya: maze 
ngihinda umushitsi ndira, haza umuntu witwa 
Mubwirizabutumwa, anyereka irembo rirasukirwaho ryo muri 
iyi nzira, iryo ntabashije kwiyereka na hato atarinyeretse, 
anyobora atyo inzira injyana kuri iyi nzu. 

Mwubahamana ati: “Ntiwanyuze ku nzira ya 
Musobanuzi? 

Mukristo ati: “Nayinyuzeho, mbonamo ibyo ntazibagirwa 
nkiriho cyane cyane ibintu bitatu. Icya mbere ni uko Kristo 
akomeza umurimo we w’ubuntu mu mutima w’umuntu, n’ubwo 
Satani agerageza kuwubuza: icya kabiri ni iby’umuntu wakoze 
ibyaha byamukuye mu byiringiro by’imbabazi z’Imana: icya 
gatatu ni inzozi z’uwarose yuko umunsi w’amateka usohoye. 

Mwubahamana ati: “Wumvise arotora inzozi ze?” 

Mukristo ati: ”Narazumvise, kandi ziteye ubwoba cyane: 
akizirotora zanteye agabinda. Ariko nisbimiye yuko nazumvise. 

Mwubahamana ati: “Ibyo ni byo wabonye mu nzu ya 
Musobanuzi byonyine? Mukristo ati: “Nabonye n’ibindi: 
yanjyanye, anyereka inyumba nziza, irimo abantu bambaye 
imyenda y’izahabu. Maze haza intwari imwe, iratwarana, ica 
mu bafite intwaro barinda umuryango, barayibwira bati: “Injira, 
urahabwa ubwiza budashira. Bibaye, numva umutima wanjye 
wishwe n’umunezero. Nifuje kumara umwaka muri iyo nzu, 
ariko nari nzi yuko nkwiriye gukomeza urugendo. 

Mwubahamana ati: “’Nta bindi wabonye mu nzira?” 

Mukristo ati: “Nicumye imbere ho hato, nibwira ko 
mbona umuntu ubambye ku giti, ava amaraso, mubonye, 
kumureba gutuma umutwaro umva mu mugongo, uragwa: uwo 
mutwaro warandemereraga cyane, ukanihisha, icyo gihe 
umvaho. Ndatangara cyane, kuko aho nabereye, ntarabona 
nk’ibyo. Ngibagaze, ndaramye, haza abantu batatu 
barabagirana. Umwe arambwira ati: “ibyaha byawe 
urabibabariwe, undi anyambura ubushwambagara, anyambika 
uyu mwenda utangaje; uwa gatatu anshyira iki kimenyetso mu 
ruhanga, ampa uyu muzingo w’igitabo, uriho ikimenyetso. 
Avuze ibyo, awukura mu isabo yo mu mwenda we. 

Mwubahamana ati: “Nta bindi wabonye?” 

Mukristo ati: “Ibyo nakubwiye nibyo byiza biruta ibindi. 
Ariko hariho n’ibindi nabonye. Nabonye abantu batatu, 
Muswa na Bute na Ruhangara, basinziriye hirya y’inzira ho 
hato, bafunze iminyururu ku maguru: ngerageza kubabyutsa, 
ntibankundira. Kandi mbona Mihangoyidini na Ndyarya 
bagera mu nzira buriye inkike bibwira ko bajya i Siyoni: Maze 
bahaba vuba, nk’uko nababwiye, ariko ntibanyemera. Kandi 
naruhijwe cyane no kuzamuka uyu musozi, kandi no guca 
ku ntare na ko kwashatse kunanira, iyo umukumirizi mwiza. 

uhagaze ku irembo ryanyu, atangira inama, ahari mba nasubiye 
inyuma. None ndashimira Imana yuko ngeze aha, namwe 
ndabashimira ko munyakiriye. Maze Mwirinzi yifuza kumubaza 
amagambo make, ashaka ko amusubiza. 

Nuko aramubaza ati: “Ubundi n’ubundi ntiwibuka 
igihugu wavuyemo?” 

Mukristo ati: “iyo nkibutse, ngira isoni, nkacyanga. lyo 
mba narakumbuye igihugu navuyemo, mba narabonye uburyo 
bwo gusubirayo. Ariko noneho ndashaka ikirusha icyo kuba 
cyiza: ni icyo mu ijuru (Abaheb 11:15-16). 

Mwirinzi ati: “Ntugifite bimwe wari umenyereye 
mbere?” 

Mukristo ati: “Ndacyabifite, ariko ntabishaka na hato: 
cyane cyane ni ukwibwira ibihura na kamere yanjye y’umubiri 
bikunda kunezeza ab’iwacu, nanjye byaranezezaga. Ariko kuri 
ubu, ibyo byose birambabaza; nabasha guhitamo ibyo nshaka, 
nakunda kutazabyibwira ukundi; ariko iyo nshatse gukora 
ibyiza, ibibi biba ari byo bltanga imbere (Abarom 7:15-21). 

Mwirinzi ati: “Ibikunanira igihe kimwe, ikindi ntubona ko 
bimeze nk’ibineshejwe?” 

Mukristo ati: “Mbibona ntyo, ariko nibuke: iyo mbirimo, 
mba ndi mu byishimo byinshi, kandi mbyibuka n’umunezero. 

Mwirinzi ati: “Ubasha kwibuka ibituma ibikurushya ibyo 
bimera nk’ibineshejwe?” 

Mukristo ati: ”Iyo nibutse ibyo nabonye ku musaraba, 
biranesheka; cyangwa iyo nitegereje umwenda wanjye udaraje, 
biranesheka; cyangwa iyo nsomye mu muzingo w’igitabo 
nambaye mu gituza, biranesheka; cyangwa iyo nibwiranye 
urukundo igihugu njyamo, biranesheka”. 

Mwirinzi ati: Ni iki kigushakisha utyo kujya i Siyoni?” 

Mukristo ati: “Ni uko ari ho niringiye kuzabona 
Uwabambwe ku musaraba ari muzima; kandi ni uko 
ari ho niringiye kuzakurirwamo ibindimo bindushya kuri 
ubu. Bavuga yuko nta rupfu rubayo (Ibyahish 21: 4): kandi iyo 
niho nzabana n’uwo nakunda cyane 

kubana nawe. Kuko mukundira ko yankuyeho wa mutwaro 

wanjye: kandi ndambiwe n’indwara yo mu mutima wanjye. 
Ndashaka kuba aho ntazapflra ukundi, nkabana n’abahora 
basingiza bati: “Uwera, Uwera, Uwera. 

Maze Nyirarukundo abaza Mukristo ati: “Ufite umugore 
n’abana?” 

Mukristo aramusubiza ati: ”Mfite umugore n’abana bato 
bane”. 

Nyirarukundo ati: “Ni iki cyakubujije kubazana?” 

Mukristo ararira, aramusubiza ati: “Nashakaga kubazana 
cyane, ariko bose ntibakunda na hato ko nza muri uru rugendo”. 

Nyirarukundo ati: “Ariko wari ukwiriye kubareshyareshya 
ukabasobanurira ibyago bizaba ku bahasigaye. 

Mukristo ati: “Narabibasobanuriye, kandi mbabwira 
kuzarimbuka k’umudugudu wacu, nk’uko Imama yabinyeretse: 
ariko kuri bo nahindutse nk’uwikinira, ntibabyemera (Itang 19:14) 

Nyirarukundo ati: “Wasabye Imana kugira ngo ihe umugisha 
inama wabagiriye?” 

Mukristo ati: “Nabasabiranye urukundo rwinshi: kuko 
mbakunda cyane; nawe ndashaka ko ubimenya”. 

Nyirarukundo ati: Ntiwababwiye agahinda kawe n’uko 
utinya kurimbuka? Ngira ngo uko kurimbuka 
kwarakugaragariraga. 

Mukristo ati: “Najyaga mbibabwira hato na hato. Kandi 
ubwoba bwanjye bwagaragazwaga no mu maso hanjye, n’amarira 
yanjye n’umushitsi nahindishwaga no gutinya ubugi bw’intorezo 
turagijwe. Ariko ibyo byose ntibyabemeza ngo bazane nanjye. 

Nyirarukundo ati: “Bari bafite rwitwazo ki rwo kutaza?” 

Mukristo ati: “Umugore waniye yanze gusiga iby’iyi si: 
abana banjye bakundaga ibinezeza by’ubupfii by’abana; izo 
mpamvu n’izindi nkazo zatumye bandeka ngo ngende njyenyine. 

Nyirarukundo ati: “Ariko se, ingeso zawe mbi ntizononnye 
impamvu zose wababwiye zo kubareshya ngo muzane? 

Mukristo ati: “sinashima ingeso zanjye, kuko nzizimo ibibi 
byinshi. Kandi nzi yuko ibyo umuntu ahirimbanira kobesha abandi 
amagambo ye, ngo abagirire umumaro, abasha kubyononesha vuba 
ingeso ze. Ariko ndabasha kwireguza iki, yuko nirindaga cyane 

gukora ibidakwiriye, byabaha urwitwazo rwo kutagenda uru rugendo. 
Kandi ieyo ni eyo cyatumaga bambwira yuko niyima ibyo bagira ngo 
si bibi, ngakabya gukora ibyo nibwira ko bikwiriye; no kwanga ibyo 
nibwira ko bidakwiriye; ariko ibyo byose nabikoraga ku bwabo, Kandi 
ngira ngo, ibyo bambonanye, byababujije ni uko nakabyaga kwirinda 
gucumura ku Mana cyangwa Kugirira mugenzi wanjye nabi. 

Nyirarukundo ati: “Na Kaini yangiye murumuna we 
(1 Yoh 3:12) kuko ingeso ze zari mbi, naho iza murumuna we zikaba 
nziza. Nuko niba ari icyo umugore wawe n’abana bawe bakwangira, 
baba biyerekanye ko ari abanzi b’ibyiza, nawe ukaba wikijije 
urubanza rw’amaraso yabo (Ezek 3:18-19). 

Maze ndota bicaye baganira batyo, bageza aho bazaniye ibyo 
kurya, babizanye bicara ku meza, bararya. Kandi ku meza baganiraga 
ibya nyiri uwo musozi gusa. Ibyo yakoze n’icyabimukoresheje 
n’icyatumye yubaka iyo nzu bicayemo. Ibyo bavuze bimenyesha yuko 
yabaye intwari ikomeye, kandi ko yarwanije akica uwari ufite 
ubutware bw’urupfu (Abaheb 2:14-15), n’ubwo yishyize mu kaga 
gakomeye muri iyo ntambara. Bituma ndushaho kumukunda, kandi 
Mukristo afatanya nabo guhamya ibyo, ati: “Nizeye yuko 
yamuneshesheje kuva amaraso menshi, kandi igitumye ibyo byose 
byerekana ubwiza n’ubuntu ni uko yabikoreshejwe n’urukundo 
akunda igihugu cye gusa. 

Kandi bamwe muri bene inzu bavuga yuko bamubonye, 
bakavugana nawe, hanyuma y’urupfli rwe rwo ku musaraba: bahamya 
yuko ubwe yavuze ko akunda cyane abagenzi b’abakene: ntawe 
bahwanye, uhereye aho izuba rirasira, ukageza aho rirengera. Bavuga 
n’icyerekana ibyo bahamije, yuko yiyambuye ubwiza bwe 
n’icyubahiro cye kugira ngo akize abakene, kandi ko bumvise avuga 
ko adakunda kuba wenyine ku musozi w’i Siyoni. Kandi bavuga yuko 
yahinduye abagenzi benshi kuba imfura zikomeye, n’ubwo kuri 
kavukire yabo bari abasezi, kandi bari basanzwe ku icukiro (1 Sam 
2:8; Zab 3:7) 

Batarama baganira batyo, bageza mu gicuku; maze biragiza 
Umwami wabo ngo abarinde, baragenda, bararyama, Bajyana uwo 
mugenzi, bamuryamisha mu nzu yo hejuru nini ifite idirishya 
ryerekana aho izuba rirasira. lyo nzu yitwa Amahoro. Mukristo 

arasinzira yicura mu gitondo, arakanguka araririmba ati: 

Mbega abagenzi nkanjye 
Dukundwa dutyo se ? 

Akadukuyakuya 

Atubabarira? 

Yandihiriye ibyaha: 

None uba aha yanipaye 
Kuba ahahereranye 
N’ubwiza bw’uru. (IJwi 201) 

Bose bakangutse, bamara umwanya baganira, bamubuza 
kugenda bataramwereka ibitangaza by’aho hantu. Babanza 
kumujyana mu nzu y’inzandiko, bamwereka inzandiko zabozeho 
kera cyane: muri zo nibuka ko babanje kumwereka urwandiko 
rwanditswemo amasekuruza y’Umwami nyiri uwo musozi. 
Yerekana yuko ari umwana w’Iyahozeho kera kose, kandi no 
kuvuka kwe ko ari ukwa kera kose. Kandi harimo n’ibyo yakoze 
byinshi n’amazina y’abantu amagana menshi yashatse, kandi 
yuko yabatuje mu mazu adasazishwa n’ubukuru cyangwa ikindi 
cyose cyonona byo mu isi. Maze bamusomera ibyiza bamwe mu 
bagaragu b’Umwami bakoze, yuko batsinze abami, bakoze ibyo 
gukiranuka, babawe ibyasezeranijwe, bazibye iminwa y’intare, 
bazimije umuriro ugurumana cyane, bakize ubugi bw’inkota, 
bakuwe mu ntege nke bagahabwa intege nyinshi, babaye intwari 
mu ntambara, banesheje ingabo z’abanyamahanga 
(Abaheb 11:33-34) 

Maze basoma ikindi gice cy’inzandiko zo muri iyo nzu, 
cyerekana yuko Umwami wabo akunda cyane kwemera umuntu 
wese, uko ari kose, n’ubwo mu bihe byashize yaba 
yaramucumuyeho cyane, agatuka ibyo yakoze. Kandi muri iyo 
nzu harimo ibitereko by’ibyiza bindi byinshi, babyereka Mukristo 
byose: ibitereko y’ibyabaye kera n’ibya vuba, n’ibihanura 
ibitazabura gusohora, bigatera abanzi ubwoba no gutangara, 
bigabumuriza abagenzi, bikabamara umubabaro. 

Bukeye bwaho, bamujyana mu nzu y’intwaro, bamwereka 
intwaro nyinshi z’amoko yose Umwami wabo yateguriye 
abagenzi: inkota n’ingabo n’ingofero z’ibyuma n’ibyuma 
bikingira igituza no gusenga k’uburyo bwose n’inkweto zidasaza. 

Kandi muri iyo nzu hari intwaro zirangiza abantu 
bangana n’inyenyeri zo mu ijuru ngo barwanire Umwami wabo. 

Kandi bamwereka ibyo bamwe mu bagaragu b’Umwami 
bakoresheje ibitangaza. Bamwereka inkoni ya Mose 
(Kuva 4:2-4:17) n’ibibindi n’amakondera n’imuri Gideoni 
yirukanishije ingabo z’Abamidiani (Abacam 7:10) n’igufa 
ry’uruhekenyero Samusoni yakoresheje ibitangaza bikomeye 
(Abacam 15:16). Kandi bamwereka n’umuhumetso n’ibuye 
Dawidi yicishije Goliyati w’i Gati (1 Sam 17:49), bamwereka 
n’inkota Umwami wabo azicisha wa Mugome ku munsi 
azahagurukiraho agafata umuhigo (2 Abates 2:8). Kandi 
bamwereka n’ibyiza bindi byinshi bimunezeza cyane. 
Babirangije, bararyama. 

Maze ndota yuko bukeye ahaguruka ngo agende; maze 
bamusibiza undi munsi umwe, bati: “Ejo, nihatagira urwokotsi, 
tuzakwereka IMISOZI Y’IGIKUNDIRO, izarushaho 
kuguhumuriza, kuko iri bugufr bw’igihugu ushaka kujyamo 
kuruta ino: arabyemera, arahasibira. Bukeye bamujyana hejuru 
y’inzu, bamutegeka kureba ikusi*. Arahareba, yitegera igihugu 
cyiza kirimo imisozi myinshi, irimo ibigombe n’inzabibu n’ibiti 
by’amoko yose byera imbuto ziribwa, irimo n’amasoko 
n’imigezi, igihugu cy’igikundiro cyinshi (Yes 33:16-17). Abaza 
uko cyitwa. Baramusubiza bati: “Ni igihugu cya Imanuweli, 
abagenzi bose bakundirwa kujyamo, nk’uko bakundirwa kuza 
kuri uyu musozi. Nugerayo, abungeri b’intama bahaba 
bazakwereka kure irembo ry’ururembo rwo mu ijuru”. 

Ashaka kugenda, baramwemerera, ariko baramubwira 
bati: “Reka tubanze twongere kujya muri ya nzu y’intwaro. 
Bagezemo, bamufureba ibyuma byo kumukingira, bihereye ku 
mutwe bikageza ku birenge, bamuha n’intwaro, kuko ahari 
yatererwa n’ababisha mu nzira. 

Amaze guhabwa ibyo, asohokana n’izo nshuti ze, ajya ku 
irembo, abaza wa mukumirizi yuko hari umugenzi wahanyuze. 
Umukumirizi aramusubiza ati: Nabonye umwe”. 

Mukristo ati: “Wamenya izina rye?” 

* Kusi ni iburyo bw’umuntu, iyoyerekeye aho izuba rirasira. 

Umukumirizi ati: Namubajije uko yitwa, ambwira yuko 
yitwa MWIZERWA. 

Mukristo ati: “Ndamuzi: dusangiye umudugudu; imihana 
yacu irafatanye; yaturutse aho navukiye. Kuri ubu ageze he? 

Umukumirizi ati: “Kuri ubu ahari ageze mu gikombe”. 

Mukristo ati: “Mukumirizi mwiza, Umwami abane nawe, 
akongere imigisha myinshi kuko wangiriye neza. 

Maze aragenda, ariko Mwigengesero na Mwubahamana 
na Nyirarukundo na Mwirinzi bashaka kumuherekeza ngo 
bamugeze mu gikombe. Nuko baragendana, bongera kuganira 
nk’ibya mbere, hagera aho umusozi utangira kumanuka. 
Mukristo arababwira ati: ”Nk’uko kuzamuka uyu musozi kwari 
kuruhije, niko mbonye yuko kumanuka ari kubi”. 

Mwirinzi aramusubiza ati: “Ni koko; uvuze ukuri; kuko 
biruhije umuntu kumanuka mu gikombe cyitwa 
MUCISHABUGUFI, nk’uko umanuka none, ntanyerere: nicyo 
gitumye tuguherekeza ngo tukugezeyo. 

Nuko atangira kumanuka yitonze cyane, ariko ntiyabasha 
kwibuza kunyerera buke, nka rimwe cyangwa kabiri. Maze 
ndota yuko ageze mu gikombe bamuha umutsima n’icupa 
ry’amazi n’isere ry’inzabibu zumye; basezeranaho, aragenda. 

12. IGIKOMBE CYITWA MUCISHABUGUFI 

MURI ICYO gikombe Mucishabugufi, Mukristo 

ahabonera intambara ikomeye. Ataragera kure, abona 
dayimoni w’umwaku uteye ubwoba, aje amusanganira, 
witwa APOLUONI (Ibyah 9:11), risobanurwa ngo 
Umurimbuzi. Mukristo “abanza gutinya, yiburanya 

gusubirayo cyangwa gushikama. Maze yibuka yuko 
mu mugongo atifurebyeho ibyuma bimukingira, ati: 
“Nimuha ibitugu ndaba mwigabije ngo anshumite 

amacumu. Nicyo cyatumye yibwira ati: Ibyiza ni uko 
nashikama, kuko n’aho ntashaka ikindi keretse gukiza 
ubugingo, gushikama ari ko kwaruta. Maze aragenda 
ahura na Apoluoni. Uwo yari icyago cy’ubwahuro, 

afite ishusho mhi cyane, afite uruhu rw’ingamha nk’urw’ingona, 
arirwo yiratanaga (Yobu 41:15) afite n’amahaha nk’ay’imhwa 
y’iswa, n’amajanja nk’ay’ingwe; mu nda ye havagamo umuriro 
n’umwotsi, akanwa ke kasaga n’ak’intare. Ageze aho Mukristo 
ari, amurehana agasuzuguro aramuhaza ati: “Urava he ukajya he?” 

Mukristo ati: “Mvuye mu mudugudu w’i Rimhukiro, urimo 
ihihi hyose, ndajya mu ruremho Siyoni”. 

Apoluoni ati: ‘Thyo himhwiye yuko uri ingaho yanjye kuko 
icyo gihugu cyose ari icyanjye, ari jye mwami wacyo n’imana 
yacyo. Ni iki cyatumye unyimura, ndi umwami wawe? Mha 
ngukuhise rimwe, ukagwa ugapfa, ni uko niringiye ko uzongera 
kunkorera. 

Mukristo ati: Nzi yuko navukiye mu gihugu cyawe koko; 
ariko kugukorera kwarananiye, n’ihihemho utanga ni ihitahasha 
gutunga umuntu; kuko ihihemho hy’ihyaha ari urupfti (Abarom 
6:23), nuko namaze kuha umuntu mukuru, ushaka uhuhake 
hurutaho, nk’uko ahandi hafite uhwenge hakora. 

Apoluoni ati: “Nta mwami wakundira vuha ko ahantu he 
hamwimura, nanjye sinkunda ko umvaho: umva yuko wahahajwe 
n’ihihemho hyawe n’uhuhake hwawe, emera kungarukira, kandi 
icyo mhasha gukura mu gihugu cyanjye, ngusezeranije yuko 
nzakiguha. 

Mukristo ati: “Nahatswe n’undi, niwe Mwami utwara 
ahami: none nahasha nte kujyana nawe? Si ukumuhemukira?” 

Apoluoni ati: “Uhaye iciro ry’imigani ngo Ntaho uvuye 
ntaho ugiye. Ariko hijya hiha ko ahatuye ko ari ahe hamara 
iminsi hamukorera, maze hakamucika. Nawe wagira utyo ntacyo 
waha. 

Mukristo ati: “Narasezeranye ndahira yuko nzajya mukorera: 
nahasha nte kwica iryo sezerano, simanikwe hampora uhugome? 

Apoluoni ati: “Sihyo wangiriye? Ariko nemeye 
kukuhaharira nuhindukira ukangarukira”. 

Mukristo ati: “Nasezeranije kugukorera nkiri 
umwana ntaragira ubwenge. Kandi ngira ngo Umwami 
ndwanira none ashobora kunkuraho urubanza rwo 
kwica iryo sezerano, no kumbabarira ibyo nakoraga 

nkiri uwawe. Kandi, Apoluoni, wa murimbuzi we, reka 
nkubwire ukuri, nkunda ubuhake bwe n’ibihembo atanga, 
n’abagaragu be no gutegeka kwe no kubana nawe n’igihugu 
cye, mbirutisha ibyawe: none rorera kunyoshya, ndi umugaragu 
we ndashaka kumukurikira. 

Apoluoni ati: “Nurakaruka, wongere utekereze ibyago 
bizakuberaho mu nzira unyuramo. Uzi yuko benshi mu 
bagaragu b’uwo bapfa nabi, kuko bangomeye bakava mu nzira 
zanjye. Mbese abenshi muri bo ntibishwe urupfu ruteye isoni? 
Umva ko wakunze buhake bwe, ukaburutisha ubwanjye. 
Ntiyigeze kuva aho ari ngo akize abamukorera abanzi babo; nta 
n’umwe yakijije. Ariko jyeweho ninde utazi yuko we 
n’abagaragu be nabakijije kenshi abankiranukiye, mbakirisha 
amaboko cyangwa uburiganya, n’ubwo bari bafashwe mpiri. 
Niko nawe nzagukiza. 

Mukristo ati: “Icyatumye atabakiza none muri iki gihe, ni 
ukugira ngo agerageze amenye urukundo rwabo, yuko bazabana 
nawe akaramata, bakageza ku gupfa. Kandi urwo rupfu rubi 
uvuze rubabera icyubahiro gikomeye, kuko agakiza ka none 
atari ko biringira cyane ahubwo bategereza icyubahiro n’ubwiza 
byabo, kandi bazabihabwa ubwo umwami wabo azazana ibye 
n’iby’abamarayika”. 

Apoluoni ati: “Umaze kumukorera nabi no 
kumuhemukira, uzagororerwa ute?” 

Mukristo ati: ”Apoluoni namuhemukiye iki?” 

Apoluoni ati: “Mu itangiriro ry’urugendo waracogoye, 
ubwo wasayaga mu isayo Gahindagasaze, ugasigazaho hato, 
ikaguhotora. Wagerageje gukurwaho umutwaro wawe uburyo 
budategekwa, ariko wari ukwiriye gutegereza kuwukurwaho 
n’Umwami wawe. Kandi wasinziriye ibitotsi bibi, utakaza 
ibintu byawe by’igiciro cyinshi. Wari bugufi bwo gusubira 
inyuma, ubwo wabonaga za ntare. Kandi iyo uganira ibyo 
wabonye n’ibyo wumvise muri uru rugendo, mu mutima wawe 
ushaka kubahirwa ibyo wakoze n’ibyo uvuga byose. 

Mukristo ati: ‘Tbyo uvuze byose ni iby’ukuri, kandi 
hariho n’ibindi byinshi wibagiwe: ariko Umwami nkorera 
nkubaba ni umunyebambe ukunda kubabarira. Kandi izo ntege 
nke za kamere naraziboranye ntarava iwawe, kuko aribo 
zamfatiye; kandi nanibisbijwe no kuremera kwazo, ndazibana, 
Umwami wanjye arazimbabarira”. 

Apoluoni ararakara cyane, ati: “Ndi umwanzi w’uwo 
Mwami; ndamwanga, nkanga n’amategeko ye n’abagaragu be; 
iki ni cyo kinzanye: ni ukukubuza”. 

Mukristo ati: “Apoluoni, irinde, kuko ndi mu nzira 
y’Umwami, ari yo nzira yo gukiranuka: ni cyo gitumye 
ukwiriye kwirinda. 

Apoluoni atambikiza mu nzira, arayimara, aramubwira 
ati: “Simbikangwa: itegure gupfa, kuko ndahiye isenga yanjye 
y’i Gehinomu yuko utari butambuke intambwe imwe, 
ntakwiciye aba ngaha”. 

Maze amutera mu gituza agacumu kameze nk’umwambi 
kaka umuriro; ariko Mukristo akinga ingabo, arakaranga 
ntikagira icyo kamutwara. Maze Mukristo akura inkota kuko 
abonye yuko atagikwiriye kujunjama. Apoluoni aributa, 
aramwipfunyira amutera uducumu twinshi nk’urubura: 
Mukristo ntiyabasba kuturanga twose, akomereka mu mutwe no 
ku kuboko no ku kirenge. Agenza umugongo bo bato, Apoluoni 
aramwegera cyane, Mukristo akanyabugabo karaza, arwanisha 
ubutwari, uko asboboye. Bacagasa umunsi barwana iyo 
ntambara ikomeye; Mukristo araruba asigaza bo bato, agacika 
intege: kuko inguma ze zagendaga zimumara intege. Apoluoni 
amubonye uburyo, aramwegera aramusumira, amukubita basi 
cyane; inkota ya Mukristo bagwa ukubiri. Apoluoni aramubwira 
ati: “Ndagushyikiriye, sindi bubure kukwica. Aramusbikamira, 
asigaza bo bato akamwica: Mukristo asbaka kwibeba yuko atari 
bukire. Maze ku bw’imbabazi z’Imana, Apoluoni 
acyibanukiriye ngo amuboraboze, Mukristo arambura ukuboko 
vuba, asingira inkota ye, aramubwira ati: “Wa mubisba we, 
winyisbima bejuru; iyo nguye ndabyuka (Mika 7:8) 

Avuze ibyo, acumita Apoluoni inkota cyane, amusubiza 
inyuma, nk’ukomeretse uruguma rwica. Mukristo abibonye, 
arongera aramwegera, aramubwira ati: “Muri ibyo byose 
turushishwaho kunesha n’uwadukunze (Abarom 8:37). 

Apoluoni atanda amababa ye y’imbwa y’iswa araguruka 
aragenda, Mukristo ntiyasubira kumubona (Yakobo 4:7) 

Utari uhari, nk’uko nari mpari, ntiyabasha 
kwigereraniriza gutaka no kwivuga bya Apoluoni byo muri iyo 
ntambara: kuko yavugaga nk’intare. Kandi no gusuhuza 
umutima no kuniha bya Mukristo nta wabasha 
kubyigereraniriza. Muri iyo ntambara yose sinigeze kubona 
agaragaza umunezero na rimwe kugeza aho yamenyeye ko 
akomerekesheje Apoluoni inkota ye. Nicyo cyamuteye 
kumwenyura, yubura amaso, areba mu ijuru. Aho nabereye, 
sinari nabona intambara iteye ubwoba nk’iyo. Ishize, Mukristo 
araririmba ati: 

Daimoni uyu unteye 
Ava kwa Satani: 

Ni we wamutumye; 

Ni we shebuja. 

Twiriwe turwana; 

Nuko Apoluoni 
Asigaza hato, 

Akanyica pe! 

Maze Imana yanga 
Ko uwo mwanzi anyica; 

Mfate inkota yanjye, 

Ndamucumita. 

Nshima Uwantabaye, 

Akaneshereza. 

Sinzasiba iteka, 

Kumusingiza. (Ijwi 300) 

Maze abona ukuboko kumuha ibibabi by’igiti cy’ubugingo; 
arabifata, abisbyira ku nguma ze, yakomerekeye muri iyo 
ntambara; uwo mwanya arakira. Arya umutsima, anywa ya 
mazi bamuhaye mu icupa, abona intege, aragenda agifite inkota 
mu ntoke kuko yakekaga yuko abari undi mubisha yaba bugufi. 
Ariko Apoluoni ntiyongeye kumutera muri icyo gikombe cyose 
ukundi. 


13. IGIKOMBE CY’IGICUCU CY’URUPFU 

Arangije icyo gikombe, agera ku kindi gibereranye nacyo, 
cyitwa IGIKOMBE CY’IGICUCU CY’URUPFU: kandi 
Mukristo nacyo yari akwiriye kukinyuramo kuko inzira ijya mu 
rurembo rwo mu ijuru yagicagamo hagati. Icyo gikombe cyari 
igiswa rwose. Umuhanuzi Yeremiya yakivuze atya ati: ”Ni 
ubutayu, igihugu cy’umutarwe n’imyobo, igihugu cyumye 
kirimo igicucu cy’urupfli, kitagira ugituyemo kandi 
kitanyurwamo n’umuntu wese (utari Umukristo) (Yer 2:6). 
Muri icyo gikombe, Mukristo abonamo ibishaka kumubuza, 
birusha intambara yarwanije Apoluoni kumubabaza, nk’uko 
ngiye kubatekerereza. 

Ndota yuko Mukrisro ageze ku rugabano rw’igicucu cy’urupfu, 
ahura n’abantu babiri bo mu rubyaro rwa ba batasi babaze 
inkuru mbi ya cya gibugu cyiza (Kubara 13:32), bakimirana 
bihuta. Mukristo arababaza ati: “Murajya he?” 

Abo bagabo bati: “Turagarutse, turagarutse, nawe niba 
ukunda amaboro cyangwa ubugingo bwawe, wagaruka”. 

Mukristo ati: “Mubaye iki?” 

Abo bagabo bati: “Tubaye iki? Twajyaga iyo ujya iyo, 
tugeze aho twahangaye kugenda. Twashigajeho hato tukarenga 
aho umuntu yabonye uko agaruka. lyo twicuma imbere ho hato 
y’aho twagarukiye, ntituba twabayeho, ngo tuze tubikubwire. 

Mukristo ati: “Mwasanze iki?” 

Abo bagabo bati: “Twendaga kugera mu gikombe 
cy’Igicucu cy’Urupfu; twahiriwe kuko twarungurutseyo 
tukabona akagakariyo tutaragerayo (Zab 44:19; 107:10) 

Mukristo ati: “Ariko mwabonyeyo iki?” 

Abo bagabo bati: “Ni ishyano! Twabonye igikombe 
kirimo umwijima w’icuraburindi. Tubonamo n’abadayimoni 
n’imyuka mibi n’ibiyoka byo muri rwa rwobo. Twumva gutaka 
no kuboroga nk’ukw’abantu bababazwa umubabaro utavugwa, 
bicayemo baboheshejwe umubabaro n’ibyuma. Kandi no hejuru 
y’icyo gikombe hari ibicu bivurungana byibebesba umuntu, 
n’urupfu rugitwikiriye amababa iteka. Igikombe cyose cyari 
giteye ubwoba bwinshi, gicuze icyuna. (Yobu 3:5; 10:22.) 

Mukristo ati: “Ntimurambwira ibimbuza kwibwira yuko 
ari yo nzira ijya abo nshaka kujya (Zab 44:18-19; Yer 2:6). 

Abo bagabo bati: ‘Tbe iyawe wenyine; twe ntidushaka ko 
iba iyacu. 

Baragenda; Mukristo akomeza inzira, agifite inkota mu 
ntoke, kuko abari yagira ikimutera mu nzira. Ndota yuko iburyo 
bw’inzira hari uruhavu rufite umuhato muremure cyane, 
rurangije icyo gikombe cyose: urwo ruhavu ni rwo impumyi 
zirandase izindi zijya zigwamo iteka ryose, zikarimbukiramo. 
Kandi ibumoso hari isayo mbi cyane, uguyemo, n’aho yaba ari 
umunyangeso nziza, ntabona aho ashinga ibirenge. lyo sayo 
niyo umwami Dawidi yaguyemo kera, iba yaramuhotoye, iyaba 
Ibishobora itamusayuye (Zab 69:14; 40:1-2). 

lyo nzira ica hagati y’ibyo byago byombi yari ifunganye 
cyane; nicyo cyatumye Mukristo aboneramo ibimurushya. Muri 
uwo mwijima, iyo yashakaga kutagwa mu ruhavu mu ruhande 
rumwe, yabaga bugufi bwo kugwa mu isayo mu rundi ruhande: 
kandi yashaka kutagwa mu isayo, yirindaga cyane kugwa mu 
ruhavu. Nuko agenda yomboka atyo. Numva asuhuza umutima 
cyane: kuko ako kaga mvuze atari ko konyine, ariko kandi 
umwijima wahishaga inzira, nicyo cyatumye, iyo yashinguraga 
ikirenge, atamenyaga aho agiye kugishinga, cyangwa icyo agiye 
gukandagira. 

Hagati y’icyo gikombe, mbona umunwa w’i Gehinomu, 
nawo uri bugufi bw’inziza. Mukristo aribwira, ati: “Noneho 
ndagira nte? Kandi kenshi umuriro n’umwotsi byinshi cyane 
byavanagamo n’ibishashi n’urusaku rubi ruteye ubwoba, ibyo 
Mukristo atakwirengeresha inkota, 

nk’uko yayirengeje kuri Apoluoni. Nicyo cyatumye asubiza 
inkota mu rwubati, yenda intwaro yindi yitwa UBURYO 
BWOSE BWO GUSENGA (Abef 6:18). Numva ataka ati: 
“Uwiteka ndakwinginze, kiza ubugingo bwanjye (Zab 116:4). 
Amara umwanya munini agenda atyo, wa muriro ugurumana 
ushaka kumugeraho. Kandi yumvaga amajwi ateye ubwoba 
n’ibimugenda iruhande bigenda bigaruka; nicyo cyatumye 
ubundi yibwira yuko bigiye kumushishimura cyangwa 
kumukandagira, arahagarara, ashidikanya icyo ari bukore. 
Ubundi yibwiraga gusubira inyuma, maze agakeka yuko ahari 
acagashije icyo gikombe. Nyuma yibuka yuko yakize akaga 
kenshi, yigira inama yuko gusubira inyuma kwamuzanira akaga 
kuruta ako kujya imbere. Nicyo cyatumaga agambirira kujya 
imbere: maze ba badayimoni bakomeza kumwegera. Bagiye 
kumugeraho, avuga ijwi rirenga ati: Ndagendana imbaraga 
z’Uwiteka Imana. Maze basubira inyuma ntibamugeraho. 

Hariho kimwe ntari busige nabonye yuko icyo gihe 
Mukristo yari ahagaritse umutima cyane bimubuza kumenya 
ijwi rye ubwe, nanjye namenye umubabaro we ntya: ageze 
bugufi bw’umunwa wa rwa rwobo rwaka umuriro, umwe mu 
badayimoni aromboka, amwegera inyuma amwongorera ibitutsi 
byinshi bibi cyane bituka Imana. Mukristo yibwira ko bivuye 
mu mutima we ubwe. Ibyo bibabaza Mukristo cyane, birusha 
ibyamubayeho byose bindi, kuko yibwiye ko atutse lyo akunda 
cyane, lyaba yarabashije kwirukana ibyo bitutsi, aba 
yarabyirukanye uwo mwanya: ariko ntiyagira ubwenge bwo 
kwipfuka mu matwi cyangwa ubwo kumenya aho bivuye. 

Amara umwanya agendana agahinda atyo, yibwira ko 
yumva ijwi ry’umuntu umuri imbere, ati: “Naho nanyura mu 
gikombe cy’igicucu cy’urupfu, sinzatinya ikibi cyose, kuko ndi 
kumwe nawe (Zab 23:4). Yishimishwa n’izi mpamvu: 

(I) N’uko bimumenyesheje yuko muri icyo gikombe 
harimo bagenzi be bubaha Imana nka we, atari we 
wenyine ukirimo. 

(2) Yishimishwa n’uko amenye ko abe bari kumwe 
n’Imana n’ubwo bari muri uwo mwijima n’umubabaro 
mwinshi. Nuko aribaza ati: “Mbese, nanjye hari ikimbuza 
kubana nayo, n’ubwo ibirushya by’aha hantu bimbuza 
kubimenya? 

(3) Anezezwa n’uko yiringiye kubona abo kujyana na 
we, yabasha kubageraho. 

Akomeza kugenda ahamagara uw’imbere: maze uwo 
ashidikanya ikimuhamagaye, kuko na we yibwiraga yuko 
ari wenyine, ntiyamwitaba. Maze, buracya: Mukristo 
aravuga ati: “Yahinduye igicucu cy’urupfii kuba igitondo 
(Amosi 5:8). Nuko areba inyuma, si uko ashaka gusubirayo, 
ahubwo ni ukugira ngo arebe ku mugaragaro akaga kenshi 
yanyuzemo mu mwijima. Abona neza rwa ruhavu ruri ku 
ruhande rumwe, na ya sayo iri ku rundi: areba n’uko inzira 
ifunganye ica hagati y’ibyo. Abona na ba badayimoni na ya 
myuka mibi na bya biyoka byo mu rwobo rw’i Gehinomu, 
ariko byose byari bimuri kure. Ntibyamuba bugufi ijoro 
rikeye, ariko byaramugaragariye, nk’uko byanditswe, ngo 
Uwiteka agaragaza ibitamenyekana byo mu mwijima, kandi 
igicucu cy’urupfu agishyira mu mucyo (Yobu 12:22). 

Mukristo abonye ibyo byago byose byo mu nzira 
yaciyemo n’uburyo yabikize, arumirwa amaze 
kubyitegereza neza kuko amanywa abigaragaje, amenya ko 
byari ibyo gutinywa koko. Muri ako kanya izuba rirarasa. 
Nabyo bibera Mukristo imbabazi z’Imana kuko igice 
gisigaye cy’Igikombe cy’lgicucu cy’Urupfu cyarushije icya 
mbere kubamo akaga cyane. Uhereye aho yari ageze, 
ukageza aho giherera inzira yari irimo ibisambi n’ibigoyi 
n’iyindi mitego y’amoko menshi; ahandi yari irimo inzobo 
n’amashya, n’imirerajuru miremire; ahandi yari ibogamye. 
Nuko iyaba harabaye ijoro, nk’uko ryari riri agitangira 
kunyura muri icyo gikombe, n’aho yagize ubugingo 

nk’ubw’abantu igihumbi, atari ku bw’Imana buba 
bwararimbukiyemo bwose. Ariko, nk’uko mvuze, icyo gihe izuba 
ryari rirashe. Mukristo aravuga ati: “Itabaza ry’Uwiteka rimurikira 
ku mutwe, nkagendera mu mwijima nyobowe n’umucyo wawe 
(Yobu 29:3). Kuri ayo manywa, agera ku iherezo ry’icyo gikombe. 
Nuko ndota yuko abo igikombe kigarukiye, hari amaraso 
n’amagufa n’intumbi z’abantu bavunaguwe n’ivu ry’abatwitswe, 
nibo bagenzi banyuze muri iyo nzira kera. Agitangara nshidikanya 
impamvu y’ibyo, mbona imbere yanjye ho hato ubuvumo 
bwababwagamo kera n’ibihanda bibiri byitwa NZIKAYIDINI na 
NZIKAYABISI.* Ubutware no gutwaza igitugu byabo ni byo 
byicishije nabi ba nyiri ayo maraso n’ayo magufa na rya vu byari 
abo. Ariko Mukristo abanyuze ntiyagira icyo aba. Birantangaza, 
ariko ubwa nyuma numvise yuko Nzikayabisi hari hashize imyaka 
myimshi apfiiye; kandi Nzikayidini n’ubwo yari akiribo, ubusaza 
n’intambara nyinshi bamurwanyije mu busore bwe nibyo 
byamukonyakonye; nicyo cyatumye asigara yicaye ku munwa 
w’ubuvumo bwe ashinyikira amenyo abagenzi banyuraga abo, 
ashavuzwa n’uko atabashije kubashyikira. Nuko mbona Mukristo 
akomeza urugendo. Maze abonye uwo musaza wicaye ku munwa 
w’ubuvumo, ashidikanya ibyo ari byo. Cyane cyane atangazwa 
n’uko uwo yavuganye nawe, n’ubwo atabashije kumukurikira, ati: 
“Ntimuzatunganywa abandi bo muri mwe. 

* Nzikayisi ni igihanda kirenganya abantu kihahora gukunda Imana 
kwabo n ’ingeso zabo nziza. Kera cyicaga Abakristo nabi, nko mu bihe 
by'Abaroma. Bunyan yatekereje yuko ihyo hyashize. Ariko twe tuzi ko 
atari ko biri: icyo gihanda ntigiheruka kutwicira abakijijwe muri Kenya 
se? Icyakora, ubupagani nyahupagani bw’iki gihe si ubwo kuraguza no 
guterekera, ahubwo ni ugukunda iby’isi ukabirutisha Imana; ubwo 
ntihwica kuri uhu ariko ahari niryo herezo. Nzikayidini ni igihanda 
kirenganya ahantu mu izina ry’Imana, kirengera imihango y’idini ipfuye, 
kibahora gukizwa by’ukuri. Kera kose, Itorero rigararagara 
ryaraharenganyaga rityo, uhundi rihatwika, ubundi ribavunagurisha 
ibyuma. Ariko mu bihe bya Bunyan, ihyo byari byaracogoye. Nicyo 
cyatumye agira ngo icyo gihanda cyakonyaguritse. Ariko rero, tuzi ko 
kikiri kizima! 

Mutaratwikwa! Mukristo aramwihorera, ntiyagaragaza ubwoba, 
anyuraho, ntiyagira icyo aba. Maze araririmba ati: 

Mbega igitangaza ko nakize ibyago 
By ’aha hantu n ’ibibi biriyo! 

Nshimira Umukiza kuko yantabaye: 

Nshima ukuboko kwe kwanshoreye. 

Nkiri mu gikombe kibi cy ’igicucu, 

Nagoswe n ’ibyago bitarondoreka 
Ibya ba badaimoni n ’iby ’i Gehinomu 
N’ibyo gushukwa n ’iby ’umwijima 

Nibuka ibisambi n ’imitego myinshi 
N’ibigoyi nabyo, byose bingenewe 
Byangotaga inzira, byenda kumfata 
Nkagwa mu bushya, nkabuheramo 

Njyewe ubwanjye ntabwo najyaga kwikiza 
Ndi umupfapfa mubi: sinzi ibikwiriye 
Yesu Umwami wanjye byose arabinkiza 
Nkuriye ubwatsi uwo murengezi (Ijwi I) 

14. MWIZERWA 

MUKRISTO akigenda, agera ku gasozi karundiwe kugira ngo 
abagenzi barebe ibiri imbere. Mukristo arakazamuka, Arebye 
imbere, abona MWIZERWA amuri imbere. Aramuhamagara 
ati: “Yewe, mugabo, ndinda tujyane”. Mwizerwa arakebuka, 
Mukristo arongera aramuhamagara ati: “Ndindira aho. Maze 
Mwizerwa aramusubiza ati: “Sindi buhagarare, kuko nkiza 
ubugingo bwanjye, kandi uhora inzigo ankurikiye. Mukristo 
ararakara, yiruka uko ashoboye, amugeraho vuba, amucaho: 
uwa nyuma aba uwa mbere. Mukristo amwenyuzwa no 

kwihimbariza kuko yamuciyeho. Maze ntiyirinda, arasitara 
aragwa, ntiyabasha kubyuka Mwizerwa ataramugeraho ngo 
amwegure. Maze ndota bajyanye bakundanye cyane, baganira 
ibyababayeho mu rugendo rwabo, birabanezeza. 

Mukristo abanza kubwira Mwizerwa ati: “Nshuti yanjye 
nkunda, nishimiye kukugeraho, kandi nishimiye yuko Imana 
yahwanije imitima yacu, tukabasha kujyana muri iyi nzira nziza 
twuzuye”. 

Mwizerwa ati: “Nshuti yanjye, nari niringiye kuzana nawe, 
mva mu mudugudu w’iwacu; ariko untanga kuvayo, nicyo 
cyatumye nza jyenyine iki gihe cyose”. 

Mukristo ati: ”Wamaze iminsi ingahe mu mudugudu w’i 
Rimbukiro utarankurikira”? 

Mwizerwa ati: “Nagumyeyo ngeza aho ntakibasha 
kwihangana: kuko hanyuma yo kugenda kwawe, abantu benshi 
baganiraga yuko umudugudu wacu ugiye gutwikwa vuba 
n’umuriro uvuye mu ijuru”. 

Mukristo ati: “Mbese abaturanyi bacu bavugaga batyo?” 

Mwizerwa ati: “Ye, bose bamaze igihe gito bavuga ibyo”. 

Mukristo ati: “Nta wundi muntu wavuyeyo ngo yikize, 
keretse wowe wenyine?” 

Mwizerwa ati: “N’ubwo benshi baganiraga ibyo, ngira ngo 
ntibabyemeraga cyane. Kuko numvise bakibivuga, bamwe muri 
bo bakuneguraga ngo urugendo rwawe ni ubwihare gusa. Ariko 
jyeweho nemeraga, kandi ndacyabyemera, yuko umudugudu 
wacu uzarimburwa n’umuriro n’amazuku bivuye mu ijuru: nicyo 
cyatumye mpunga. 

Mukristo ati: “Umuturanyi wacu Nyamujyiryanino 
ntiwumvise bamuvuga?” 

Mwizerwa ati: “Bamuvugaga: numvise yuko yagukurikiye, 
akagera ku Isayo Gahindagasaze, akagwamo; niko bamwe 
bavuga. Ubwe ntashaka ko babimenya, ariko ntekereza 
ntashidikanya yuko yivurunze cyane mu byondo byaho. 

Mukrito ati: “Abaturanyi bacu bamubwiye iki?” 

Mwizerwa ati: “Uhereye aho yasubiriyeyo, abantu bose 
baramuseka, abandi bakamushungera, abandi bakamusuzugura. 
Abona umurimo kuri umwe bimuruhije cyane. 

Noneho ari hanyuma y’uko yari ari, inshuro ndwi, atarava mu 
mudugudu w’iwacu. 

Mukristo ati: “Bamuhora iki, ko wumva bagaya urugendo 
yaretse? Mwizerwa ati: Baravuga bati: Yariguranuye; 
ntiyakomeje ibyo yatuye, yarabiretse: akwiriye gupfa. 
Ndatekereza yuko Imana yahagurukirije n’abanzi bayo 
kumucurira ingoni no kumuhindura iciro ry’imigani kuko 
yaretse inzira yayo. 

Mukristo ati: “Utaravayo, ntimwavuganye?” 

Mwizerwa ati: “Nari ngiye guhurira nawe mu nzira, maze 
akikira abwerabwera, nk’ufite isoni z’ibyo yakoze, ntitwagira 
icyo tuvugana”. 

Mukristo ati “Ngitangira urugendo, niringiraga uwo 
muntu yuko azahinduka mwiza, ariko none ndatinya yuko 
azarimbukana n’umudugudu wacu. Ibyamusohoyeho ni iby’uyu 
mugani w’ukuri ngo, Imbwa isubiye ku birutsi byayo; kandi 
ngo, Ingurube yuhagiwe isubiye kwigaragura mu byondo 
(2 Petero 2:22) 

Mwizerwa ati: “Nanjye ni byo ntinya kuri we; ariko ninde 
ubasha kubuza ibitazabura kubaho?” 

Mukristo ati: “Ni uko nshuti yanjye Mwizerwa, iby’uwo 
reka tubiveho; tujye ku byacu ubwacu. Mbwira ibyo waboneye 
mu nzira, kuko nzi yuko hari ibyo wabonye; waba utabibonye 
byantangaza”. 

Mwizerwa ati: Nakize ya sayo namenye ko waguyemo, 
ngera no kuri rya rembo amahoro, uretse ko nahuye n’umugore 
witwa MUSAMBANYIKAZI, agashaka kungirira nabi”. 

Mukristo ati: ”Ni byiza ko wakize ikigoyi cye. Na Yosefu 
yohejwe cyane nawe, aramukira, nk’uko nawe wamukize, ariko 
byashigaje ho hato bikamwicisha (Itang 39:11-13)”. 
Yakugenjeje ate? 

Mwizerwa ati: “Ntiwabasha kwigereraniriza gushimagiza 
kwe, keretse yuko nawe umuzi: yaranguyaguye ngo njyane 
nawe, ansezeranya ibinezeza by’uburyo bwose”. 

Mukristo ati: ”Ariko rero ntiyagusezeranije umunezero 
uturuka mu mutima wiyizihiwe ibyiza. Imana ishimirwe yuko 
wamukize: abanzi b’Uwiteka nibo bazagwa mu bushya 
bw’uwo”. 

Mwizerwa ati: “Sinzi yuko namukize rwose”. 

Mukristo ati: “Byagenze bite? Wemeye ibyo ashaka?” 

Mwizerwa ati: “Sinamwemereye ngo niyanduze kuko 
nibutse, ibyanditswe ngo, intambwe ze ziherera ikuzimu 
(Imigani 5:5). Nicyo cyatumye mpumiriza ngo ntamureba, 
ikibengukiro cye kikandoga kikanyica. (Yobu 31:1). Maze arantuka 
nanjye ndagenda”. 

Mukristo ati: “Nta kindi cyagutereye mu nzira?” 

Mwizerwa ati: “Nageze munsi ya wa musozi witwa 
Biruhanya, mpura n’umusaza wa kera; ambaza uko ndi n’aho njya. 
Mubwira ko ndi umugenzi, njya mu rurembo rwo mu ijuru”. Uwo 
musaza arambwira ati: “Usa n’umunyangeso nziza: wakunda 
kunkorera nkazaguhemba?” Ndamubaza nti: “witwa nde? Utuye 
he?” Aransubiza ati: Ndi ADAMU WA MBERE; ntuye ku 
mudugudu w’i BUSHUKANYI (Abef 4:2). Ndamubaza nti: 
“Umurimo ukoresha ni umuki?” Uzampemba iki?” Aransubiza ati: 
”Umurimo ngukoresha ni uw’umunezero w’uburyo bwinshi, 
ibihembo ni uko nzakuraga ibyanjye. Ndamubaza nti: “Ufite abana 
bangahe? Aransubiza ati mfite abakobwa batatu gusa; umwe yitwa 
RARIRYUMUBIRI, undi yitwa RARIRYAMASO, uwa gatatu 
yitwa NYIRABWIBONE (I Yoh 2:16-17). Nushaka uzabarongore 
bose”. Ndamubaza nti: ”Urashaka ko ngukorera nkageza ryari?” 
Aransubiza ati: ”ndashaka ko unkororera ukageza igihe nzapfira”. 

Mukristo aramubaza ati: ”Ibyawe n’uwo musaza byahereye 

he?” 

Mwizerwa ati: “Nabanje kubyemera, kuko nagize ngo ibyo 
avuze ni byiza: maze tukiganira, mwitegereza mu ruhanga, mbona 
handitsweho ngo Mwiyambura n’umuntu wa kera n’ingeso ze” 

Mukristo ati: “Nyuma bimera bite?” 

Mwizerwa ati: “Maze byinjira mu mutima wanjye 
nk’umuriro waka, yuko n’aho yavuga byinshi, agashimagiza cyane, 
yamara kungeza iwe yangurira kuba imbata”. Ndamubwira nti: 
“Hora, kuko 

nanze no kujya bugufi bw’irembo ry’urugo rwawe. Arantuka, 
ambwira yuko ari bunkurikize umuntu uri butume ngendana 
umubabaro mwinsbi. Ndabindukira ngo ngende, maze 
ngibindukira numva afasbe umubiri wanjye, awushikuza 
acyane, nibwira yuko asigaranye igice cyawo. Ndataka nti: 
“Ndababaye cyane (Abarom. 7:24) Nuko nkomeza urugendo, 
nzamuka wa musozi. Nywucagashije, ndeba inyuma, mbona 
umuntu unkurikiye, agenda nk’umuyaga. Angeraho nenda 
kugera kuri ka kazu ko kuruhukiramo. 

Mukristo ati: “Niho nicaye ngo nduhuke, ibitotsi 
biranganza, ntakaza uyu muzingo w’igitabo, uva mu isaho 
y’umwenda yo mu gituza”. 

Mwizerwa ati: “Win s ha mu magambo, mugenzi wanjye. 
Uwo mugabo angezeho, avuga ankubita, nikubita hasi, 
ndambarara nk’upfuye. Mpembutseho hato, mubaza icyo 
ankubitiye”, Aransubiza ati: ‘Ngukubitiye ko washakaga 
kujyana na Adamu wa mbere, kandi mu mutima wawe 
ukibishaka”. Avuze ibyo, arongera ankubita cyane mu gituza, 
angarika hasi, ndambarara imbere y’ibirenge bye nk’upfuye, 
nk’uko nari ndi. Ndongera ndahembuka, ndamutakira nti 
“Mbabarira”: aransubiza ati: “Sinzi kubabarira”. Arongera 
arankubita, ngwa hasi. Ntaba yarabuze kunyica, ni uko haje 
umuntu, akamubuza. 

Mukristo ati: “Uwamubujije ni nde?” 

Mwizerwa ati: “Ubwa mbere sindakamumenya, maze 
agiye kunshaho, mbona mu biganza bye no mu rubavu rwe 
inkovu z’imbereri, menya ko ari Umwami wacu. Nuko 
nkomeza kuzamuka wa musozi”. 

Mukristo ati: “Uwagukurikiye ni MOSE. Nta we 
ababarira; ntazi kugirira ibambe abishe amategeko ye”. 

Mwizerwa ati: “Ibyo ndabizi neza: icyo gihe sicyo 
twabanje guhura, Ni we wazaga aho ndi; nkiba iwacu mu 
mahoro, ambwira yuko azantwikira mu nzu, ninkomeza 
kugumayo”. 

Mukristo ati: “Ariko ntiwabonye ya nzu, yubatswe mu 
mpinga y’umusozi wahuriyeho na Mose?” 

Mwizerwa ati: ”Narayibonye, mbona na za ntare, 
ntarageraho. Ariko ngira ngo zari zisinziriye ntarayigeraho, 
kuko hari nko ku manywa y’ihangu. 

Ni cyo cyatumye mbonye ko hakiri kare, nyura ku kazu 
ka wa mukumirizi, manuka wa musozi”. 

Mukristo ati: “Yambwiye yuko yakubonye uhanyura: 
ariko ibyabaye byiza ni uko wavunyishije, ukigera muri iyo 
nzu. Baba barakweretse ibintu byinshi byiza utazibagirwa iteka 
ryose. Ntawe mwahuriye mu gikombe cyitwa Mucishabugufi. 

Mwizerwa ati: “Nahuye n’umuntu witwa MIBURO, 
ashaka kunyoshya gusubiranayo nawe, kuko yagize ngo icyo 
gikombe ntikirimo MWIZERWA icyubahiro na gike. Kandi 
yambwiye yuko ninjya muri cyo, nziyangisha inshuti zanjye 
zose, nka BWIBONE na GASUZUGURO na NZIMARIZA na 
NKUNDICYUBAHIRO n’abandi. Ati abo bose bazabigaya 
cyane: ni ukwiteza igisuzuguriro kunyura muri icyo gikombe. 

Mukristo ati: “Wamushubije ute?” 

Mwizerwa ati: ”Naramushubije nti: Abo uvuze abo bose 
babasha kwiyita bene wacu, sinabihakana (kuko ku mubiri ari 
ko bari), ariko uhereye aho nabereye umugenzi, baranshiye, 
nanjye ndabareka, none ntacyo duhuriyeho; ntibatandukana 
n’abo tudafitanye isano. Kandi iby’icyo gikombe siko biri, kuko 
guca bugufi kubanziriza kubahwa, kandi kwibona kubanziriza 
gusubizwa hasi. Nicyo gituma nakunda kunyura muri icyo 
gikombe, ngo mbone kubahwa no gushimwa n’abarusha abandi 
ubwenge nyabwenge, nkabirutisha ibyo uvuze ko dukwiriye 
gushaka. 

Mukristo ati: “Nta kindi wabonye muri icyo gikombe?” 
Mwizerwa ati nahuye n’umuntu witwa Soni, ariko nta wundi 
twahuriye muri uru rugendo rwose, umurusha kwitwa 
impushyane. Wa wundi naramuhakaniye tumara akanya tujya 
impaka, yemera ko birangiye: ariko Soni uwo w’umunyasoni 
nke ntiyarambirwa no kunyoshyoshya. 

Mkristo ati: ”Yakubwiye iki? 

_ Mwizerwa ati: Yasebyaga kubaha Imana ubwako. 
Yavuze yuko kwita ku byo kubaha Imana biteye igisuzuguriro 
n’umugayo no kubwerabwera. Ati: “Uwumvira umutima 
ukabya kumuhana uwo si umugabo nyamugabo. Kandi umuntu 
azasekwa na bose niyirinda mubyo akora akiyima umudendezo 
Jifatanye n’agasuzuguro bikundwa n’abanyacyubahiro b’iki 
gihe. Ati: ni bake cyane bo mu bakomeye cyangwa abatunzi 
cyangwa abanyabwenge bigeze gutekereza nkawe: kandi ntawo 
muri abo bake wigeze kubyemera, atabanje koshywa guhinduka 
umupfapfa no kwiyambura ubwenge no guharira ibye byose 
kubona ibitazwi n’undi wese (1 Abakor 1:26; 3:18; Abafil 3;7- 
9; Yoh 7:48). Ati: mu bihe byose abanyacyubahiro gike 
n’aboroheje n’abanyabwenge buke bwo gucurika iby’isi nibo 
babaye abagenzi. Kandi yavuze n’ayandi magambo menshi 
nk’ayo. Ati biteye isoni kujya mu rusengero, ukicara ubabazwa, 
urizwa n’ibyo ubwirizwa, ugataha iwawe usuhuza umutima, 
uniha. Ati: Biteye isoni gusaba mugenzi wawe kukubabarira 
%yaha bito wamugiriye, cyangwa kuriha umuntu ibyo 
wamuriganije. Kandi yavuze ko kubaha Imana gutuma umuntu 
adakunda kubana n’abanyacyubahiro, abahoye ingeso mbi nke 
(ku bwe azita nziza): akubaha aboroheje, abakundira ko 
basangiye Imana: ati ibyo nabyo ntibiteye isoni se?? 

Mukristo ati: Wamushubije iki'^ _ 

Mwizerwa ati: Nabanje kutabona icyo musubiza, kuko 
yangishije impaka cyane, ipfunwe rikantera gutugengeza 
amaraso: yari asigaje ho hato akansinda. Maze ubwa nyuma 
nibuka yuko igishyizwe hejuru mu maso y’abantu ari ikizira mu 
maso y’Imana (Luk 16:15). Kandi ndibwira nti Soni uyu 
ambwiye uko abantu bari, ariko ntambwiye uko Imana iri 
cyangwa ijambo ryayo uko rivuga. Ndibwira nti ku munsi 
w’amateka, ubwo tuzacibwa imanza zo kurimbuka cyangwa zo 
guhabwa ubugingo budashira, ntituzacirwa iz’uko 
twanyuranyije n’iby’abanyagasuzuguro bo mu isi bibwira, 
ahubwo tuzacirwa iz’uko 

twanyuranije n’ubwenge n’amategeko by’Isumbabyose. Nicyo 
gituma ibyo Imana ivuga ari byo byiza, n’ubwo abari mu isi 
bose babibakana. Nuko mbwira Soni, nti Soni, genda, uri 
umwanzi w’agakiza kanjye. Nabasha nte kukwemerera 
kukurutisba Umwami wanjye? Nakwemera, nabasba nte 
kuzamureba mu maso ubwo azaza? (Mar 8:38) Nigirira isoni 
none n’abagaragu be n’ingeso akunda, nakwiringira nte 
kuzababwa umugisha? Ariko Soni uwo yari impambiranyi: 
kumwiyaka kwaranduhije cyane. Yaranyegeraga cyane, 
akanyongorera akajambo kagayisha Imana. Nyuma ndamubwira 
nti: ibyo unyoshya ibyo ni ukurushywa n’ubusa, kuko ibyo 
usuzugura ari byo mbonamo icyubabiro gikomeye. Ni uko 
mperuka guca kuri iyo mpambiranyi. Maze kumwiyaka 
ndaririmba nti: 


Abahamagarwa n ’lyo mu ijuru 
Ntibasiba koshywa n ’umushukanyi. 

Uwo yizigiraga yuko iherezo 
Ibyo aboshyoshya bizabacogoza. 

Noneho bagenzi, nimukanguke, 

Mwiragize Yesu, mube intwari ze (Ijwi 99) 

Mukristo ati: “Nshimiye yuko warwanije uwo mubi 
ubutwari: kuko wavuze neza yuko ntawe umurusha kwitwa 
impushyane. Ahangara no kudukurikira mu nzira, akagerageza 
kudukoreza isoni imbere y’abantu bose, adutera isoni z’ibyiza. 
lyo ataba umunyasoni nke, ntaba agerageza gukora ibyo. Ariko 
tumurwanye dukomeje, kuko n’ubwo yirarira atyo, umupfapfa 
ari we asbyira bejuru, nta wundi. Salomo yaravuze ati: 
Umunyabwenge azaragwa ubwiza, ariko isoni zizaba gushyirwa 
hejuru kw’abapfu (Imigani 3:35) 

Mwizerwa ati: Dukwiriye gusaba Imana ngo idutabare, 
iduhe kunesha Soni, kuko ari yo ishaka ko tugira ubutwari bwo 
kurwanira ukuri mu isi. 

Mukristo ati: Ni koko. Ariko se, bari undi mwahuriye 
muri icyo gikombe? 

Mwizera ati: Ntawe, nanyuze abasigaye bacyo na cya 

gikombe cy’igicucu cy’urupfu cyose, mvirwa n’izuba ridakingirwa 
n’ibicu. 

Mukristo ati: Warabiriwe: Jyewebo byabaye ukundi rwose. 
Nageze muri cya gikombe cyitwa Mucishabugufi, nyuramo 
akanya, ndwanya daimoni mubi cyane Apoluoni intambara 
ikomeye. Ndetse nkagira ngo aranyica; cyane cyane antsinze hasi, 
aranshikamira cyane nk’ushaka kumvunagura. Kandi akintsinda 
hasi, inkota yanjye tugwa ukubiri, arambwira ati: Ndagushyikiriye. 
Maze ntakira Imana, iranyumva, inkiza amakuba yanjye yose 
(Zab 34:6). Nuko ngera mu gikombe cy’lgicucu cy’Urupfu, 
nkigendamo mu mwijima, ngeze aho ngicagashirije. Nibwiraga 
hato na hato ko ndi bupfiremo. Bishyize kera, buracya, izuba 
rirarasa, nyura mu gisigaye gifite uruburaburizo. 

15. MAGAMBO 

NDOTA yuko bakigenda, Mwizerwa yarebye iruhande, 
abona umuntu witwaga MAGAMBO, abagenda uruhunge, kuko 
aho hantu inzira yari ngari, babashaga kugenda babangikanye. Yari 
umugabo muremure w’igikundiro, agituruka kure; wamwegera, 
igikundiro cye kikagabanuka ho hato. 

Mwizerwa aramubaza ati Urajya he? Urajya mu gihugu cyo 
mu ijuru? 

Magambo ati: Niho njya. 

Mwizerwa ati: Ni byiza: noneho tujyane. 

Magambo ati: Nanjye ndabikunze cyane. 

Mwizerwa ati: Nuko tugende tuganira ibigira umumaro. 

Magambo ati: Nkunze cyane kuvugana ibyiza nawe 
cyangwa n’undi wese: nishimiye yuko mpuye n’abantu bakunda 
kuganira ibyiza, kuko abashaka kuganirira ibyiza mu rugendo ari 
bake. Abenshi bakunda kuganira ibitagira umumaro. Ibyo bihora 
bimbabaza. 

Mwizerwa ati: Ni ukuri koko ni ibyo kubabaza umuntu. 
Mbese, hari undi murimo w’ururimi n’akanwa by’umuntu wo mu 
isi, uhwanye n’uwo kuvuga iby’Imana yo mu ijuru? 

Magambo ati: Ndagukunze cyane, kuko uvuze ibifite uburyo 
bwo kwemeza umuntu. Ni kindi ki kinezeza, kigira umumaro, nko 

kuganira iby’Imana? Ni kindi ki gihwanye n’ibyo kunezeza 
umuntu ukunda kunezezwa n’ibitangaza? Umuntu nakunda 
kugira ibitekerezo by’ibyabaye, cyangwa ibyabisbwe, cyangwa 
imirimo ikomeye n’ibitangaza n’ibimenyetso, ibyo yabibona 
he? Byanditswe neza nk’uko biri mu Byanditswe Byera? 

Mwizerwa ati: Uvuze ukuri; ariko icyo dukwiriye 
gushaka ni ukubona umumaro mu byo tuganira ibyo. 

Magambo ati: Si cyo mvuze se? Kuganira ibyo kugira 
umumaro mwinshi, kuko ubivuga na we bishobora kumwigisha 
byinshi ku mumaro muke w’iby’isi n’umumaro mwinshi 
w’ibyo mu ijuru n’ibindi byinshi. Cyane cyane umuntu abasha 
kumenya yuko akwiriye kubyarwa ubwa kabiri, kandi yuko 
imirimo yacu itarangiza kudukirisha, kandi yuko dukwiriye 
kubarwaho gukiranuka kwa Kristo, kandi yamenya n’ibindi 
nk’ibyo. Kandi kuganira iby’Imana kwakwigisha umuntu 
kwihana uko ari ko, no kwizera no gusenga no kwihangana ibyo 
ari byo, n’ibindi nk’ibyo. Kandi uko kuganira kwakwigisha 
umuntu ibyasezeranijwe bikomeye byo mu butumwa bwiza 
n’ibyo kumuhumuriza n’ibyo kumumara umubabaro ngo 
bimukomeze, kandi niko kwamwigisba gutsinda imyigishirize 
y’ibinyoma no kugira impaka neza iby’ukuri no kwigisha 
abaswa. 

Mwizerwa ati: Ibyo byose ni iby’ukuri: nishimiye kumva 
ubivuga. Magambo ati: kudakunda kuganira iby’Imana niyo 
mpamvu ituma ari bake bazi yuko bakwiriye kwizera no 
gukorerwamo umurimo w’ubuntu mu mitima yabo, kugira ngo 
bahabwe ubugingo budasbira: ahubwo abensbi barajijwa 
bakajya bakurikiza imirimo itegetswe n’amategeko itabasha na 
hato guhesha umuntu ubwami bwo mu ijuru. 

Mwizerwa ati: Ariko kumenya ibyo ni impano y’Imana: 
ntawe ubigezwaho no guhirimbana kwe kwa kamere cyangwa 
no kubivuga gusa. 

Magambo ati: Ibyo ndabizi neza: kuko ari ntacyo umuntu 
abasba kwakira atagibawe kivuye mu ijuru: byose bituruka mu 
buntu bw’Imana, ntibituruka mu mirimo yacu. Nabasha 
kuguhamiriza ibice ijana byo mu Byanditswe Byera byerekana 
ibyo. 

Mwizerwa ati: Nuko zana kimwe dutangiriraho ibiganiro 

byacu. 

Magambo ati: Ba ari wowe utoranya. Tuganire ibyo mu 
ijuru cyangwa ibyo mu isi, iby’Imana cyangwa iby’abantu, 
ibyabaye cyangwa ibizaba, ibyo mu mahanga cyangwa 
iby’iwacu, iby’ibikwiriye iteka ryose, cyangwa iby’ibigira 
umumaro rimwe na nimwe. Ibyo nshaka gusa ni uko tuvuga 
ibitugirira umumaro. 

Mwizerwa aratangira, yongera gusanga Mukristo 
aramwongorera ati: Turahiriwe kuko tubonye uyu muntu 
mwiza. Ntazabura guhinduka ngo abe umugenzi mwiza cyane. 

Mukristo aramwenyura, aramubwira ati: Uyu muntu 
ukunze utyo yabeshya abatamuzi makumyabiri. 

Mwizerwa ati: Mbese uramuzi? 

Mukristo ati: Uko muzi biruta uko yiyizi, 

Mwizerwa ati: Yitwa nde? 

Mukristo ati: Yitwa Magambo; atuye mu mudugudu 
wacu. Ntangajwe n’uko utamuzi, ahari ni uko umudugudu wacu 
urimo abantu benshi. 

Mwizerwa ati: Ni mwene nde? Atuye ahagana he? 

Mukristo ati: Ni mwene VUGANEZA. Atuye ku 
murenge witwa MUVUGABUPFU. Ngo iby’igikundiro, ni 
umunyamumaro-muke. Mwizerwa ati: Ku bwanjye mbonye ko 
ari mwiza cyane. 

Mukristo ati: Niko abonekera abatamuzi neza; kuko 
ubwiza bwe bubonwa cyane, ari kure y’iwabo; iyo ageze bugufi 
bwaho, aba mubi. Mwizerwa ati: Ahari urakina: nabonye 
umwenyura. 

Mukristo ati: Ntibikabeho. N’ubwo namwenyuye, ibyo 
sinabikinisha, kandi sinabeshyera umuntu. Reka nongere, 
ngusobanunire uko ari. Akunda-kubana n’umuntu wese, uko ari 
kose, agakunda ibiganiro byose. Uko aganiriye nawe none, niko 
azaganira n’abandi niyicara mu banywi; uko inzoga imugwira 
mu mutwe, niko arushaho kuganira nk’ibyo yaganiriye nawe. 
Kubaha Imana ntikuri mu mutima we, cyangwa mu nzu ye, 
cyangwa mu ngeso ze, uko afite kose kuri ku rurimi rwe: kuri 
we kubaha Imana ni ukubomborekanya ururimi rwe. 

Mwizerwa ati: Ni ko biri? Niba ari ko biri najijwe cyane; 
ntameze uko namutekerezaga. 

Mukristo ati: Wajijwe koko. Ibuka wa mugani ngo, Ibyo 
bavuga ntibabikora; ariko ubwami bw’Imana si 
ubw’amagambo, ahubwo ni ubw’imbaraga {Mat 23: 3; 1 
Abakor 4:20). Avuga cyane ibyo gusenga no kwihana no 
kwizera no kubyarwa ubwa kabiri; ariko nta byo afite; azi 
kubivuga gusa. Nabaye mu nzu ye, namwitegereje ari iwe, 
kandi ari ahandi: nzi yuko ibyo muvuzeho ari ukuri. Inzu ye 
ntirimo kubaha Imana nk’uko umurenda w’igi utarimo 
akaryohe. lyo ari iwe, ntasenga, ntiyihana ibyaha bye; 
inyamaswa uko ziri zimurusha cyane gukorera Imana. Azanira 
kubaha Imana ikizinga n’igitutsi n’isoni mu maso y’abamuzi 
bose (Abaroma 2:24-25). Muri icyo gice cy’umudugudu wacu 
niwe watumye hatagira n’umwe uvuga neza kubaha Imana. 
Aboroheje bamuzi baramuvuga bati: Mu nzu ye ni daimoni, 
ahandi ni uwera. Mbabariye abari iwe, bazi yuko ari ko ari. Ni 
umunyamwaga n’umunyarutoto. Akoresha umuntu ibyo 
adashoboye: abagaragu be ntibazi uko bamukorera; biganya 
kumubwira. Abagura nawe bavuga yuko kugura n’umupagani 
kuruta kugura nawe, kuko umupagani uko ari yagura neza 
kumurusha. Magambo yabibasha yabariganya, akabahenda. 
Kandi yigisha abana be kugera ikirenge mu cye; iyo abonye 
muri bo utewe no gutinyishwa n’ubusa (niko yita umutima 
utangira gusa kwanga ibyaha), amwita umupfapfa utagira icyo 
azi, ntakunde kumukoresha imirimo ikomeye, cyangwa 
kumushimira imbere y’abandi. Ku bwanjye ngira ngo 
yagushishije benshi ingeso ze mbi; kandi Imana nitabibuza, 
azazirimburisha n’abandi benshi. 

Mwizerwa ati: Mwene Data, sinakwanga kwemera ibyo 
uvuze, si uko uvuze ko umuzi gusa, ariko kandi n’uko ubara 
inkuru z’abantu nk’uko bikwiriye Umukristo. Sinatekereza 
yuko ubivugishijwe n’urwango, ahubwo ni uko bimeze nk’uko 
uvuze. 

Mukristo ati: lyo ntakurusha kumumenya, ahari mba 
namushimye nk’uko wabanje kumushima: kandi iyo avugwa 
nabi n’abanga kubaha 

Imana bonyine, mba naratekereje yuko bamubeshyera, nk’uko 
abantu babi bakunda kubeshyera abubaha Imana. Ariko ibyo 
mvuze n’ibindi byinshi bihwanye na byo, mbasha kubimushinja 
nanjye ubwanjye. Kandi abubaha Imana abakoza isoni; 
ntibatinyuka kumwita mwene Se cyangwa inshuti yabo; no 
kumva izina rye gutera abamuzi ipfunwe. 

Mwizerwa ati: Mbonye yuko kuvuga no gukora bitagira 
aho bihuriye: uhereye none nzajya nibuka iryo tandukaniro neza. 

Mukristo ati: Ntibigira aho bihuriye koko, bitandukana 
nk’uko ubugingo butandukana n’umubiri. Nk’uko umubiri 
udafite ubugingo ari intumbi gusa, niko kuvuga kuri konyine ari 
intumbi gusa. Ubugingo bwo kubaha Imana ni ugukora ibihura 
na ko: nk’uko Yakobo yavuze ati: Kubaha kwiza kutandura 
imbere y’Imana Data wa twese ni ugusura imfubyi n’abapfakazi 
mu mibabaro yabo no kwirinda kutanduzwa n’ibyi’isi (Yak 
1:27, reba na 1:22-26). Magambo ntazi ibyo, Yibwira yuko 
kumva no kuvuga bihagije guhindura umuntu Umukrito mwiza. 
Niko yibeshya. Kumva ni nko kubibwamo imbuto, kuvuga 
ntikurangiza kwerekana yuko umutima w’ingeso byeza imbuto. 
Tumenye neza yuko ku munsi w’amateka abantu bazacirwa 
imanza zihwanye n’imbuto beze (Mat. 7:79). lcyo gihe, 
ntibazabazwa ngo Mwarizeraga: ahubwo bazabazwa ngo 
Mwarakoraga cyangwa mwaravugaga gusa. Maze bacirwe 
imanza z’ibyo. Igitabo cy’Imana kigereranya imperuka y’isi 
n’isarura; kandi nzi yuko mu isarura ntawe usarura 
ibyagumbwa. Si ukuvuga yuko hari icyemerwa kidaturutse ku 
kwizera, ahubwo ibyo mvuze byerekana yuko ibyo Magambo 
yatura bitazagira umumaro kuri uwo munsi. 

Mwizerwa ati: Ibyo binyibukije ibyo Mose yavuze byo 
gutandukanya inyamaswa itazira n’izira. Itazira n’iyatuye 
inzara, ikuza; si iyatuye inzara gusa, cyangwa iyuza gusa. 
Urukwavu ruruza, ariko rurazira, kuko rutatuye inzara. (Abalewi 
11:1-8). Ibyo bihwanye koko n’ibya Magambo. Aruza: ashaka 
ubwenge, akuza Ijambb ry’Imana. Ariko ntiyatuye inzara: 
ntatandukana n’inzira y’abanyabyaha. Ahubwo ameze 
nk’urukwavu, kuko afite ijanja nk’iry’imbwa cyangwa 
iry’impyisi. Nicyo gituma azira. 

Mukristo ati: Usobanuye neza ayo magambo 
y’lbyanditswe Byera, Nanjye mfite ibyo nshaka kongeraho. 
Hariho abo Pawulo yita imiringa ivuga n’ibyuma birenga (1 
Abakor 13:1-3), kandi abo ni abanyamagambo menshi. 

Ahandi abita ibidafite ubugingo bigira amajwi (1 AbakorM.). 
Ni ibidafite ubugingo: bisobanurwa ngo ni abadafite kwizera 
nyakuri n’ubuntu nyakuri bivugwa n’Ubutumwa bwiza nicyo 
gituma batazashyiranwa mu bwami bwo mu ijuru n’abana 
b’ubugingo, naho ijwi ryabo no kuvuga kwabo byahwana 
n’ibya ba marayika. 

Mwizerwa ati: Uko nashakaga kugumana nawe ubwa 
mbere ntikungana n’uko murambiwe kuri ubu. Tugire dute ngo 
tumwiyake? Mukristo ati: Reka nkugire inama; unyumvire: 
urabona nawe akurambiwe, keretse Imana yakora ku mutima 
we, ikawuhindura. 

Mwizerwa ati: Urashaka ko ngira nte? 

Mukristo ati: Genda uganire nawe iby’imbaraga 
zikoresha umuntu ibyo Imana ikunda. Namara kubishima (kuko 
atari bubure kwemera ibyo uvuze), umubaze umweruriye yuko 
izo mbaraga ziba mu mutima we, zikagaragara mu nzu ye no 
mu ngeso ze. 

Mwizerwa yicuma imbere, yegera Magambo, aramubaza 
ati: Wiriwe ute? 

Magambo aramusubiza ati: Niriwe neza: ariko iyo tuba 
tukiganira tukageza ubu, tuba tuganiriye byinshi. 

Mwizerwa ati: Tuganire: kandi ubwo wemeye ko aba ari 
jye ubanza kukubaza, ndakubaza ibi: Ubuntu bw’Imana bukiza 
bwo mu mutima w’umuntu bwiyerekana bute? 

Magambo ati: Mbonye yuko tugiye kuganira 
iby’imbaraga zo kubaha Imana. Nuko ubajije neza; nanjye 
ndagusubiza. Irya mbere, iyo ubuntu bw’Imana buri mu mutima 
w’umuntu, bumutera kuborozwa n’ibyaha bye, akabigaya. Irya 
kabiri ... 

Mwizerwa ati: Ba uretse. Reka tubanze tumare rimwe. 
Ahubwo wari ukwiriye kuvuga uti: Ubuntu bw’Imana 
bwiyerekana kuko bwangisha umutima ibyaha byawo. 

Magamho ati: Kuborozwa n’ibyaha no kubyanga 
bitandukana bite? 

Mwizerwa ati: Itandukaniro ni ryinshi. Umuntu yaborozwa 
n’ibyaha ngo yibonere ibigira icyo bimumarira; ariko ntabasha 
kubyangishwa n’ikindi keretse Imana ari yo ibimwangishije. 
Numvise benshi baborozwa n’ibyaha bakabwiririza abantu mu 
rusengero, ariko mu mitima yabo no mu ngo zabo no mu ngeso 
zabo, bakemera kugumana na byo. Nyirabuja wa Yosefu 
yatakishije ijwi rirenga nk’uwirinda gusambana cyane: ariko 
n’ubwo yatatse atyo, iyo Yosefu akunda, aba yarasambanye 
nawe, abikunze cyane (Itang 39:12-15). Bamwe baborozwa 
n’ibyaha nk’uko nyina acyaha akana akikiye, ati: Wa 
munyamwanda we, wa gakobwa kabi we: maze ubwa nyuma 
akamubobera, akamusoma. 

Magambo ati: Mbonye yuko ushaka kuntegesha amagambo. 

Mwizerwa ati: Oya, icyo nshaka ni ugutunganya ibyo 
uvuze gusa. Ariko irindi jambo rya kabiri ni iribe rigaragaza 
Ubuntu bw’Imana bukorera mu mutima w’umuntu? 

Magambo ati: Ni uko amenya cyane ibyabisbwe byo mu 
Butumwa Bwiza. 

Mwizerwa ati: Icyo kimenyetso ni cyo cyari gikwiriye 
kubanza. Ariko naho cyabanza cyangwa kigaheruka, nacyo si 
ikimenyetso cy’ukuri, kuko umuntu yabasha kumenya 
ibyahishwe byo mu butumwa bwiza, ntakorerwemo n’ubuntu 
bw’Imana. Ndetse naho umuntu yagira ubwenge bwose, 
byashoboka ko ari nta cyo ari cyo, bigatuma ataba umwana 
w’Imana (1 Abakor 13:2). Haribo kumenya kudafatana no 
gukora: nk’uko Yesu yavuze ati: Uzi ibyo shebuja ashaka 
ntabikore, azakubitwa inkoni nyinshi (Luk 12:4). Umuntu 
yabasha kumenya byinshi nk’ibitazwi na marayika, ntabe 
Umukristo. Nicyo gituma ikimenyetso cyawe atari icy’ukuri. 
Ndetse kumenya kunezeza abanyamagambo n’abirarira, ariko 
gukora ni ko kunezeza Imana. Si ukuvuga yuko umutima ubasha 
gutungana udafite ubwenge bw’iby’Imana, kuko umutima utagira 
ubwo bwenge uba ntacyo ari cyo. Hariho ubwenge bw’uburyo 
bwinshi: bumwe ni ubwo gutata iby’Imana gusa. Ubundi 
bufatanye n’ubuntu no kwizera 

bituruka mu rukundo, bushakisha umuntu gukora ibyo Imana 
ikunda, abikundishije umutima wose. Ubwa mbere buhaza 
umunyamagambo, ariko Umukristo nyakuri ahazwa n’ubwa 
kabiri bwonyine. Nk’uko byanditswe ngo Umpa ubwenge, 
kugira ngo nitondere amategeko yawe; nyitondereshe umutima 
wose (Zab 119:34). 

Magambo ati Wongeye gushaka kuntegesha amagambo; 
ibyo si ibyo gukomeza umuntu. 

Mwizerwa ati: Ongera umbwire ikindi kimenyetso 
kigaragaza yuko Ubuntu bw’Imana bukorera mu muntu. 

Magambo ati: Oya mbonye yuko tutari buhuze umutima. 
Mwizerwa ati: Nudakunda kumbwira icyo kimenyetso, 
nyemerera nkikubwire. 

Magambo ati: Kivuge. 

Mwizerwa ati: Ubuntu bw’Imana bwiyerekana mu 
mutima w’umuntu, bukagaragarira n’abandi butya: ubufite 
bumwemeza ko ari umunyabyaha, cyane cyane yuko kamere ye 
yanduye, kandi ko afite icyaha cyo kutizera; kandi bumwemeza 
yuko ibyo bitazabura kumuzanira gucirwaho iteka natizera 
Yesu Kristo akamuhesha kubabarirwa n’Imana. Uko 
kwimenyaho ibyaha bikamuzanira kugira agahinda n’isoni 
by’ibyaha bye (Zab 38:18; Yoh 6:18; Abarom 7:24; Mar 16:16; 
Abagal 2:16; Ibyahish 1:6), kandi akamenya ko ahishuriwe ko 
Yesu ko ari we Mukiza w’abari mu isi; kandi yuko ushaka 
ubugingo budashira akwiriye rwose kumugundira. Ibyo 
bikamutera kumugirira inzara n’inyota. Abagira batyo nibo 
bahabwa ibyasezeranijwe byo mu Butumwa. Uko kwizera 
umukiza we kungana, niko n’urukundo akunda gukiranuka 
rungana, niko no kwifuza kurushaho kumenya Yesu no 
kumukorera muri iyi si kungana. Abandi babana nawe berekwa 
uwo murimo w’ubuntu bumurimo batya. 

1. Bawerekwa n’uko ahamya ibya Kristo, uko n’ibyo 
yamukoreye 

2. Bawerekwa n’ingeso ze zihwanye n’uko guhamya: 
bisobanurwa ngo ahora ari ukiranuka mu bugingo bwe no 
mu byo agirira umugore we n’abana be, niba abafite, no 
mubyo agirira 

abandi. Mu bugingo bwe, yanga ibyaha akabyirinda; ab’iwe nabo iyo 
ababonye babikora, arabahana n’ab’ahandi hose agira umwete wo 
kubakundisha ibyo gukiranuka. Ntabivuga gusa, nk’indyarya cyangwa 
abanyamagambo, ahubwo abisohoza mubyo akora byose, nk’uko 
Imana ibimutegeka mu ijambo ryayo, abiterwa no kuyizera n’urukundo 
rwayo (Zab 50:23; Mat 5:8; Yoh 14:15;Abarom 10. zo; Abafil 1:27; 
3:17). Nuko maze kukubwira mu magambo make iby’umurimo 
w’ubuntu bw’Imana n’uko bwiyerekana. Niba ufite impaka ubigisha, 
uzibigishe. Kandi niba utazifite, nyemerera, nkubaze ijambo rya 
kabiri. 

Magambo ati: Oya sinjya impaka nonaba, abubwo nemeye 
kukumva: mbaza iryo jambo rya kabiri. 

Mwizerwa ati: Nkubaze ijambo ryanjye rya kabiri. Mu mutima 
wawe ubonye uwo murimo w’ubuntu, nk’uko nywuvuze? Ingeso 
zawe zirawuhamya, yuko ari ko uri? Cyangwa kubaha ni 
ukw’amagambo n’ururimi, kutari ukw’imirimo n’ukuri? 
Ndakwinginga niba wemeye kunsubiza ibyo, ntumbwire amagambo 
utazi ko Imana yayashima ko ari ay’ukuri. Ntumbwire ijambo 
umutima wawe utabasba guhamya; kuko uwiyogeza atari we 
ushimwa, keretse uwo Umwami wacu yogeza, niwe ushimwa (2 
Abakor 10:18). Kandi kwivuga uti meze ntya na gutya, ingeso zawe 
n’abaturanyi bawe bose bigahamya yuko ubeshye, ni icyaha 
gikomeye cyane. Magambo yumvise ibyo, abanza kugira ipfunwe; 
ageze abo ariyumanganya, aramusubiza ati: Noneho ngeze ku 
mimerere y’abantu, no kubyo biyiziho, no kubyo Imana 
ibatekerezaho. Kandi urashaka ko nyitangaho umugabo w’ibyo 
mvuga. Sinari nzi yuko uri buvuge nk’ibyo. Nanjye sinkunda 
gusubiza ibisa bityo: sinemeye no kwigira umucamanza w’ibyanjye, 
ariko ndakwinginze, mbwira igituma ubaza ibyo. 

Mwizerwa ati: Ni uko nabonye ukunda kuganira, kandi ni uko 
ntamenye yuko ubizi ubwawe cyangwa ko ari ikekwe gusa. Kandi 
reka nkubwire iby’ukuri byose: numvise yuko kubaha kwawe ari 
ukw’amagambo gusa, kandi yuko ingeso zawe zinyurana n’ibyo 
watura. Bavuga yuko uri ikizinga mu Bakristo, kandi yuko ingeso 
zawe mbi 

Aharom 10. z o Ntabwo by oroshye kumenya neza ihy’izi nyuguti ziyongereye kiiri Aharoin 10. 
Ahubwo muri tuhasaga amagamho aviiga ngo Ariko rero mujye mukora iby'iryo 

jambo, atari ugupfa kuryumva gusa mwishuka 

zakojeje isoni kubaha Imana; ngo bamwe bamaze kugushwa 
n’ingeso zawe, abandi benshi bari mu kaga ko kurimbuzwa na 
zo; ngo kubaha kwawe kubasha gufatana no kwicara mu 
munywi no kwifuza ibiteye isoni no gusambana no gutuka 
Imana no kubeshya no kubana n’abantu babi. Umugani baca ku 
musambanyikazi wagucirwaho, ngo umukobwa aba umwe, 
agatukisha bose; niko nawe uri umwe, ugatukisha Abakristo 
bose. 

Magambo ati: Ubwo ukunda gushyushya inkuru no guca 
urw’umwe, mbonye yuko uri umunyacyanganga 
n’inyangabirama. Kuganira kwawe ntacyo bimaze; nuko 
urabeho. 

Maze Mukristo yegera Mwizerwa, aramubwira ati: 
Sinakubwiye uko biri bube? Ibyo umubwira ntibihura n’ibyo 
yifuza. Akunda gutandukana nawe biruta kwitunganya. 
Aragiye, nuko nagende. Niwe wigiriye nabi. Kandi intumwa 
Pawulo yarategetse iti: ujye utandukana n’abameze batyo. 

Mwizerwa ati: Nishimiye yuko naganiriye nawe ibyo: 
ahari azongera abyibuke. Kandi namweruriye, yarimbuka 
amaraso ye ntiyambaho. 

Mukristo ati: Wakoze neza yuko wamweruriye. Muri iyi 
minsi, abenshi ntibakunda kubwira bagenzi babo ibikwiriye 
bitanezeza nk’ibyo. Nicyo gituma kubaha Imana kwangwa 
urunuka n’abantu benshi, kuko abanyamagambo bameze 
nk’uriya bubaha Imana mu magambo gusa, bagira ingeso mbi 
rwose. Kuko bemererwa kubana n’Abakristo, nibo 
bashidikanisha ab’isi, bagakoza isoni ubukristo bagororotse. 
Icyampa abantu bose bakagirira abameze batyo nk’ibi ugiriye 
uriya: ahari bahinduka abakora ibikwiriye abubaha Imana, 
cyangwa batinya Imana n’abera. Mwizerwa aherako araririmba 
ati: 

Erega Magambo we, 

Koko uvuga neza! 

Uzi gusobanura 

Iby ’lmana byose. Ibyo bigushakisha 

Kwigira munini, 

Kandi uko kwiyemera, 

Mbese uzabigeza he ? 

Reka tukwibarize? 

Ku bugingo bwawe: 

Warihannye uzinukwa 
Ibyo Imana yanga? 

Mbe, ko udashubije? 

Nta magambo ufite? 

Turakubababariye 
Ibyo ntibikurimo (Ijwi 419) 

Nuko bagenda baganira ibyo babonye mu nzira: ibiganiro byabo 
bibibagiza kuramba k’urugendo rwabo rwo mu butayu. 

16. URUREMBO RWIMBURAMUMARO 

BAGIYE kuva muri ubwo butayu, Mwizerwa areba inyuma, 
abona ubakurikiye, aramumenya, abaza mugenzi we, ati: Uriya 
ni nde? Mukristo nawe areba inyuma, aramusubiza ati: Ni 
inshuti yanjye nziza Mubwirizabutumwa. Mwizerwa ati: Kandi 
ni iyanjye, kuko ari we wanyeretse inzira ijya kuri rya rembo. 
Abagezeho arabasuhuza ati: Abo nkunda cyane, amahoro abe 
muri mwe! 

Mukristo ati: Urakaza neza, Mubwirizabutumwa 
nishimiye kukubona, kureba mu maso hawe kunyibukije kugira 
neza kwawe kwa kera n’uko utarambirwaga kungira inama 
z’iby’ubugingo budashira. Mwizerwa nawe ati: Ni amahoro, 
Mubwirizabutumwa? Nanjye nishimiye cyane kukubona. 
Kubana nawe kuradufasha cyane abagenzi b’abakene. 

Mubwirizabutumwa arababaza ati: Uhereye igihe 
duherukana, ibyababayeho ni ibiki? Mwabonye iki mu rugendo 
rwanyu? Mwabaye mute? 

Mukristo na Mwizerwa bamutekerereza ibyababereyeho mu nzira 
byose, n’uko bageze aho bari bibaruhije cyane. 

Mubwirizabutumwa ati: Ndishimye cyane, ariko sinishimiye 
yuko mwabonye ibyago, ahubwo nishimiye yuko mwanesheje, 
mugakomeza kuguma muri iyi nzira, mukageza ubu, n’ubwo 
mwagushijwe kenshi n’intege nke zanyu. Mbyishimiye cyane ku 
bwanjye no ku bwanyu. Narabibye, murasarura. Igihe kizaza vuba, 
ubwo umubibyi n’umusaruzi bazanezeranwa 

(Yoh 4:36), nimukomeza: kuko byanditswe ngo igihe nigisohora 
tuzasarura nitutagwa isari (Abagal 6:9). Ikamba ritangirika riri 
imbere yanyu: mwiruke neza kugira ngo muzarigororerwe 
(1 Abakor 9:24-27). Hariho bamwe bagendera kugira ngo bahabwe 
iryo kamba, ariko bagera kure, undi akaza akaribanyaga: nkuko 
byanditswe ngo komeza ibyo ufite hatagira ugutwara ikamba 
ryawe (Ibyahish 3:11). Nturageza aho Satani atageza imyambi; 
nk’uko byanditswe ngo ntimuragera kubyo kuva amaraso mu 
ntambara murwanya ibyaha (Abaheb 12:4). Ubwami bw’Imana 
bubabe imbere iteka; mwizerane umwete ibitagaragara. Mubyo 
mureba mutaragera muri ya si yindi, he kugira icyo mukunda. 
Kandi cyane cyane murinde imitima yanyu no kwifuza kwayo, 
kuko irusha ibintu byose gushukana, kandi ifite indwara, ntiyizera 
gukira (Yerem 17:9). Mwikomeze, imbaraga zose zo mu ijuru n’isi 
ziri mu ruhande rwanyu. 

Mukristo amushimira guhugura kwe, kandi amusaba 
kubabwira ibizabafasha mu nzira isigaye; cyane cyane kuko bari 
bazi ko ari umuhanuzi ubasha kubabwira ibyababaho, n’uko 
babasha kubirwanya bakabitsinda. Mwizerwa afatanya nawe 
kumusaba ibyo. 

Mubwirizabutumwa arabasubiza ati: Bana banjye, mwumvise mu 
magambo y’ukuri yo mu butumwa bwiza ko mukwiriye guca mu 
makuba menshi nimushaka kwinjira mu bwami bw’Imana 
(Ibyahish. 14:28), kandi yuko ingoyi n’imibabaro bibategerereje 
mu midugudu yose (Ibyak. 20:23). Nicyo gituma mutabasha 
kumara igice kinini cy’urugendo rwanyu, mutabonye ibyago 
by’uburyo butari bumwe. Mumaze kubona bike byerekana yuko 
ibyo mbahamirije ari iby’ukuri, kandi n’ibindi bizaza vuba. 
Nonaha nk’uko mureba mugiye kurangiza 

ubu butayu; nimugera hirya yabwo ho gato, muri bugere mu 
rurembo muri bubone vuba. Muzatererwayo n’abanzi 
bazagerageza cyane kubica; kandi mwembi cyangwa umwe 
muri mwe ntazabura kwerekanisha amaraso ye ukuri kw’ibyo 
ahamya ku Mwami we. Ariko mujye mukiranuka muzageze ku 
gupfa, Umwami azabaha ikamba ry’ubugingo (Ibyahish 2:10). 
Uzapflrayo, ahari n’ubwo yapfa urupfu rubi rubabaza, niwe 
uzaruta mugenzi we; si uko azamutanga kugera mu rurembo 
rwo mu ijuru gusa, ariko azakira ibyago byinshi uriya azabona 
mu rugendo rusigaye. Nimugera muri rwa rurembo rubi, ibyo 
mbabwiye bikababaho, muzanyibuke inshuti yanyu, muzabe 
abagabo, mubitse Imana ubugingo bwanyu, mukore ibyiza, 
kuko ari yo Muremyi wo kwizerwa (1 Pet 4:19). 

Maze ndota yuko barangije ubwo butayu, bamara 
umwanya, babona ururembo rubari imbere rwitwa 
MBURAMUMARO, rurimo iguriro ryitwa iguriro ry’i 
Mburamumaro. Bariguriramo iteka ryose, igituma ryitwa 
iguriro ry’i Mburamumaro; ni uko ibigurirwamo byose 
n’ibijyayo byose bitagira umumaro: nk’uko wa munyabwenge 
yavuze ati: ibibaho byose ni ubusa: nta kamaro bigira 
(Umubwiriza 11:8). Iryo guriro si rishya; ni irya kera. Reka 
mbabwire icyarishyirishijeho. Hashize imyaka nk’ibihumbi 
bitanu, hariho abagenzi bajyaga mu rurembo rwo mu ijuru, 
nk’uko ba Mukristo bajyagayo. Beezebuli na Apoluoni na 
Legioni. (Mar 5:9) na bagenzi babo babonye yuko inzira 
barema ngo bajye mu rurembo rwo mu ijuru, ikwiriye kunyura 
muri urwo rurembo rw’i Mburamumaro, bajya inama yo 
gushyiramo iguriro, ryo kuguriramo ibibura umumaro 
by’uburyo bwose, kandi ngo ribe iryo kugurwamo iteka ryose. 
Nicyo gituma muri iryo guriro baguriramo byinshi cyane: 
amazu n’imirima no kwemererwa gutunda n’imirimo ihesha 
abayikora indamu n’amazina y’icyubahiro no gushyirwa hejuru 
n’ubupfura n’ibihugu n’ubwami n’akahe n’ibinezeza, kandi 
n’ibyishimisha by’uburyo bwose. Kandi iminsi yose 
habonekagamo ubufindo n’uburiganya n’ibikino n’ibirori 
n’ibishyenzi n’abahenzi n’abanyabyaha by’uburyo bwose. 

Kandi ushaka yaboneramo ku busa abiba n’abica n’abasambana 
n’abarahira ibinyoma. 

Nk’uko mvuze inzira ijya mu rurembo rwo mu ijuru inyura 
hagati mu rurembo rurimo iryo guriro: ushaka kujya i Siyoni 
atanyuze muri urwo rurembo, akwiriye kuva mu isi 
(1 Abakor 10). Umwami utwara abami ubwe, akiri muri iyi si 
yanyuze muri urwo rurembo, ngo ajye mu gihugu cye, kandi 
ngira ngo Beezebuli (Mar 12:24), umutware mukuru w’iryo 
guriro, niwe wamwinginze kugura ku bitagira umumaro bye; 
kandi iyo yemera kumuramya, akinyura muri urwo rurembo, 
aba yaramuhaye kuba umutware w’iryo guriro. Kuko ari 
umunyacyubahiro gikomeye Beezebuli amunyuza mu nzira 
zose, amwereka ibihugu by’abami bo mu isi bose mu kanya 
gato, ngo ahari yamushukashuka kugura ku bibura umumaro 
bye; maze ntiyakunda ubwo butunzi, ava muri urwo rurembo, 
ataguze ibibura umumaro byo muri rwo n’ikuta na rimwe 
(Mat 4:8-10; Luk 4:5-8). Noneho bbagaragara yuko iryo guriro 
ari irya kera cyane, rigakomera cyane. 

Nk’uko mvuze, Mukristo na Mwizerwa bari bakwiriye 
kurinyuramo. Bakiryinjiramo, abo muri ryo bose n’abo mu 
rurembo bahagarika imitima n’izi mpamvu. 

1. Abo bagenzi bari bambaye imyenda iciye ukwayo, idasa 
n’iy’abagurira muri iryo guriro. Nicyo cyatumye 
abanyeguriro babatumbira cyane, ntibabakureho amaso; 
bamwe babitaga abapfapfa, abandi bagira ngo ni abasazi, 
abandi bagira ngo ni abanyamahanga ya kure 
(1 Abakor 4: 9-10) 

2. Uko batangazwaga n’imyenda yabo, niko batangazwaga 
n’imvugo yabo, kuko abamenyaga ibyo bavuga ari bake. 
Bavugaga ururimi rw’i Siyoni, ariko abaguriraga muri iryo 
guriro bari ab’iyi si. Nicyo cyatumye aho banyuze mu 
iguriro hose, abanyaguriro babitaga ab’ururimi rugawa, 
abagenzi nabo bakibwira yuko abanyaguriro ari ab’ururimi 
rugawa. 

3. Icyashegeshe abo batunzi ni uko abo bagenzi batitaga ku 
bintu byabo byose. Ntibakundaga no kubireba; babahamagara 
ngo bagure, bakipfuka mu matwi, bakavuga bati: Ukebukishe 
amaso yanjye, ye 

kureba ibitagira umumaro (Zab 119:37), bakararama 
uk’abasobanura yuko urutundo rwabo ruri mu ijuru 
(Abafil 3:20). Umuntu umwe arebye uko basa arabaseka, 
arababaza ati: Muragura iki? Baramwitegereza, baramusubiza 
bati Ukuri niko tugura (Imigani 23:23). Babona urwitwazo 
rwo kurushaho kubasuzugura, bamwe barabakoba, abandi 
barabaratiriza, abandi barabatuka, abandi babwira bagenzi 
babo kubakubita. Nyuma mu iguriro habaho urusaku 
n’imidugarararo, ryose riravurungana. Babibwira umutware 
w’iguriro, aza vuba, atuma ku nshuti ze yiringira, ngo zizane 
abo bantu bateye iguriro rye kuvurungana, bababaze. Nuko 
barabazana: abicaye mu rukiko bababaza iyo bava n’iyo bajya, 
bati: Muzanywemo n’iki mwambaye imyenda isa ityo? 
Barabasubiza bati: Turi abagenzi n’abashyitsi muri iyi si, 
turajya mu gihugu cyacu, nicyo Yelusalemu yo mu ijuru 
(Abaheb 11:13-16); kandi abo muri uru rurembo cyangwa 
abanyeguriro ntitubahaye urwitwazo na ruto rwo kudutuka no 
kutwicira urugendo, keretse ko twashubije uwatubajije ngo 
turagura iki, tuti Ukuri niko tugura. Maze abanyarukiko 
ntibemera yuko atari abasazi, cyangwa abazanywe no gutera 
iguriro ryabo kuvurungana. Nicyo cyatumye babajyana 
bakabakubita, bakabasiga ibisogororo, bakabashyira mu 
kazitiro kugira ngo abanyaguriro babashungere. Babatinza 
muri ako kazitiro, umuntu wese abashinyagurira uko ashaka, 
umutware w’iguriro akishimira ibyo babagirira, agasetswa 
nabyo. Maze bo bakihangana, ntibiture abantu ibitutsi 
babatutse, ahubwo bakabitura kubasabira umugisha (1 Petero 
3:9). Bakitura ababahemukiye kubagirira neza. Abanyaguriro 
bamwe, batanangiwe imitima cyane, barusha abandi 
kugenzura, batangira kubuza abanyarugomo no kubahana 
kugumya kubagirira nabi. Bararakara, barabatuka, 
barababwira bati: Muhwanye n’abo mu kazitiro; mumeze 
nk’abafatanije nabo; mukwiriye gusangira nabo amakuba 
yabo. Barabasubiza bati: Kubyo tureba, aba bantu ni 
abagwaneza bitonda; ntibashaka kugirira umuntu wese nabi. 
Kandi mu iguriro ryacu harimo benshi bagura barusha aba 
kuba abo gushyirwa mu kazitiro, ndetse no 

mu mbago. Baratongana (za mbohe zikora iby’ubwenge, 
zicyitondeye imbere yabo); bararwana, barakomeretsanya. 
Bongera kujyana abo banyamubabaro mu rukiko, babarega 
yuko ari bo bateye iyo midugararo mu iguriro. Barabakubita 
cyane, babafunga iminyururu, babazerereza mu iguriro 
bayambaye, kugira ngo babe akabarore k’abandi, he kugira 
ubarengera cyangwa wifatanya nabo. Maze Mukristo na 
Mwizerwa barushaho gukora iby’ubwenge, bihanganira 
igisuzuguriro n’isoni bakozwa, berekana ubugwaneza no 
kwihangana cyane. Nicyo cyatumye abanyeguriro bamwe 
bibareshya, bakajya mu ruhande rwabo, nabwo bari bake ku 
benshi. Ibyo birushaho kurakaza ba bandi, bajya inama yo 
kubica: bati akazitiro cyangwa iminyururu ntibirangiza 
kubahana. Ikiruta ni uko twabica tubahora gukora nabi no 
gushukashuka abanyaguriro. 

Bongera kubashyira muri ka kazitiro, kugeza aho bazamarira 
kujya inama z’uko babacira urubanza; babashyizemo, bashyira 
amaguru yabo mu mbago, 

Muri ka kazitiro bibukiramo ibyo babwiwe n’inshuti yabo 
ikiranuka, Mubwirizabutumwa. Ibyo yababwiye ko bizababaho 
birushaho kubakomeza mu mibabaro yabo. Barahumurizanya bati: 
Uzicwa niwe uzaruta mugenzi we. Nicyo cyatumye umwe yifuza 
ko aba ari we upfa, n’undi uko. Maze bishyira mu maboko y’Ifite 
ubwenge bwose n’ubushobozi bwose; bemera uko bari, kugeza aho 
bazabagirira ukundi. 

Igihe bashakaga gisohoye, babajyana mu rukiko kugira ngo 
babacireho iteka; babashyira imbere y’abanzi babo barabarega. 
Umucamanza yitwaga MWANGIBYIZA. Ibirego bya bombi byari 
nka bimwe n’ubwo amagambo yatandukanagaho gato. Byanditswe 
ngo: aba bantu ni abanzi b’urutundo rwacu, bakagutera 
imidugararo. Batumye abo mu rurembo rwacu bavurungana, 
birema ibice. Kandi boheje bamwe kwibwira ibitera ibyago cyane, 
bihwanye n’ibyo bibwira baca mu mateka y’umwami wacu. 

Mwizerwa aba ari we ubanza kwiregura, ati: Ntawe 
nagomeye, keretse abagomeye Isumba byose. Nta midugararo 
nateye kuko ndi 

umunyamahoro: kandi abagiye mu ruhande rwacu barehejwe no 
kureba iby’ukuri twakoraga n’uko baduhora ubusa, bituma bava 
mu bibi bajya mu byiza. Uwo mwami wanyu, ubwo ari 
Beezebuli, umwanzi w’Umwami wacu, simwihohora, 
sinihohora na ba marayika be bose. 

Maze bararika abo mu rurembo bose, ngo ufite ibyo 
ashinja urezwe yagomeye umwami wabo, naze, amushinje. 
Nuko haza abagabo batatu: umwe yitwaga SHYARI, undi yitwa 
MUZIRIRIZIBITARIBYO, uwa gatatu yitwa 
MWIHAKIRIZWA. Barababaza bati Muzi urezwe? 

Muramushinja iki yagomeye umwami wacu? 

Shyari ahagarara hagati aravuga ati: Mutware, uyu muntu 
nsanzwe muzi, uhereye kera. Ndarahira imbere y’aba 
banyarukiko bubahwa yuko... 

Umucamanza ati: ba uretse. Nimumuhe icumu arahize. 
Bararimuha ararahira. 

Maze Shyari aravuga ati: mutware, n’ubwo uyu muntu afite 
izina ryiza, arusha abenshi bo mu gihugu cyacu kuba mubi. 
Ntiyubaha umwami wacu cyangwa abakomeye cyangwa 
aboroheje cyangwa amategeko yacu cyangwa imigenzo yacu. 
Ahubwo ahirimbanira kwigisha abantu bose ibyo yibwira 
by’ubugome, akabyita amagambo yo kwizera no kwera. 
Ndaguha ikimenyetso cy’ibyo: ubwanjye numvise avuga yuko 
ubukristo bunyurana rwose n’imigenzo y’abo mu rurembo 
rwacu Mburamumaro, bitagira aho bihuriye. Ubwo yavuze atyo, 
aba agaye imihango yacu ishimwa yose; natwe atugaye ko 
tuyikora. 

Umucamanza ati: hariho undi umurega? 

Shyari ati: mutware mfite n’ibindi byinshi, ariko ndeke 
kukurambira; nyamara abandi bagabo nibamara kumushinja, 
niba bitabasha kumwicisha, nushaka ndongera mushinje 

Bamutegeka kuba agumye aho, maze bahamagara 
Muziririzibitaribyo, bamutegeka kwitegereza urezwe, nawe 
bamubaza ibyo amushinja yagomeye umwami wabo. 

Bamucurikisha icumu. Aravuga ati: Mutware uyu muntu 
simuzi neza, kandi sinshaka kurushaho kumumenya. Icyo 
nzi ni uko ari icyago gikomeye, kuko ubundi navuganiraga 
nawe muri uru rurembo, nkumva avuga yuko idini yacu ari 
ubusa kandi ko uyifite adashobora na hato kuyinezeresha 
Imana. 

Nawe, mutware, uzi neza yuko ibyo byakwemerwa, ibyo 
bitahakanwa yuko dusengera Imana ubusa, tukiri mu 
byaha byacu, yuko ku munsi w’imperuka tuzacirwaho 
iteka. Ibyo nibyo mushinja. 

Maze bacurikisha Mwihakirizwa icumu, bamutegeka 
kuvuga ibyo ashinja urezwe yagomeye umwami wabo. 

Mwihakirizwa ati: Mutware, namwe banyarukiko, uyu 
muntu nsanzwe muzi kuva kera: uhereye kera numvise, avuga 
ibitavugwa rwose. Yatutse umwami wacu mwiza Beezebuli; 
yavuganye agasuzuguro inshuti z’icyubahiro: umutware 
MUNTUWAKERA n’umutware MUNEZEZAMUBIRI 
n’umutware MUNYANDANINI n’umutware 

MWISHAKIRICYUBAHIRO n’umutware w’umusaza 
MUHEHESI n’umutware KAHE n’izindi mfura zacu, kandi 
yavuze ngo bishobotse abantu bose guhuza nawe, muri abo 
batware ntihasigaye n’umwe mu rurembo rwacu. Kandi 
mutware yahangaye no kugutuka, none utegetswe nkuba 
umucamanza we: yakwise umunyabyaha utubaha Imana, akwita 
amazina y’ibitutsi nk’ayo yatutse abenshi mu banyacyubahiro 
bo mu rurembo rwacu. Mwihakirizwa amaze gushinja, 
umucamanza abaza urezwe ati: wa kigwari we, wa muyobe we, 
wa mugome we, wumvise ibyo aba bagabo beza bagushinje? 

Mwizerwa ati: Nakwireguza amagambo make? 

Umucamanza ati: wa mubi we, ntukwiriye kubaho, 
ukwiriye kwicirwa aho uhagaze aho: ariko kugira ngo abantu 
bose bamenye ineza nkugiriye, twumve ibyo ushaka kuvuga. 

Mwizerwa ati: Reka mbanze nsubize Shyari. Nta jambo 
navuze risa n’ibyo yanshinje, keretse ko navuze yuko 
amategeko cyangwa imihango cyangwa abantu binyurana 
n’ijambo ry’Imana binyurana n’ubukristo nabwo, ntibigira aho 
bihurira. Niba ibyo mvuze ibyo bidatunganye, munyereke icyo 
najijweho, nanjye ndi bwemere uko kujijwa. 

Muziririzibitariho nawe musubize: Icyo navuze icyo 
navuze ni iki gusa: ni uko abasenga Imana bakwiriye kuyisenga 
by’ukuri. Ariko ntibashobora kuyizera by’ukuri itabanje 
kubihishurira uko iri n’ibyo ibashakaho. Icyakora abantu bagira 
ibyo baseseka mubyo gusenga Imana, bidahura n’ibyo 
yahishuye mu Gitabo cyayo. Ibyo ngibyo bikomoka mubyo 
biyizerera ubwabo ntibibasha kubahesha ubugingo budashira. 

Mwihakirizwa ndamusubiza ntya, nti: umwami w’uru 
rurembo n’abatware be bose uko abavuze simbita uko bari, 
kuko bandeze gutukana; ariko iki nicyo mvuga yuko i 
Gebinomu ari abantu babakwiriye, baruta uru rurembo cyangwa 
iki gihugu. Imana abe ari yo imbabarira. 

Maze umucamanza abwira abanyarukiko cumi na babiri, 
bari bahagaze aho, bareba bumva ati: Mubonye uyu muntu 
wateye kuvurungana muri uru rurembo, kandi mwumvise ibyo 
aba bagabo bamushinje, kandi mwumvise n’ibyo ashubije 
n’ibyo yemeye. Noneho nimwe bisigayeho kumumanika 
cyangwa kumukiza: ariko reka mbanze mbasobanurire 
amategeko yacu. 

Ku ngoma ya Farao, wa mwami ukomeye wumviraga 
umwami waeu, abonye yuko ab’idini inyurana n’iye bororotse 
cyane, atinya yuko ahari bakomeza kugwira bakamurusha 
amaboko; nuko, ategeka itegeko ryo kuroha abahungu babo 
(kuva 1:22). Kandi ku ngoma ya Nebukadinezari, umwami 
ukomeye nawe wumviraga umwami wacu, nawe yaremesheje 
igishushanyo ey’izahabu, ategeka itegeko ati: umuntu wese 
udapfukama ngo aramye igishushanyo ey’izahabu naremesheje, 
azajugunywa mu itanura ry’umuriro ugurumana eyane 
(Dan 3:6). Kandi ku ngoma ya Dario, yategetse itegeko ati: mu 
minsi mirongo itatu, umuntu wese uzasenga imana yose, ntabe 
ari njye asenga, azajugunywa mu rwobo rw’intare (Dan 6:7). 
Ayo mategeko uko ari atatu, uyu mugome yayishe, ariko 
ntiyayicishije ibyo yibwira gusa (nabyo ntibyakwihanganirwa), 
ariko kandi yayieishije ibyo yavuze n’ibyo yakoze: twabasha 
dute kwihanganira ibyo? Kandi rya tegeko ryategekeshejwe na 
Farao no gukeka ibyaba, kugira ngo ribuze ibyabasha kubaho; 
ariko uyu amaze gukora icyaha kigaragara. Kandi yishe itegeko 
rya kabiri n’irya gatatu, kuko mwumvise agisha impaka idini 
yacu: 

kandi ubugome yemeye ubwe, nabwo bwarangiza kumwicisha. 
Abanyarukiko batangira kujya inama: umwe yitwaga 
RUHUMA, undi yitwa MUTARIMWIKIZA undi yitwa GOMWA, 
undi yitwa MURIGIRA, undi yitwa MUDAHANWA, undi yitwa 

MWIGIRAMUNINI, undi yitwa RWANGO, undi yitwa 
MUCUMBACYAHA, undi yitwa MWANGUMUCYO, uwa 
cumi na babiri yitwa NZIKA. Abo babanza kumucira urubanza 
umwe umwe biherereye, maze bahuza inama yo kuvuga yuko 
urubanza rutsinze Mwizerwa. Uwabanje kuvuga biherereye ni 
Ruhuma, umukuru wabo ati: ku bwanjye, biragaragara yuko 
uwo muntu akunda idini y’ibinyoma no kwirema ibice. 

Mutarimwikiza aravuga ati: Nimukure umeze atyo mu isi 

Gomwa ati: Nanjye ndabishimye kuko nanga no 
kumureba. 

Murigira aravuga ati: ahora andambira sinihanganire 
kubana nawe. 

Musongarere ati; Nanjye simbyihanganira, kuko ajya 
ampana ibyo nikora 

Mudahanwa ati: Namanikwe, namanikwe 

Mwigiramunini ati: Ni umunyagisuzuguriro utagira 
umumaro. 

Rwango ati: iyo murebye umutima uraniga. 

Binyoma ati: Ni umunyabyaha mubi 

Mucumbacyaha ati: kumanikwa ni urupfu rwiza 
rutamukwiriye. 

Mwangumucyo ati: Tumwice, tumukureho. 

Nzika ati: Naho nahabwa ibyo mu isi byose, sinakuzura 
nawe; nuko tubwire umueamanza yuko urubanza rumutsinze, 
akaba akwiriye gupfa. 

Bahuza inama batyo. Umueamanza amuciraho iteka ryo 
kujyanwa aho bamukuye, ngo yieirweyo urupfu rurusha izindi 
kumubabaza. Nuko baramujyana bamwica urupfu ruhwanye 
n’uko amategeko yabo yari ari. Babanza kumukubita ibiboko, 
maze bamukubita bipfunsi, bamutikagura intambi, bamutera 
amabuye, bamucumita inkota, ubwa nyuma bamuhambira ku 
giti, baramutwika. Urwo nirwo rupfu Mwizerwa yapfuye. 
Mbona ko inyuma y’abantu hari igare rikururwa n’amafarashi 
abiri, ritegereje Mwizerwa; abanzi be bakimara kumwica, ako 
kanya ashyirwa muri ryo, arazamurwa, ajyanwa mu ijuru 
impanda zivuga, acishijwe mu nzira y’ubusamo, ica mu bicu, 
ikagera ku irembo ry’ururembo rwo mu ijuru. 


96 


URUREMBO RW’I MBURAMUMARO 


Ariko Mukristo baramusiga, bamusubiza mu nzu y’imbohe, 
amaramo iminsi. Maze kuko Imana itegeka byose, igashobora 
kubuza umujinya w’abantu, bitinze ikoresha abo ngabo ibyo 
ishaka batabizi; ituma Mukristo abacika, aragenda. Akigenda, 
araririmba ati: 


Mwizerwa, Wabaye 
Umugabo mwiza 
Wo guhamya Umwami 
Wawe ukiri mu isi. 

Kuba uwo kwizerwa 
Niko kuguhesha 
Kuzabana iteka 
N’uwo ukunda cyane. 

Ni aba batizera 
Bihaye ibyo mu isi 
Bazabona ibyago 
No kubura byose 

Mwizerwa ririmba! 

N’ubwo wishwe nabi 
Uriho na none: 

Uzabaho iteka. (Ijwi 29) 

Ndota yuko Mukristo atavuyemo wenyine, kuko hari umuntu 
witwaga BYIRINGIRO wahinduwe no kureba ibyo Mukristo na 
Mwizerwa bakoraga bakavuga bakibabariza mu iguriro. 
Yifatanya nawe, asezerana nawe kuba inshuti ye, barajyana. Ni 
uko umwe yishwe, ahorwa guhamya iby’ukuri; mu ivu rye 
havamo undi wo kujyana na Mukristo mu rugendo rwe. Kandi 
Byiringiro yabwiye Mukristo yuko mu banyeguriro harimo 
benshi bazabakurikira hanyuma. 

17. MWISHAKIRINDAMU 

Bataragera kure, bagera ku muntu ubari imbere witwaga 
MWISHAKIRINDAMU. Baramubaza bati: Urava he, ukajya 
he? 

Mwishakirindamu arabasubiza ati: Ndava mu mudugudu witwa 
NIKUNDIRIZE. Nkajya mu rurembo rwo mu ijuru. Ariko 
ntiyababwiye izina rye. 

Mukristo ati: Urava i Nikundirize! Mbese hariyo 
abanyangeso nziza? 

Mwishakirindamu ati: Niringiye yuko bariyo. 

Mukristo ati: Witwa nde? 

Mwishakirindamu ati: Ntunzi, nanjye sinkuzi, ariko niba 
muca muri iyi nzira; nakunda ko tujyana: kandi niba atari ho 
muca ndagenda njyenyine. 

Mukristo ati: Uwo mudugudu wanyu Nikundirize, 
nibutse ko numvise bawuvuga ko urimo ubutunzi bwinshi? 

Mwishakirindamu ati: Ni ukuri harimo na bene wacu 
benshi b’abatunzi. 

Mukristo ati: Wambwira bene wanyu abo ari abo? 

Mwishakirindamu ati: Abenshi muri uwo mudugudu 
wacu ni bene wacu, ariko ibirangirire ni aba: umutware 
MUHINDAHINDUKA, umutware UKOZIVUZE, umutware 
NIKUNDIRIZE, ba sekuruza b’uwo nibo uwo mudugudu 
witirirwa: na MVUGONZIZA na NZIREBYIRI na 

AHUSHYIZE, ni nawe marume. Nanjye narihutuye, mba 
umunyacyubahiro, ariko sogokuruza yari umusare gusa, 
wagashyaga areba aho ava, ntarebe aho ajya*: nanjye ubutunzi 
bwanjye bwaturutse muri uwo murimo. 

Mukristo ati: Ufite umugore? 


* Abasare benshi b ’i Buraya niko bagashya. Bicara mu bwato bareba 
inyuma, bateye umugongo aho bajya. Bigereranywa n ’umuntu ushaka 
kujya mu ijuru ariko agenda areba inyuma mu isi aho yavuye. 

Mwishakirindamu ati: Mfite umugore w’umunyangeso nziza 
cyane, kandi na nyina ni umunyangeso nziza w’umunyacyubahiro 
witwa NDYARYA. Umuryango w’umugore wanjye ni 
uw’icyubahoro cyinshi; azi uko akwiriye kumera, avugana 
n’umwami cyangwa uworoheje; nk’uko umugani uvuga ngo 
imfura y’ibwami ni iyaharaye. Nemeye yuko mubyo kubaha Imana 
dutandukana hato n’abakabya kwirinda, ariko ni ku mpamvu ebyiri 
zidakomeye gusa. lya mbere ni uko tutagema umuyaga cyangwa 
amazi ahurura; iya kabiri ni uko turushaho kugira umwete, iyo 
kubaha Imana kwambaye imyenda myiza; dukunda kugendana 
nako mu nzira, kuvirwa n’izuba abantu bagushima. 

Maze Mukristo aca hirya, ajya iruhande rwa Byiringiro 
aramubwira ati: Ahari uyu niwe Mwishakirindamu wo mu 
mudugudu witwa Nikundirize. Niba ari we tujyane ni intyoza iruta 
abandi b’ino. 

Byiringiro aramubwira ati: Mubaze: ngira ngo ntabasha 
kugira isoni zo kwemera izina rye. 

Mukristo arongera aramusanga; aramubwira ati: uvuga 
nk’uzi ibitazwi n’abandi bantu bose, ngakeka ko ari wowe 
Mwishakirindamu wo mu mudugudu w’i Nikundirize. 

Mwishakirindamu ati iryo siryo zina ryanjye nyakuri; abanzi 
banjye nibo barimpimbye. Mpfa kuryihanganira, ari igitutsi, nk ’uko 
abandi beza bihanganira amazina y’ibitutsi babahimbye. 

Mukristo ati: Ariko ntiwigeze guha abantu impamvu yo 
kuriguhimba? 

Mwishakirindamu ati: Ntayo nabahaye, icyo nakoze 
cyabasha kubaha urwitwazo rwo kurimpimba ni iki gusa, ni uko 
njya ngira ihirwe ngahuza n’ibishimwa na benshi, uko ibihe biha 
ibindi, nkabona indamu iteka ingwiririye. Ubwo ibyiza bingwirira 
bityo, sinakwibwira ko ngira umugisha? Abanyagomwa 
babintukira iki? 

Mukristo ati: Nakekaga ko ari wowe numvise bavuga. Kandi 
ne kuguhisha ibyo ntekereza: ngira ngo iryo zina risobanura uko 
uri, rirusha uko ushaka ko tugutekereza. 

Mwishakirindamu ati: Niba ukunze kwibwira ibyo, 
sinabikubuza ariko niwemera ko tujyana, urabona ko ndi umugenzi 
mwiza. 


99 


UMUGENZI 


Mukristo ati: Nushaka kujyana natwe, uraba ukwiriye kugema 
umuyaga n’amazi ahurura,ibyo wavuze ko udakunda; kandi 
waba ukwiriye kwemera kubaha Imana, iyo kwambaye 
ubushwambagara nk’uko wakwemera kwambaye imyenda 
myiza; kandi waba ukwiriye kukwemera bagufunze iminyururu 
nk’uko wakwemera, kugenda mu nzira gushimwa na bose. 

Mwishakirindamu ati: Ntiwihindure umutware wo 
kwizera kwanjye; nkundira ko nkora ibyo nshima, ariko 
tujyane. 

Mukristo ati: Ntituri bugendane n’intambwe n’imwe, 
nudakora nkatwe mu byo nakubwiye. 

Mwishakirindamu ati: Ntabwo nzareka ingeso zanjye 
nahoranye kera, kuko atari mbi; zingirira umumaro. Niba 
mudakunda ko tujyana, nzagenda njyenyine, nk’uko nari 
nsanzwe tutarabonana, kugeza aho abandi bazangereraho 
bashaka kugendana nanjye. 

Ndota yuko Mukristo na Byiringiro bamusize, bakajya 
imbere. Ariko umwe muri bo arebye inyuma, abona abantu 
batatu bakurikiye Mwishakirindamu, bamugeraho; abaramutsa 
abubashye, nabo baramuramutsa. Umwe muri bo yitwaga 
MUGUNDIRIBYISI, undi yitwa MUKUNDAFARANGA, uwa 
gatatu yitwa NGUMYA: bari abamenyi ba kera ba 
Mwishakirindamu, kuko bakiri bato bigiraga hamwe. 
Bigishwaga n’umuntu witwa SINTIBYANJYE wigishirizaga 
abantu mu mudugudu witwa MUKUNDINDAMU wo mu ntara 
yitwa i RARI. Uwo mwigisha yabigishaga ubwenge bwo 
kuronka, baronkesha kunyaga cyangwa kuriganya cyangwa 
gushyeshya cyangwa kubeshya cyangwa kwigira nk’abubaha 
Imana. Abo bose uko ari bane bari bize cyane ubwo bwenge 
bw’umwigisha wabo, umuntu wese muri bo akaba yabwigisha 
abandi. Bamaze kuramukanya, Mukundafaranga abaza 
Mwishakirandamu ati: bariya baturi imbere ni bande? 
Mwishakirandamu ati: Ni abagenzi babiri; barava kure, 
baragenda ubwabo buryo, bajya mu rurembo rwo mu ijuru. 

Mukundafaranga ati: lyo baturinda, twajyanaga 
tunezerewe. Kuko twese tujya muri urwo rurembo. 

Mwishakirandamu ati: Niho tujya koko; ariko bariya bantu 
baturi imbere bakabya kwirinda, bagakunda cyane ibyo bibwira, 
bakagaya iby’abandi bibwira; nicyo gituma niba umuntu adahuza 
nabo muri byose, bamwirukana, n’ubwo yubaha Imana cyane. 

Ngumya ati: Ibyo ni bibi cyane; ariko byanditswe yuko 
hariho abakabya gukiranuka, kandi abakabya batyo bacira abandi 
bose urubanza mubyo batekereza. Ibyo mutahuje ni ibiki kandi ni 
bingahe? 

Mwishakirindamu ati: Erega ni abihare: bagira ngo 
bagomba gukomeza urugendo rwabo mu mvura cyangwa mu 
nkuba cyangwa mu muyaga, nk’uko bari gukomeza ku mucyo. 
Ariko jyeweho nkunda gutegereza ko byose bituza. Bo bemera 
guhara ibyabo byose ku bw’Imana; jyeweho nkora ibibasha 
byose gukiza ubugingo bwanjye n’ibintu byanjye. Bo bakunda 
gukomeza ibyo bibwira, n’aho abandi bose babyanga; jyeweho 
nkunda kubaha Imana, iyo kutanzwe cyangwa kutanshyize mu 
kaga. Bakunda kubaha Imana iyo kwambaye ubushwambagara, 
kugawa ariko jyeweho ngukunda iyo kugenda habayeho umucyo, 
kwambaye imyenda myiza, gushimwa. 

Mukundibyisi ati: Komeza utyo nshuti yanjye 
Mwishakirindamu! Ku bwanjye, umuntu ubasha gukomeza ibyo 
afite, akabyibuza ku bw’ubwenge buke, mwita umupfu. Tugire 
ubwenge nk’inzoka (Mat 10:16). Ku mucyo niho umuntu yanika. 
Witegereze ku nzuki, ko ziruhuka ku gihe cy’imvura, zikajya 
gutara ku mucyo, aho zibasha kwishima. Imana igihe kimwe 
ivuba imvura, ubundi ikavusha izuba; ubwo bariya ari abapfu 
bagenda mu mvura, twe bnaduhagije ko tugenda ku mucyo. Ku 
bwanjye nkunda kubaha Imana uburyo buhura n’imigisha myiza 
twahawe nayo, ubwo Imana yaduhaye ibyiza by’ubu bugingo, 
ninde ufite ubwenge watekereza ko idashaka ko tubikomeza? 
Mbese Aburahamu na Salomo ntibatunze bubaha Imana? 

Ngumya ati: Ngira ngo turahuje kuri ibyo reka tubirekere aho. 

Mukundarafaranga ati: Tubirekere aho koko. Ubwenge 
n’ibyanditswe byera byombi biri mu ruhande rwacu. Uwanga 
kubyemera aba atazi umudendezo we, kandi aba adashaka 
kwikiza. 

Mwishakirindamu ati: Bene Data, twese ubwo turi 
abagenzi tujya mu rurembo rwo mu ijuru, reka mbabaze iri 
jambo, ritwibagize ubwo bupfu. Icyo mbaza ni iki. Umwigisha 
cyangwa umukene yabona uburyo bwo gutunga imigisha myiza 
y’ubu bugingo, ariko akamenya yuko icyabimuha ari uko 
yakwihindura uwubaha Imana, mbese hari uwabimugaya 
n’ubwo mbere atabihirimbaniraga? Kandi se yagenza atyo, 
byamubuza kwitwa intungane? 

Mukundafaranga ati: Mumenye neza ibyo ubajije, abandi 
nibanyemerera, ndagerageza kugusubiza. Reka mbanze 
ngusubize ku by’umwigisha. Umwigisha w’umunyangeso nziza 
yakwigisha ahamuhesha ibihembo bike, agashaka ahandi 
hamuhesha ibirutaho cyane, akibwira yuko batabura 
kumutoranya ngo bahamushyire, yagira umwete wo kwigisha 
no kubwiriza, agahindura bimwe mubyo yigisha byangwa n’aba 
ha handi; ku bwanjye simbona impamvu ikwiriye kumubuza 
kugenza atyo kandi n’ibindi byinshi bimeze bityo, niba 
yarahamagawe n’Imana, kandi yakora atyo ntibyatuma ataba 
intungane. Impamvu zanjye ni izi: 

1. Gushaka ahamuhesha ibirutaho si bibi, nta wahakana 
ibyo, kuko Imana ari yo yamuhaye ubwo buryo, nuko 
abonye uko ahatumwa, ahatumwe, ntacyo yibajije ku 
bw’umutima uhana (Abakor 10:25) 

2. Kuhashaka gutuma arushaho kugira umwete wo 
kwiga no kubwiriza, bigatuma arushaho kuba umwigisha 
mwiza, agakunda kugwiza ubwenge. Nabyo Imana 
yabishima. 

3. Kandi arekera bimwe mubyo yigisha kugira ngo 
ahuze umutima n’abantu be, abakorera neza. Nabyo si 
bibi; kuko byerekana yuko akunda kwihotorera abandi, 
kandi yuko afite ingeso z’igikundiro, bigatuma arushaho 
kuba uwo kwigisha iby’Imana. 

4. Noneho umwigisha urekera ahamuhesha bike kugira 
ngo abone ahamuhesha byinshi, ntakwiriye kugayirwa ko 
yifuza indamu; ahubwo akwiriye gushimirwa ko yagwije 
ubwenge n’umwete ngo ahabone, akumvira guhamagara 
kw’Imana agakurikiza uburyo yamuhaye bwo gukora 
ibyiza. 

Reka nsubize n’ijambo ryawe rya kabiri. Nihaba hariho 
umukene, agahinduka uwubaha Imana kugira ngo atunge ibyo 
mu isi, akibwira ti: Ndi umukene, ariko ninigishwa iby’Imana, 
nibwo nzabona vuba umurimo umpesha amafaranga, nkubahwa, 
nkagira inshuti, nkarongora umukobwa wa runaka; ku bwanjye 
ngira ngo yaba akoze neza, kuko yigiriye iyo nama. Impamvu 
zanjye ni izi: 

1. Kwibindura uwubaba Imana ni byiza, nta mpamvu yako 
yabasha kuguhindura kubi. 

2. Si bibi guhembwa byinshi cyangwa kugira inshuti cyangwa 
kurongora umukobwa wa runaka. Uheshwa ibyo n’uko 
yihinduye uwubaha Imana, ahabwa ibyiza n’abeza kuko 
yibinduye mwiza: ibyo atunga ni byiza, akabiheshwa no 
kwihindura uwubaha Imana: nabyo ni byiza. Nuko; 
biragaragara yuko kwihindura uwubaha Imana kugira ngo 
atunge ari byiza rwose. Bose bashima ibyo Mukundafaranga 
yasbubije Mwishakirindamu, bibwira ko nta wabibinyura. Nuko 
babonye yuko Mukristo na Byiringiro bataragera aho umuntu 
yananirwa kugeza ijwi, bahuza inama yo kubakurikira, 
babagerabo bakababaza rryo jambo. Barushabo kubishakishwa 
n’uko abo bagishije impaka Mwishakirindamu. 
Barabahamaraga, barahagarara, barabarinda. Bakigenda 
batarabageraho, bahuza inama yuko umusaza Mugundiribyisi 
aba ari we ubabaza, atari Mwishakirindamu, kuko bagira ngo 
batamusubizanya uburakari bwaturutse kuri bya biganiro byabo. 

Babagezeho barabaramutsa, Mugundiribyisi abaza 
Mukristo na mugenzi we iryo jambo, ababwira kubasubiza 
nibabibasha. 

Mukristo arabasubiza ati: Umeze nk’umwana muto kubyo 
kubaha Imana yasubiza iryo jambo n’ayandi inzovu nka ryo. 
Ubwo ari bibi gukurikira Kristo ku bw’imitsima (Yoh 6:26), 
mbese ntibirushaho kuba bibi kumuhindura icyo kugutungisha 
iby’isi, ukabyishimira? Nta bandi tubona bibwira batyo, batari 
abapagani cyangwa indyarya cyangwa abadayimoni cyangwa 
abarozi. 

Abapagani bibwiye batyo ni Hamori na Sbekemu. Ubwo 
bifuzaga umukobwa wa Yakobo n’inka ze, bakamenya ko nta 
kindi cyabibahesha kitari ugukebwa nk’uko Imana yategetse 
Aburahamu, babwiye bagenzi babo bati: Umugabo wese 
nakebwa nkabo, inka zabo n’ibintu byabo, n’amatungo yabo 
yose bizaba ibyacu. Umukobwa wa Yakobo n’inka ze nibyo 
bashakaga, kubahira Imana kugira ngo babyiheshe. Usome icyo 
gitekerezo cyose (Itang 34:20-24) 

Abafarisayo b’indyarya nabo bibwiraga batyo. 
Basengaga byinshi, ariko bwari uburyarya, icyo bashakaga 
kwari ukurya ingo z’abapfakazi. Imana yabaciriye urubanza 
ruruta izindi (Luka 20:46-47). 

Yuda Isikariyota, uwo Umwami Yesu yagereranije na 
satani, nawe yibwiraga atyo. Yakurikiriraga Yesu isaho 
y’impiya, ngo ajyane ibyo babikagamo (Yoh 6:70-71; 12:4-6). 
Maze ararimbuka. Na Yesu yamwise umwana wo kurimbuka. 
Simoni umurozi nawe yibwiraga atyo: yashakiye Umwuka 
Wera kugira ngo amuheshe ifeza, Petero amucira urubanza 
rukwiriye ibyo (Ibyak 8:18-23). 

Kandi nibwira yuko uwubahira Imana gutunga iby’isi, 
uko kubaha azaguteshwa no kubigundira. Yuda yihinduye 
uteshejwe iby’isi no gukurikira Yesu: ariko kuko yabikoreye 
kubona amafaranga, hanyuma agurira Shebuja kubona andi. 
Ubwo mushubije kwa kubaza kwanyu muti, Ntikizira kubahira 
Imana kugira ngo biguheshe indamu, kuba muvuze ijambo 
nk’iry’abapagani n’indyarya n’abadayimoni, ni uko 
muzahembwa ibikwiriye ibyo mukora. 

Bahagarara barebana, ntibagira icyo basubiza Mukristo. 
Byiringiro ashima ibyo Mukristo abashubije, nuko baraceceka 
rwose. Maze Mwishakirindamu na bagenzi be barikanga, 
bisigaza inyuma kugira ngo Mukristo na byiringiro bajye 
imbere. Mukristo abwira mugenzi we, ati: Ubwo bariya 
batsinzwe n’ibyo abantu bababwiye, bizacura iki, Imana 
nibacira urubanza? Ubwo baducecekeye tumeze nk’inzabya 
z’ibumba, bizacura iki nibahanwa n’ibirimi by’umuriro 
ukongora (Abaheb 12:19)? 

18. DEMA NA MUKA LOTI N’URUZI RWIZA 

Mukristo na Byiringiro bajya imbere, bagera mu kibaya cyiza 
cyitwa KWIYARA, banyuramo banezerewe cyane. Bakimara 
vuba, kuko atari kikini. Ahajya guhera, hari agasozi kitwa i 
NDAMU, karimo aho bacukura ifeza, bazicukura mu rwobo 
rurerure. Abandi bagenzi bateshuwe no kuhareba, kuko ifeza 
ziguma; maze begereye umunwa w’urwo rwobo, igitaka 
kirariduka bagwamo, baravunagurika barapfa. Abandi urwo 
rwobo rwarabaremaje, ntibakira ubwo burema, barinda bapfa. 

Maze ndota yuko iruhande rw’urwo rwobo, bugufi 
bw’inzira hahagaze umuntu witwaga DEMA, ahamagara 
abagenzi ngo baze barurebe. Ahamagara Mukristo na mugenzi, 
ati Yemwe yemwe, nimunyure hano mubone icyo mbereka. 

Mukristo ati: Ni kintu ki gikwiriye kudutesha inzira? 

Dema ati: Hariho urwobo rw’ifeza n’abazicukura. 
Nimuza murabona ubutunzi bwinshi murushe buke. 

Byiringiro ati: Reka tugende turebe. 

Mukristo ati: Njyewe sinjyayo, kuko numvise bavuga hariya 
hantu, kandi ko hica abantu benshi: kandi izo feza zimeze 
nk’ikigoyi ku bazishaka, kuko zibabuza urugendo rwabo. 

Mukristo ararangurura abaza Dema ati: Aho hantu si 
habi? Ntihabujije benshi urugendo rwabo? 

Dema ati: Si habi cyane, keretse ku batitonda. (Icyakora 
abivugana ipfunwe) 

Mukristo abwira Byiringiro ati: Ntiduteshuke n’intambwe 
imwe, ahubwo dukomeze inzira, 

Byiringiro ati: Nzi yuko Mwikirishandamu naza, Dema 
akamuhamagara nk’uko aduhamagaye, ari buteshuke, ajye 
kuhareba. 

Mukristo ati: Ntari bubure guteshuka, kuko idini ye 
imujyana muri iyo nzira. Ndetse ndakeka yuko azapfirayo. 

Dema arongera arabahamagara ati: Ntimushaka kureba? 
Mukristo aramwerurira ati: Dema uri umwanzi w’ingeso nziza 
zikundwa n’Umwami w’iyi nzira. Umwe mu bacamanza be 
yamaze kuguciraho iteka guteshuka kwawe (2 Tim 4:10), none 
ushakira iki kutuzana natwe muri urwo rubanza? Kandi 
twateshukaho na gato, Umwami wacu ntiyabura kubimenya, 
akadukoza isoni aho dushaka kuzahagarara imbere ye dushize 
ubwoba. 

Dema arabasubiza ti: Ndi mwene wanyu: mwatinda aha 
ho hato, nanjye najyana namwe. 

Mukristo aramubaza ati witwa nde? Ntiwitwa nk’uko 
naguhamagaye? 

Dema arasubiza ati: Nitwa Dema koko, ndi uwo mu 
rubyaro rwa Aburahamu. Mukristo ati: Ndakumenye: Gehazi ni 
sogokuruza wawe, na Yuda Isikariyota ni so, nawe ugeze 
kirenge mu cyabo. Uratwoshya nka Satani. So yamanitswe 
Imana imuhora, ubugome; nawe ukwiriye ibihembo bihwanye 
n’ibye 

(2 Abam 5:20-27; Mat. 26:14-15; 27:1-5). Nitugera aho 
umwami wacu ari, ntituzabura kumubwira ibyo utugiriye. 

Baramureka, baragenda. Ibyo bishize, Mwishakirindamu 
bagera aho Dema yari ari arabahamagara, arabarembuza, uwo 
mwanya bajyana aho ari. Icyo ntazi ni uko bagiye ku munwa wa 
rwa rwobo kurunguruka, bakagwamo; cyangwa yuko 
bamanutse bakajyamo bagacukura, cyangwa yuko bagiyemo 
bakicwa n’umwuka ucucumukamo. Icyo nzi ni uko batongeye 
kuboneka ukundi muri iyo nzira. 

Mukristo araririmba ati: 

Mwishakirindamu akunda Dema uwo. 

Bahuje umutima, baranezerewe. 

Umwe ahamagaye umwe undi ariruka 
Ajya aho ari ashaka iyo ndamu ye 

Nuko rero bombi babiheramo, 

Bahisemo iby ’isi ntibarenga aho 
Nta wamenya ibyabo n ’amaherezo: 

Ariko bazajya bate mu ijuru? (Ijwi 299) 

Hirya y’icyo kibaya, abagenzi bagera ku nkingi ihagaze ku 
nzira: bombi irabatangaza, kuko ishusho yayo yasaga 
n’iy’umugore wahindutse inkingi. Barayitegereza, bamara 
umwanya bananirwa kumenya icyo ari cyo. Nyuma 
Byiringiro abona amagambo yanditswe ku mutwe wayo 
uburyo buruhije. Maze kuko atize gusoma cyane, 
akamenya yuko Mukristo yabyize, aramuhamagara ngo 
ahari yabimenya. Araza amara umwanya asoma inyuguti 
imwe imwe; amenya yuko amagambo ari aya ngo, 
Mwibuke muka Loti. Ayasomera mugenzi we. Bombi 
bamenya ko ari yo nkingi y’umunyu muka Loti 
yahindutse, Imana imuhora kureba inyuma ku 
bw’umutima wifuza, ubwo yavaga i Sodomu (Itang 
19:26). Icyo gitangaza kibavugisha aya magambo. 

Mukristo aravuga ati: Tubonye iyi nkingi mu gihe 
gikwiriye. Byakurikiye neza koshywa na Dema guteshuka 
tukareba wa musozi witwa i Ndamu. lyaba twateshutse, 
nk’uko yadusabye kandi nk’uko washatse, mwene Data 
natwe tuba twahindukiye akabarore abadukurikiye. 

Byiringiro ati: Nihannye ubwo bupfu bwanjye; 
kandi ntangajwe n’uko ntahindutse nka muka Loti. Icyaha 
cye n’icyanjye bitandukana bite? We yarebye inyuma 
gusa; jyeweho nifuzaga kugenda ngo ndebe. Nkozwe 
n’isoni z’uko ibyo byinjiye mu mutima wanjye. Icyakora 
nshimira Imana Ubuntu bwayo. 

Mukristo ati: Twite kubyo tubonye hano, tujye 
tubyibuka kugira ngo bizadufashe mu bihe bizaza. Uyu 
mugore yakize iteka rimwe, kuko atarimbukanye n’i 
Sodomu: maze arimburwa n’irindi, nk’uko tubonye, 
ahinduka inkingi y’umunyu. 

Byiringiro ati: Uvuze ukuri koko: aduhindukire akabarore 
n’icyitegererezo. Abe akabarore gatuma twirinda icyaha cye; 
abe n’icyitegererezo cy’iteka rizaba ku bantu batazita kuri ako 
kabarore. Ariko rero cyane cyane ntangajwe n’uko Dema na 
bagenzi be bagitinze aho ngaho, bagatinyuka gushaka bwa 
butunzi, kandi ari bwo bwatumye uyu mugore ahinduka inkingi 
y’umunyu. Nyamara we yarebye inyuma abwifuza gusa; 
ntidusoma yuko yateshutse mu nzira intambwe n’imwe. Kandi 
n’iryo teka ryamubayeho ryamuhinduye akabarore kitegeye aho 
bari, kuko bakubura amaso batabura kumureba. 

Mukristo ati: Ni igitangaza koko cyerekana yuko imitima 
yabo inangiwe rwose. Ndabahwanya n’abahangara kwibira 
imbere y’umucamanza, cyangwa abakegeta imigozi y’isaho 
z’amafaranga, bakayibira munsi y’igiti abajura bamanikwaho. 
Byanditswe yuko ab’i Sodomu bari abanyabyaha bikomeye, 
kuko bakoreraga ibyaha imbere y’Uwiteka abareba, n’ubwo 
yabagiriye neza, kuko igihugu cyabo cyari kimeze nk’uko 
Edeni yameraga kera (Itang 13:10-13). Nicyo cyatumye 
bamutera umujinya mwinshi, barimbuzwa umuriro uvuye mu 
ijuru. Ibyo bitumenyesha neza yuko abakorera ibyaha imbere 
y’akabarore gahorera imbere yabo kubarinda, nk’uko ba Dema 
bakora, bazacirwaho iteka riruta ayandi. 

Byiringiro ati: Uvuze ukuri koko, ariko ni imbabazi 
zikomeye z’Imana yuko wowe, cyangwa cyane cyane jyewe, 
tutahindutse akabarore nk’uyu. Nicyo gituma dukwiye gushima 
Imana no kuyubaha no kujya twibuka muka Loti. 

Mbona yuko bakomeza inzira, bagera ku ruzi rwiza 
Umwami Dawidi yise URUZI RW’IMANA, ariko Yohana 
yarwise URUZI RW’AMAZI Y’ISOKO Y’UBUGINGO 
(Zab 6:9; Ibyahish 22:1). Inzira yabo yakikiraga urwo ruzi: 
Mukristo na mugenzi we bagendaga barukikiye banezerewe 
cyane, bakanywa ku mazi yarwo, akabamara inyota, 
akabasubizamo intege. Kandi hakurya no hakuno yarwo hari ibiti 
bitoto by’amoko yose byera imbuto ziribwa, ibibabi byabyo 
baka- 

birira kubabuza gutumba cyangwa kurwara izindi ndwara zifata 
abagenzi. Urwo ruzi rwacaga mu cyanya cyarimo uburabyo 
bwiza cyane n’ubwatsi buhorana itoto iteka ryose. Muri icyo 
cyanya bararyama barasinzira, kuko ari aho gusinziririra 
biziguye (Zab 4:8; 23:2). Uko bakangutse, basoromaga imbuto 
za bya biti, bakazirya, bakanywa ku mazi ya rwa ruzi, 
bakaryama bagasinzira. Bamara iminsi bakora batyo. Igihe 
bashatse kugenda gisohoye, kuko urugendo rwabo rwari 
rutarashira, bararya, baranywa, baragenda. 

19. BWIHEBE 

NDOTA yuko bamara akanya bagikikiye rwa ruzi. Maze inzira 
itandukana narwo, bagira agahinda kenshi, ariko ntibahangara 
kureka iyo nzira. Aho inzira iteshukira ku ruzi, yarimo amabuye 
menshi, kandi ibirenge byabo byari bihishijwe imputa 
n’urugendo. Nicyo cyatumye imitima yabo icogozwa cyane 
n’iyo nzira (Kubara 21:4); nuko bagenda bifuza indi. 

Imbere yabo ho gato, hari urwuri ibumoso bw’iyo nzira, hari 
n’irembo ryinjiza umuntu muri rwo, urwo rwuri rwitwaga 
URWURI RW’INZIRA ITESHUKA. Mukristo abwira mugenzi 
we ati: Niba uru rwuri rukikiye inzira yacu, tunyuremo. Ajya ku 
irembo ngo arebe, abona inzira ikikiye iyabo hirya y’uruzitiro. 
Aramubwira ati: Bimeze nk’uko niflizaga: aha niho heza; 
ngwino, Byiringiro duce mu irembo. 

Byiringiro ati: lyo nzira nituyobya, biragenda bite? 

Mukristo ati: Si iyo kutuyobya; dore ntikikiye inzira 
yacu? Nuko Byiringiro yumvira mugenzi we, aramukurikira aca 
muri iryo rembo, bagera muri ya nzira yindi, basanga ari nziza, 
itababaza ibirenge. Kandi barebye imbere yabo, babona umuntu 
uri muri iyo nzira witwa Mwiyiringira, baramuhamagara, 
bamubaza aho iyo nzira ijya. Arabasubiza ati: Irajya ku irembo 
ry’ururembo rwo mu ijuru. 

Mukristo abwira mugenzi we ati: Sinakubwiye? Dore, 
turagenda neza. 

Baramukurikira, bakomeza iyo nzira. Maze burira, 
umwijima uba mwinshi, ntibareba wa wundi ubari imbere. 
Nuko Mwiyiringira uwo, kuko atabashije kureba inzira, 
agwa mu bushya burebure, bwacukuwe na nyiri icyo gikingi 
kugira ngo yiciremo abapfu bihimbaza; avunagurwa n’uko 
kugwa. Mukristo na mugenzi we bumva agwa, 
barahamagara bati ubaye iki? Ntihagira ubasubiza, bumva 
umuniho gusa. Byiringiro arabaza ati: none turi he? Mugenzi 
we araceceka, kuko yari atangiye gukeka yuko ahari 
bayobye kandi ari we wabayobeje; imvura nyinshi itangira 
kugwa, ijuru rirahinda, inkuba zirakubita, imirabyo irarabya; 
baratinya, umugezi uruzura amazi arushaho kugwira. 
Byiringiro araniha, aravuga ati: lyo nkomeza inzira 
simvemo! 

Mukristo ati: Twabonye iki cyakekesha umuntu yuko iyi 
nzira yatuyobya? 

Byiringiro ati: Nayitinye, tutarayigeramo, nguhana 
buhoro: mba naguhannye cyane ni uko unduta ubukuru. 

Mukristo ati: Nshuti yanjye, mbabarira, mbabajwe n’uko 
nakuyobeje, nkakujyana mu kaga kangana gatya. 
Ndakwinginze mbabarira. 

Byiringiro ati: Humura, mwene Data, ndakubabariye: 
kandi wemere yuko ibi bituviramo umumaro ubwa nyuma 

Mukristo ati: Nishimiye yuko ndi kumwe 
n’umunyambabazi, ariko twe guhagarara aha, ahubwo 
tugerageze gusubira inyuma. 

Byiringiro ati: Mwene Data, reka njye imbere. Mukristo 
ati: Ahubwo reka abe ari jye ujya imbere, mbanze mu kaga 
ko mu nzira, kuko ari njye watumye tuyoba twembi. 
Byiringiro ati: Oya. Ninjye ujya imbere, ahari umutima 
uhagaze watuma twongera kuyoba. 

Bumva ijwi ribahumuriza riti: Werekeze umutima 
ku nzira nyabagendwa, ya nzira wabanje kunyuramo: 
hindukira usubireyo (Yeremiya 31:24). Maze 
amazi yari yuzuye cyane, gusubirayo kubatera 

akaga gakomeye. (Maze menya yuko kuva mu nzira y’Imana 
turimo bibangutse biruta kuyisubiramo twayivuyemo). 
Bagira umwete cyane wo gusubira inyuma, ariko umwijima 
wari mwinshi, n’amazi yari maremare; nicyo cyatumye baba 
mu kaga ko kurengerwa insburo cyenda cyangwa cumi. 
Kandi n’ubwo bagize umwete mwinshi, ntibashobora kugera 
kuri rya rembo muri iryo joro. Nyuma basanga ubwugamo 
buto, bicara munsi yabwo, bategereza ko bucya. Maze kuko 
bananiwe barasinzira. Aho bari basinziriye ntibari kure 
y’umusozi witwa i SHIDIKANYAMANA, wubatseho 
igihome, nyiracyo yari igihanda cyitwa BWIHEBE. Mu 
gikingi cyacyo niho bari basinziriye. Kibyuka kare mu 
gitondo, kigendagenda mu gikingi cyacyo, gisanga Mukristo 
na Byiringiro basinziriye. Kirabakankamira, kirabakangura, 
kibabaza aho baturutse n’icyo bakora mu gikingi cyacyo. 
Baragisubiza bati: Turi abagenzi, twayobye. Igibanda 
kirababwira kiti iri joro mwansuzuguye kuko mwandibatiye 
igikingi, mukagisinziriramo. Mwakoze icyaha: reka 
mbajyane iwanjye! Ntibabasha kwanga kuko cyabarushaga 
amaboko; kandi ntibabona icyo bavuga, kuko bari biyizibo 
icyaha. Nuko icyo gihanda kirabashorera kibajyana mu 
gihome cyacyo, kibafimgira mu kazu kari hasi y’ubutaka, 
karimo umwijima mwinshi n’umunuko mubi ubababaza 
cyane. Bamaramo iminsi ine n’amajoro ane batarya 
batanywa, batabona umucyo cyangwa umuntu wabasuhuza; 
ni uko bari mu mubabaro, mwinshi, batandukanirijwe kure 
y’inshuti n’abakunzi babo (Zab 88:18). Mukristo arusha 
mugenzi we agahinda, kuko ari we watumye bayoba bakajya 
muri ayo makuba. 


Ijoro rya mbere 

Icyo gihanda Bwihebe cyari gifite umugore w’igishegabo 

witwa NYIRABYIRINGIROBIKE: kiryamye, kimubwira ibyo 
cyagiriye abo bagenzi. Kimubaza ikindi gikwiriye kubagirira. 
Akigira inama ati: Ni iby’ukuri mu gitondo, uzabakubite cyane 
we kubababarira. 

Umunsi wa kabiri 

Kibyutse mu gitondo, cyenda igikoni kinini, kiramanuka, 
cyinjira muri ka kazu barimo. Kibanza kubatuka nk’utuka 
imbwa, n’ubwo batagishubije ijambo ribi na rimwe. 
Kirabadukira, kibakubita cyane; ntibabasha kugira icyo 
bihereza, kandi aho bari baryamye ntibabasba kwihindukiza. 
Kiragenda kibasiga biganyira amaganya menshi no kuribwa 
kwabo; nuko biriza uwo umunsi basuhuza umutima baboroga 
cyane. Iryo joro, umugore w’icyo gihanda avugana nacyo, 
yumva ko bakiriho, abwira ikigabo cye ati: Uzababwire 
biyabure. 

Umunsi wa gatatu 

Nuko mu gitondo kijya aho bari, kibatukagura nk’ubwa mbere, 
gisanga bababazwa cyane na za nkoni, kirababwira kiti: Ubwo 
mutazasohoka ukundi aho muri, icyiza ni uko mwakwiyahuza 
intambi cyangwa umugozi cyangwa umuti wica. Musbakira iki 
kubabo, ubwo kurimo imibabaro ingana ityo? 

Bacyinginga kubarekura: kibareba igitsure, kirabadukira, 
kirabaturumbukira, kiba cyarabisbe rwose ni uko cyafashwe 
n’igicuri cyakundaga kugifata ubundi ku mucyo; kimara 
umwanya kirabya ukuboko; kiragenda kibasiga nka mbere, ngo 
bajye inama y’icyo bakora. Izo mbohe zirabazanya ziti: Dukore 
ibyo atubwiye, cyangwa turorere? 

Mukristo abaza mugenzi we ati: Turakora iki? Kubaho 
kwacu kwa none ni kubi cyane. Ku bwanjye mpeze mu 
rungabangabo: sinzi yuko icyizere ari uko twabaho tumeze 
dutya, cyangwa ari uko twapfa nonaha. Umutima wanjye 
uhitamo kwiyahuza umugozi, bindutira kubabo: ikuzimu nibo 
heza: harusha iyi nzu y’imbohe kunduhura. 

Mbese, twumvire inama ya cya gihanda? 

Byiringiro ati: Sinzi yuko tumerewe nabi cyane: 
nahitamo gupfa, bindutira kugumya kumera ntya iteka. 
Ariko reka twibwire: 

Nyiri igihugu tujyamo yarategetse ati: Ntukice. Iryo 
tegeko ritubuza kwica undi, noneho ntirirushaho 
kutubuza kwiyica? Uwica undi, aba yishe umubiri we 
gusa; ariko uwiyica, aba yicanye umubiri n’ubugingo. 
Kandi mwene Data, umva ko uvuze uti, ikuzimu 
harusha aha hantu kunduhura: ariko mbese wibagiye i 
Gehinomu, aho abicanyi batazabura kujya? Byanditswe 
ngo: Nta mwicanyi uhabwa ubugingo buhoraho 
(1 Yoh 3:15). Kandi twibwire yuko cya gihanda 
Bwihebe kidashobora byose, kuko numvise yuko 
n’abandi bafashwe nacyo bakagicika. Ahari Imana 
yaremye isi yabasha kucyica: cyangwa ahari 
yacyibagiza gufunga urugi; cyangwa ahari cyakongera 
kuzukirirwa n’igicuri imbere yacu, kikaharabira! 
Cyakongera kumera gityo, ngambiriye yuko nagira 
ubutwari ngakora icyo nshobora cyose ngo nkikize. 
Nabaye umupfu kuko kare ntagerageje kucyikiza. 
Ariko nshuti yanjye twihangane igihe gito, kuko ahari 
igihe cyasohora tugakira: ariko reka tureke kwiyahura 
tukihindura abicanyi. Byiringiro ahumurisha mugenzi 
we ayo magambo, aramugerura. Biriza uwo munsi bari 
mu mwijima bameze nabi. Bugiye kwira cya gihanda 
kirongera kiramanuka, cyinjira muri ka kazu ko munsi 
y’ubutaka ngo kimenye yuko bacyumviye. Kigezemo, 
gisanga bakiriho, kirarakara cyane, kirababwira kiti: 
kuko mutanyumviye, muzifuza muti iyo tutavuka. 
Bahinda imishyitsi cyane, Mukristo arahondobera; 
maze arahembuka, barongera bajya inama y’ibyo icyo 
gihanda cyabategetse. Mukristo arongera asa 
n’ushaka kucyumvira. Maze Byiringiro amusubiza ubwa 

kabiri, ati: Mwene Data, wibagiwe uko wari intwari? Apoluoni 
ntiyakunesbeje, cyangwa ibyakubereyebo muri cya gikombe 
cy’igicucu cy’urupfu nabyo ntibyakunesheje. Umaze kunyura 
mu miruho myinshi n’ibiteye ubwoba n’ibitangaza byinshi: 
none ucitse ubwoba? Dore ndi kumwe nawe muri aka kazu 
kabi, kandi undusba amagara cyane. Kandi twasangiye 
gukomereka no kugira inzara n’inyota no kuba mu mwijima, 
ariko dukomeze kwibangana. Ibuka uko wari umugabo muri 
rwa rurembo Mburamumaro, ntiwatinye iminyururu cyangwa 
ka kazitiro cyangwa urupfu n’agashinyaguro. Nuko twihangane 
uko dushoboye, kugira ngo twe gukorwa n’isoni zidakwiriye 
umukristo. 

Nijoro cya gihanda n’umugore wacyo baryamye, akibaza 
iby’imbohe zacyo y’uko zumviye inama yacyo. Kiramusubiza 
kiti: Ibyo birimarima bifite imitima ikomeye: bihitamo 
kwihanganira ibyago byose bibirutira kwiyahura. Arakibwira 
ati: Ejo mu gitondo uzabajyane mu mbuga, ubereke amagufwa 
n’ibihanga by’abantu wishe kera, ubakangishe ubabwira uti: 
Iminsi irindwi itarashira, nzabatanyagura nk’uko natanyaguye 
bagenzi banyu aba. 


Umunsi wa kane 

Nuko mu gitondo, cya gihanda kirongera kijya aho bari, 
kibajyana mu mbuga, kibereka amagufwa nk’uko umugore 
wacyo yakigiriye inama. Kirababwira kiti: Aya ni amagufwa 
y’abagenzi bameze nkamwe, bandibatiye igikingi nkamwe, 
ndabafata; ngeze abo nasbakiye, ndabatanyagura. Iminsi cumi 
itarashira, nzabagirira ntyo namwe. Nimugende, musubire mu 
isenga yanyu! Kivuze ibyo, kibasubizayo kigenda kibakubita. 

Biriza uwi munsi barababara cyane. Bwije, icyo gibanda 
n’umugore wacyo Nyirabyiringirobike baryamye, barongera 
bajya inama y’imbohe zabo. Icyo gihanda gitangazwa n’uko 
kitabashije kubicisha inkoni cyangwa kubemeza kwiyica. 

Umugore wacyo arakibwira ati: Ahari bihanganishwa no 
kwiringira yuko babona abantu babakuramo: cyangwa ahari 
bafite icyo kumena ibyuma bifunze inzugi, bakiringira ko 
cyabahesha gucika. Icyo gihanda kiramubwira kiti: ibyo nibyo 
uvuze, mukunzi wanjye! Nuko nzabasaka hose mu gitondo. 

Maze mu gicuku za mbohe zitangira gusaba Imana, 
zikesha ijoro zisaba. Umuseke ugiye gutambika, Mukristo 
aratangara, arirakarira ati: Ndi umupfu ntya! Naryamye mu 
kazu k’imbohe kanuka, kandi mbasha kwikiza uwo mwanya! 
Mfite urufunguzo mu myambaro yanjye rwitwa 
IBYASEZERANUWE, rubasha gufungura ibyuma bifunze 
inzugi zose z’iki gihome cy’i Shidikanyamana. Byiringiro 
aramusubiza ati: Uvuze inkuru nziza; rukuremo ugerageze. 
Mukristo arukura mu myambaro ye, agerageza gufungura urugi 
rwa ka kazu ko munsi y’ubutaka. Rukinguka uwo mwanya 
rutamuruhije, bombi barasohoka, ajya ku rugi rundi rujya mu 
mbuga, narwo arufunguza rwa rufunguzo. Ajya ku rugi 
rw’icyuma rukinze irembo, maze urwo rufimguka rumuruhije 
cyane, ariko ntirwananira urwo rufunguzo. Basunika urwo rugi 
ngo bacike vuba; maze rugikinguka, rukaka cyane, cya gihanda 
Bwihebe kirakanguka. Kibyutswa vuba no kubakurikira ngo 
kibafate; kizukirwa n’igicuri kiraraba, nticyabasha 
kubakurikira. Bariruka, bagera ku nzira y’Umwami wabo, 
barakira, kuko bavuye mu butware bwa cya gihanda. 

Maze bajya inama y’icyo bari bukore kugira ngo baburire 
abandi bazagera kuri rya rembo, badateshuka bagafatwa na cya 
gihanda. Bashinga inkingi kuri iryo rembo, bandikaho aya 
magambo, bati inzira icyamiye muri iri rembo ijya mu gihome 
cy’i Shidikanyamana. Nyiracyo ni igihanda cyitwa Bwihebe 
gisuzugura Umwami w’igihugu cyo mu ijuru, gishaka 
kurimbura abagenzi be bera. 

Nuko ababakurikiye benshi basoma ibyo byanditswe, bakira 
ayo makuba. Mukristo na Byiringiro bamaze gushinga iyo 
nkingi, bararirimba bati: 

Twataye inzira nziza 
Duca ahatanyurwa: 

Icyo cyatumye ibyago 
Bihadufatira. 

Uzadukurikira 
Agana mu ijuru 
Azirinde igihanda 
Gitera ubwihebe! (Ijwi 78) 

20. IMISOZI Y’IGIKUNDIRO 

BAKOMEZA urugendo bajya ku MISOZI Y’IGIKUNDIRO, 
nyirayo ni umwami nyiri wa musozi w’i Biruhanya. Baterera 
iyo misozi, babona imirima n’ibigombe by’ibiti byera imbuto 
ziribwa, babona n’inzabibu n’amasoko. Baranywa, 
bariyuhagira, barya imbuto z’inzabibu, uko bashatse. Mu 
mpinga z’iyo misozi hari abungeri baragira intama bahagaze 
iruhande rw’inzira. Ba bagenzi barabasanga, bishingikiriza 
inkoni zabo, nk’uko abagenzi barushye bakora, barababaza 
bati: lyi misozi y’igikundiro ni iya nde? N’izi ntama zirisha 
ni izande? Abungeri bati iyi misozi ni iy’igihugu cy’Imanueli 
(Mat 1:2), yitegeye ururembo rwe: izi ntama nazo ni ize, 
kandi yarazipfiriye (Yoh 10:11-15). 

Mukristo ati: lyi niyo nzira ijya mu rurembo rwo mu 

ijuru? 

Abo bungeri bati: Niyo nta yindi. 

Mukristo ati: ni kure kungana iki? 

Abo bungeri bati: Urugendo ni urwo kunanira abatazagerayo 
by’ukuri. 


Miiri Bihiliya muri (Mat 1:2) haranditswe ngo: Aburahamu yabyayG Isaka, Isaka 
yabyaye Yakobo, Yakobo yabyaye Yuda na bene se 


II7 



UMUGENZI 


Mukristo ati: lyi nzira irimo akaga, cyangwa ni nziza? 
Abo bungeri bati: Ni inzira kubo yatunganirijwe, ariko 
abanyabyaba bazayigwamo (Hosea 1:9). 

Mukristo ati: Hariho uburuhukiro, aho abagenzi barushye 
baruhukira? Abo bungeri bati: Umwami nyiri iyi misozi 
yadutegetse ko tutibagirwa gucumbikira abashyitsi 
tukabazimanira (Abaheb 13:2). Noneho ibyiza by’aha hantu 
byose ni ibyanyu. Kandi ndota yuko abo bungeri bamenye ko 
ari abagenzi babaza amagambo nk’ayo bajya babazwa n’abandi. 
Bati: murava he? Kandi bati mwinjiye muri iyi nzira mute? 
Kandi bati: Mwayikomeje mute? Ko abatangira kuza ino 
bakagera kuri iyi misozi ari mbarwa. Bumvise ibyo 
babashubije, abo bungeri barabishima, babarebana urukundo 
barababwira bati: Murakaza ku misozi y’igikundiro. 

Amazina y’abo bungeri ni BWENGE na KAMENYERO na 
NTAGOHEKA na MUTARIGANYA. Babafata mu ntoke, 
babajyana mu mahema yabo, barabagaburira. Barababwira bati: 
turashaka ko mumarana natwe iminsi mike, kugira ngo 
tumenyane cyane, namwe murye ibyiza byo kuri iyi misozi 
y’igikundiro, mwidagadure. Barabyemera. Uwo mwanya 
bararyama, kuko ijoro ryari rishyize kera. 

Maze ndota yuko mu gitondo abo bungeri bahamagaye 
Mukristo na Byiringiro, ngo bazererane nabo kuri iyo misozi. 
Nuko bamara umwanya bazererana, bitegera hose, basanga ari 
heza. Maze abo bungeri barabazanya bati: Twereke aba bagenzi 
ibitangaza? Bahuza inama yo kubibereka, babajyana mu mpinga 
y’umusozi witwa BUYOBE, ku ruhande rwo hirya yawo hari 
imanga ndende. Babageza hejuru y’iyo manga, babategeka 
kureba hasi, babona intumbi z’abantu bamwe bavunaguwe no 
kugwa muri iyo manga. 

Mukristo ati: Ibi ni ibiki? 

Abo bungeri bati: ntimwari mwumva ibya Humenayo na Fileto, 
uko bayobeje bamwe mu byerekeye umuzuko (2 Tim 2:17-19)? 
Mukristo ati: Twarabyumvise. Abo bungeri bati bariya mubonye 
bavunaguwe no kugwa hasi nibo abo. Ntibarahambwa na bugingo 

n’ubu, kugira ngo babere abandi akabarore, be kurira hejuru 
y’uyu musozi w’i Buyobe, be kwegera n’iyi manga. Baherako 
babajyana mu mpinga y’umusozi witwa MWIRINDE, 
babategeka kureba kure. Barareba, babona abantu 
bagendagenda mu bituro byari abo: babona ko ari impumyi 
kuko basitaraga kuri ibyo bituro hato na hato, ntibabashe 
kubivamo. 

Mukristo arabaza ati: Bariya babaye bate? 

Abo bungeri bati: Mutaragera kuri iyi misozi, ntimwabonye 
irembo ibumoso bw’inzira, rijya mu rwuri? 

Mukristo ati: Ye, twararibonye. 

Abo bungeri bati: Kuri iryo rembo bacyamiye inzira ijya mu 
gibome cyubatse abitwa i Shidikanyamana, nyiracyo ni 
igihanda cyitwa Bwihebe, abo mureba bariya bari abagenzi 
nkamwe, bagera kuri iryo rembo. Bumva inzira nziza ibisha 
ibirenge byabo imputa, bateshwa iyo, barayoba, bajya muri 
muri rwa rwuri, icyo gibanda Bwibebe kibafatirayo, kibajyana 
mu gihome cyacyo cy’i Shidikanyamana, kibashyira mu kazu 
ko munsi y’ubutaka, kibatinzamo, hanyuma kibamena amaso 
kibajyana muri biriya bituro, kirabasiga ngo barindagire: 
bagejeje n’uyu munsi bakirindagira. Mukristo na Byiringiro 
bararebana amarira ngo bugubugu, ntibagira icyo basubiza abo 
bungeri. 

Maze ndota abungeri babajyana ahandi hantu ho mu 
gikombe, hari urugi mu mucyamu w’umusozi. Bakingura urwo 
rugi, babategeka kurungurukamo. Barungurukamo, babonamo 
umwijima w’icuraburindi n’umwotsi mwinshi, bakeka ko 
bumvise umuriro ugurumana no gutaka kw’abababazwa 
n’umunuko w’amazuku. Mukristo arababaza ati: Ibi ni ibiki? 
Abo bungeri baramusubiza bati: lyi ni inzira y’ubusamo ijya i 
Gebinomu: niyo indyarya zinyuramo zaguze imirage yabo 
y’abana b’imfura, nka Esawu (Abaheb 12:16); n’izaguze 
shebuja, nka Yuda (Luka 22:3-6); n’izabeshye zikaryarya, nka 
Ananiya n’umugore we Safira (ibyak 5:1-2) 

Byiringiro abwira abo bungeri ati: mbonye yuko abo 
bose bishushanyaga nk’abagenzi baca mu nzira ijya mu 
ijuru, nk’uko natwe tuyicamo. Si ukuri? 

Abo bungeri bati: Bamwe bagarukiye imbere; abandi 
ntibarakagera kuri iyi misozi. 

Byiringiro ati: Bagarukiye he, babona kurimbuka? 
Abo bagenzi baravuga bati: Dukwiriye gusaba imbaraga 
wa Munyembaraga. Abo bungeri bati: Ni koko; kandi uko 
muzazihabwa, muzaba mukwiriye kuzikoresha. 

Maze abagenzi bashaka gukomeza urugendo, 
n’abungeri barabemerera: ariko barabanza barabaherekeza, 
babageza aho iyo misozi iherera, abo bungeri baravugana 
bati: Reka twereke aba bagenzi irembo ry’ururembo rwo 
mu ijuru, niba babasha kurirebesha darubini yacu. 
Abagenzi babyemera babikunze cyane, babatereza 
umusozi muremure witwaga AHITEGEYE, babaha 
darubini iyo ngo barebe. Bagerageza kuyirebesha, ariko 
amaboko yabo yahindaga umushyitsi, kuko bibukaga ibyo 
abungeri baherutse kubereka, ntibabasha kuyirebesha 
neza. Ariko bibwira yuko babonye igisa n’iryo rembo 
n’igice cy’ubwiza bwaho. 

Bagiye kugenda, umwe muri abo bungeri abaha 
urwandiko rubayobora inzira. Undi babwira kwirinda 
abariganya. Undi arabahugura, ngo babe maso, be 
gusinziria ahantu haroga. Uwa kane arabasezerera ati: ku 
Mana. Nuko ndakanguka. 

21. NTABWENGE NA NIZERABUHORO 

NDASINZIRA, ndongera ndota mbona ba bagenzi bamanuka 
ya misozi, baca mu nzira ijya mu rurembo rwo mu ijuru. Hasi 
y’iyo misozi, ibumoso bw’inzira yabo hari igihugu cyitwa 
NYIRANDABIZI: muri icyo gihugu haturutse inzira nto 
y’ikigorogoro ihuye n’inzira abo bagenzi bacagamo. Mu 
mayirabiri bahahurira n’umusore uturutse muri icyo gihugu 
witwaga NTABWENGE. Mukristo aramuramutsa, aramubwira 
ati: urava he, ukajya he? 

Ntabwenge ati: Navukiye muri kiriya gihugu, ndajya mu 
rurembo rwo mu ijuru. 

Mukristo ati: Wibwira ko uzinjira mu irembo ryarwo ute? 
Ngira ngo nugerayo uzabona ibinanirana. 

Ntabwenge ati: Nzarwinjiramo nk’uko abandi barwinjiramo. 

Mukristo ati: Ufite iki, uzereka abo kuri iryo rembo, ngo 
bakugururire? 

Ntabwenge ati: Nzi ibyo Umwami wacu akunda, ngira 
ingeso nziza, nishyura uwo mbereyemo umwenda wese; 
ndasenga, niyiriza ubusa, ntanga igice cya cumi cy’ibyanjye, 
kandi nasigiye igihugu cy’iwacu kugira ngo njye iyo ngiyo. 

Mukristo ati: Ko utinjiye muri rya rembo rirasukirwaho 
ryo muri iyi nzira, ahubwo waciye muri iyo nzira nto 
y’ikigorogoro? Nicyo gitumye n’ubwo wiyogeza, ntinya yuko 
ku munsi w’urubanza utazinjizwa muri urwo rurembo, ahubwo 
urubanza ruzagutsindira ko uri umujura n’umunyazi (Yoh 10:1) 

Ntabwenge ati: Yemwe bagabo, muri inzaduka simbazi! 
Mwemere gukurikiza idini y’iwanyu, nanjye ndakurikiza 
iy’iwacu. Niringiye yuko byose bizaba byiza. Iryo rembo 
muvuze, bose bazi yuko riri kure cyane y’iwacu. Nibwira yuko 
ari nta w’iwacu n’umwe uzi n’inzira irigeraho. Kandi ntacyo 
bitwaye, kuko dufite iyacu nzira ubonye nziza y’ubusamo, ihura 
n’iyi. Mukristo abonye yuko yiyita umunyabwenge, 
yongorera Byiringiro ati: Umupfu yarusha uyu kuba uwo 
gukira. Tugenze dute? Dukomeze kuvugana nawe, cyangwa 

tujye imbere tumusige, abe yibwira ibyo tumubwiye; hanyuma 
duhagarare tumurinde, tumenye yuko ahari twamufasha 
dukomeje kuganira nawe ayo magambo hato na hato. 

Byiringiro aravuga ati: Ku bwanjye si byiza kumubwira 
ibyo byose igihe kimwe. Tumusige, nubikunda tuganire nawe 
ubwa nyuma, nk’uko ashobora kwihanganira amagambo yacu. 
Nuko bajya imbere, Ntabwenge abakurikira ubwa nyuma. 
Bamaze kumujya imbere, bagera ahantu h’umwijima mwinshi, 
bahura n’umuntu abadayimoni barindwi bajyana kuri rwa rugi 
babonye mu mucyamu w’umusozi, bamubohesheje imigozi 
ikomeye irindwi. Bahinda umushyitsi bombi, ariko Mukristo 
arunguruka iyo mbohe bakiyijyana, kugira ngo arebe ko 
yayimenya; yibwira yuko ahari ari umuntu witwaga 
MUSUBIRINYUMA, utuye mu mudugudu witwa 
MUREKAMANA. Ariko ntiyamubona mu maso neza, kuko 
yarebaga hasi nk’umujura ufashwe. Abanyuzeho, Byiringiro 
aramukebuka, abona mu mugongo we urupapuro rwanditsweho 
ngo uyu yaturaga ko ari umukristo, akagira ingeso ziteye isoni, 
none aretse Imana rwose, aba uwo kurimbuka. 

Mukristo abwira mugenzi we ati: Nibutse inkuru 
bambariye y’ibyabereye ku munyangeso nziza bugufi bw’aha, 
witwaga NIZERABUHORO. N’ubwo yitwaga atyo, yari 
umunyangeso nziza, yabaga mu rurembo rwitwa 
MUTARYARYA. Mu itangiriro ry’aha hantu haflinganye, 
hariho akayira guturutse ku irembo ry’inzira ngari ijyana abantu 
ku kurimbuka kwitwa AKAYIRA K’INTUMBI: bakitiriye 
batyo kuko gahora kicirwamo abantu. Nizerabuhoro uwo yari 
umugenzi nkatwe; yajyaga mu rurembo rwo mu ijuru; yicaye 
mu mayirabiri, arasinzira. Muri icyo gihe hanyura abambuzi 
batatu b’abanyamaboko baturutse ku irembo rya ya nzira ngari, 
umwe yitwaga MUTIMURABYE, undi yitwa MUTIRINGIRA, 
uwa gatatu yitwa MUSHINJWIBYAHA, ni abavandimwe. 
Babonye Nizerabuhoro aryamye, baza biruka. 

Basanga uwo mugenzi agikanguka uwo mwanya ngo agende. 
Bamugezeho, baramukangisha ngo atimka. Ahagarara ahinda 
umushyitsi, ntiyabasha kurwana cyangwa guhunga. 
Mutimurabye aramuturumbukira, ashora ukuboko mu myenda 
ye, akuramo umhago rw’amafaranga. Nizerabuhoro avuza 
induru, ati: Ngaba abambuzi hano! Maze Mushinjwibyaha 
amukubita inshyimbo mu mutwe, agwa hasi, ararambarara, 
ava amaraso nk’uri bwicwe no kudatsina. Abo bambuzi 
bamuhagarara iruhande maze bumva abantu bagendagenda 
mu nzira nziza. Baratinya ngo ahari umwe muri bo yaba ari 
MUHABWABUNTUBWINSHI, utuye mu mudugudu witwa 
NIRINGIRIMANA, barahunga, basiga wa munyangeso nziza. 
Hashize umwanya, Nizerabuhoro arahembuka, arabyuka apfa 
kugenda atogota. lyo niyo nkum bambariye. 

Byiringiro ati: Mbese, ntibamwambuye ibyo yari afite 
byose? 

Mukristo ati: Oya yari afite amabuye y’igiciro cyinshi 
yahawe n’Umwami wacu. Kandi yari aflte n’urwandiko rwe 
rwo kuzatanga ageze ku irembo ry’ururembo rw’i Siyoni. 
Ibyo yari yabihishe mu myambaro ye, ntibabibona. Ariko 
numvise yuko byamuteye agahinda kenshi kuko bamwibye 
amafaranga ye hafi yose. Yashigaje make cyane atashoboye 
kumutunga mu mgendo rwe rusigaye. Ndetse ngo yagombaga 
kugenda asabiriza kugira ngo abone utwo kurya: no gusonza 
yasonzaga kenshi mu rugendo mu mgendo rwe rusigaye. 

Byiringiro ati: Ngira ngo yahumurijwe n’uko 
batamwibye ya mabuye ye? 

Mukristo ati: Ni ukuri amabuye ye aba 
yaramuhumurije, iyo aba yarayakoresheje nk’uko bikwiriye. 
Ariko bambwiye yuko agahinda n’umutima uhagaze yagize 
kubwo kwibwa amafaranga byamubujije kunezererwa ayo 
mabuye kumara urugendo rwe rusigaye rwose. Ngo yajyaga 
yibagirwa ko ayafite ndetse. 

Kandi n’aho ubundi yayibukaga, yateshwaga ibyo bitekerezo 
vuba no kongera kwibuka ibyo yambuwe; nuko iryo shimwe 
rye rikamirwa n’agahinda 

Byiringiro ati: Yewe, yagize agahinda koko! 

Mukristo ati: Ni koko. Guterwa atyo ari mu mahanga, 
akamburwa, agakomereka, byari bikwiriye kumubabaza. Ndeste 
byari ibyo kumwicisha agahinda. Bambwiye yuko 
byamuhinduye umunyamanyanga masa. Ngo uwamushyikiraga 
mu nzira wese, nta kindi yashoboraga kumuganiriza keretse 
kumubarira izo nkuru z’uko yibwe agakomereka, n’iz’ibyo 
yibwe, n’iz’abo bambuzi. 

Byiringiro ati: Ariko ntangajwe n’uko ataguze ku mabuye 
y’igiciro cyinshi yari afite ngo abone amafaranga yo kumutunga 
mu rugendo. 

Mukristo ati: Uti iki? Yayagura iki se? Yayagura na nde? 
Aho ntuzi yuko, muri icyo guhugu cyose aho yamburiwe batazi 
yuko ayo mabuye ari ay’igiciro? Kandi rero, ntabwo aba 
yaremeye kuyagura. Yari azi yuko yagera ku irembo 
ry’ururembo rwo mu ijuru atayafite, byazamubuza kuhaherwa 
gakondo. Ibyo biba byaramubabaje kuruta abambuzi inzovu. 

Byiringiro ati: Ko urakaye se mwene Data? Mbese 
Esawu ntiyaguze umurage we w’umwana w’imfura, awugurana 
igaburo rimwe ndetse (Abaheb 12:16-17)? Uwo murage wari 
uhwanye n’ibuye ry’igiciro kinini kuruta ayandi. Ubwo yagize 
atyo, Nizerabuhoro nawe ntiyabikora se? 

Mukristo ati: Ni ukuri Esawu yaguze umurage 
we, kandi hariho n’abandi benshi bagenza nkawe, bigatuma 
babura umugisha uruta iyindi. Ariko rero ukwiriye 
gutandukanya Esawu na Nizerabuhoro. Imana ya Esawu yari 
inda, ariko Nizerabuhoro siko amera. Esawu yarebaga 
ibiboneka by’igihe gito byo guhaza umubiri we. Nizerabuhoro 
we yarebaga ibitaboneka bigumaho kugeza iteka ryose 
(2 Abakor 4:18); yamenye neza umumaro mwinshi 
w’ayo mabuye ye, ari yo murage we utabasha kubora cyangwa 

kugajuka (1 Pet 1:4). Ntabwo aba yarashoboye kugura 
uwo murage nk’uko Esawu yaguze uwe. Ni koko yari 
afite kwizera guke, ariko Esawu ntako yari afite, haba na 
guke. Utizera na buhoro agomba gutwarwa n’umubiri we 
rwose: uwo ntazabura kugura umurage we hamwe 
n’ubugingo bwe, abigura na Satani ubwe. Umaranira 
iby’isi ntawe uzamubuza kubironka. Ariko Nizerabuhoro 
siko yameraga: we yamaraniraga ibyo mu ijuru. Ntabwo 
aba yarashoboye kubigura iby’igihe gito bidahaza. Mbese 
inuma yashobora kurya amara nk’inkongoro? Abatizera 
nibo bonyine bashobora kugurana iby’iteka ryose 
ibinezeza umubiri by’akanya gato, nabo ndetse bakigura 
ubwabo. Abafite kwizera, n’aho kwaba guke, ntabwo 
babishobora. Ubwo wibwiye ko byamushobokera, 
wayobye rwose. 

Byiringiro ati: Ndabyemeye; ariko rero byabanje 
kumerera nabi ko wampannye utyo cyane. 

Mukristo ati: Erega, nashatse kuguhugura gusa. 
Ariko tubireke, dukomeze gutekereza kuri Nizerabuhoro 
n’abambuzi bamuteye. Nta kirimo cyo kudutandukanya. 

Byiringiro ati: Ariko, Mukristo, ba bambuzi 
sinshidikanya ko atari abanyabwoba gusa. lyo bataba 
abanyabwoba, baba barahunze bumvise ko hari umuntu 
umwe? Ni iki cyatumye Nizerabuhoro adakomeza 
umutima? Aba yarashwashwanije, akarwana akanya gato, 
akemera ko bamunyaga niba abonye ko atabasha kwikiza. 

Mukristo ati: Benshi bavuze ko abo bambuzi ari 
abanyabwoba, ariko ababonye ko ari ko biri mu gihe 
cy’intambara ni bake. Umva ko wavuze ibyo gukomeza 
umutima: nta mutima ukomeye Nizerabuhoro yari afite. 
Nawe ubwawe mwene Data, iyaba ari wowe bateye, 
ndahamya yuko uba warashwashwanije, ukarwana 
akanya gato, ukananirwa. Ubwo butwari ufite batahari, 
wababona, nk’uko uwo yababonye, watekereza ukundi! 

Ariko ite kuri ibi: abo bambuzi ntibiyamburira ubwabo, ahubwo 
ni intumwa z’umwami wa rwa rwobo rutagira akagero; kandi 
habaye impamvu, ubwe yabatabara, akaza yivuga nk’intare (i 
Pet 5:8). Nanjye natewe nk’uko Nizerabuhoro uwo yatewe, 
mbona yuko biteye ubwoba rwose. Abo bambuzi uko ari batatu 
baranteye: ntangira kubarwanya, nk’uko bikwiriye umukristo, 
batabaza rimwe gusa, shebuja araza. Mbona yuko urupfu 
rungezeho rwose: mba narapfuye koko, ni uko ku bw’imbabazi 
z’Imana nari nifurebye ibyuma byageragejwe. Kandi n’ubwo 
nari mbyifurebye, nabonye yuko kurwanisha ubutwari 
bikomeye cyane. Ntawe uzi iyo ntambara uko ikomeye, keretse 
uwayirwanye. 

Byiringiro ati: Ariko baketse gusa yuko haje 
Muhabwabuntubwinshi, ntibahunga? 

Mukristo ati: Nzi yuko bahungaga kenshi, bo na shebuja, 
iyo Muhabwabuntubwinshi yabonekaga gusa: ibyo ntibltangaza 
kuko ari intwari y’Umwami wacu na Nizerabuhoro. Kuko 
ingabo z’Umwami wacu atari intwari zose: ababasha gukora 
iby’ubutwari bihwanye n’ibya Muhabwabuntubwinshi si bose. 
Twatekereza yuko umwana muto yanesha Goliyati nk’uko 
Dawidi yamunesheje? Cyangwa ko ifundi igira amaboko 
nk’ay’imfizi? Bamwe bafite amaboko menshi, abandi bafite 
make: bamwe bafite kwizera kwinshi, abandi bafite guke. 
Nizerabuhoro uwo yari umunyamaboko make; nicyo cyatumye 
atsinwda. 

Byiringiro ati: lyaba Muhabwabuntubwinshi yaraje koko, 
ngo abatsinde! 

Mukristo ati: kandi niyo aba we, ahari aba yarabonye 
intambara ishaka kumunanira, Muhabwabuntubwinshi 
arwanisha intwaro ze neza cyane, kandi akibasha kubakubitisha 
iruba ry’inkota, akababuza kugera ku karume, abasha 
kubatsinda kandi yabatsinze kenshi. Ariko bagera ku karume, 
n’aho yaba Mutimurabye cyangwa Mutiringira cyangwa wa 
wundi wa gatatu, ahari bamutsinda hasi, kandi utsinzwe hasi 
yakora i ki ? 

Uwareba neza mu maso ha Muhabwabuntubwinshi 
yabonaho inkovu zerekana yuko ibyo mvuze ari ukuri. 
Numvise yuko yavuze akirwana ati: Twihebye yuko 
tudagikize (2 Abakor 1:8). Abo bambuzi b’abanyamaboko 
barwanyaga Dawidi, akarira, akaniha, akaboroga (Zab 43). 
Na Eliyakimu (2 Abami 19) na Hezekia (2 Abami 19:20), 
n’ubwo mu bihe byabo bari intwari, bagombaga gushikama 
cyane batabidebekeye, iyo baterwaga nabo, nyamara abo 
bambuzi bakabakubita cyane. Hari ubwo na Petero 
yagerageje kubarwanya: n’ubwo bamwe bamwita umutware 
w’intuma, hanyuma yo kurwana nabo yatinye umuia buja 
(Mat 26:69-70). 

Kandi umwami wabo iminsi yose ahora yiteguye kubatabara; 
ntabwo aba aho atabasha kubumva batsindwa, ubwo 
agatabara, niba bishoboka. Umva uko igitabo cya Yobu 
kimuvuga ngo: n’aho hagira umwerekezaho inkota cyangwa 
icumu cyangwa umwambi cyangwa icumu ry’irihima, 
ntacyo byamara. Ngo ibyuma abireba nk'ibyatsi, kandi 
umuringa awugereranya nk’igiti kiboze, ngo umwambi 
ntiwamuhungisha; amabuye y’umuhumetso amubera 
nk’umurama, ngo ubuhiri abureba nk’ibikuri, aseka guhinda 
kw’icumu (Yobu 41:26-29). Umuntu yarwanya ate umeze 
atyo? Icyakora umuntu yagira ifarashi ya Yobu, ngo arwane 
intambara ahetswe nayo, ahari yo yamushoboza gukora 
iby’ibutwari. Byanditswe ngo Yambaye umugara 
uhungabana ku ijosi ryayo. Ngo ishobora gusimbuka 
nk’uruzige. Ngo kwivuga kwayo gutera ubwoba. 
Ikaraha mu gikombe, yishimira imbaraga zayo, ikajya 
gusanganira ingabo. Ngo isuzugura ubwoba ntacyo itinya: 
ndetse ntabwo ihindukira ngo ihunge inkota... 

Ngo uburakari bwayo bukaze butuma iyogoza isi, kandi iyo 
yumvise ijwi ry’impanda, irivuga iti: Utyooo! Ngo irehera 
intambara ikiri kure guhinda kw’abagaba n’urusaku 
(Yobu 39:19-25). Ariko abarwanira ku birenge nkatwe, 
twe kwifuza guhura n’umubisha. Cyangwa iyo twumvise 
yuko abandi baneshejwe, twe kwirara, nk’aho tuba 
twarabashije kubarusha ubutwari; kuko 

abameze batyo bakunda kuneshwa mu igeragezwa. 
Ibuka ibyo navuze kuri Petero ubwa mbere. 
Yakundaga kwirarira, akanga kubivaho; kwiyogeza 
kwe kukamutera kuvuga ko yarusha abandi bose 
ubutwari bwo kurwanirira Shebuja: ariko ni nde 
waneshejwe n’ah’abambuzi nkawe? Noneho iyo 
twumvise yuko abantu bamburiwe batyo mu nzira 
y’Umwami wacu, ibyo dukwiriye gukora ni bibiri: 
icya mbere ntitukagende tutifurebye ibyuma tudatwaye 
intwaro, kandi cyane cyane twe kubura gutwara 
ingabo, Pawulo yaravuze ati: Kuri ibyo byose mutware 
kwizera nk’ingabo: niko muzashobora kuzimisha 
imyambi ya wa mubi yose yaka umuriro (Abef 6:16). 
Kandi ni byiza ko dusaba Umwami wacu uwo kujyana 
natwe, cyane cyane ngo ajyane natwe ubwe. Nicyo 
cyatumye Dawidi yishimira mu gikombe cy’igicucu 
cy’urupfu (Zab 23:4); na none Mose yashatse gupfira 
aho yari ari, abirutisha kugenda intambwe imwe, atari 
kumwe n’Imana ye (Kuva 33:15). Mwene Data niba 
iyo igendana natwe, ntidukwiriye gutinya abantu 
inzovu baduhagurukiye (Zab 3:5-8; 27:1-3). Ariko 
abibone batayifite bagwa hasi, bakaba munsi 
y’intumbi (Yesaya 10:4). 

Jyewe ubwanjye kera narwanye iyo ntambara, 
kandi n’ubwo ndi muzima, nk’uko undeba, ku 
bw’imbabazi z’Iruta bose, sinirata ubwanjye butwari. 
Nintongera kubona intambara nk’izo, nzishima, ariko 
ndatinya yuko tutaragera aho tutatererwa n’amakuba. 
Ubwo intare n’ingwe bitarandya, niringiye yuko Imana 
izadukiza umubisha wese tuzahura. 

Maze Mukristo araririmba ati: 

Yewe Nizerabuhoro, 

Turakubabariye! 

Koko wabonye amakuba 
Ubwo bakunyagaga. 

Bakunyaze ibyiza byawe, 

Baranagukubita. 

Aba bambuzi batatu 
Mbese wabanesheje ute? 

Uwizera Umwami Yesu 
Ntawe uzamushobora. 

Nimugwize kumwizera, 

Mujye mumwiragiza. 

Muzanesha abantu inzovu. 

Naho utamwiringira 
Ntiyashobora kunesha 
Abatatu bonyine. (Ijwi 166) 

22. MURIGANYA 

NUKO bakomeza inzira, Ntabwenge arabakurikira. Bagera 
mu mayirabiri, aho indi nzira ihurira n’iyabo, igenda 
ibangikanye n’iyabo. Bayoberwa iyo bari bucemo, kuko 
zombi zari zirombereje imbere yabo: bahagarikwa no kujya 
inama. Bagitekereza iby’inzira, haza umuntu wirabura 
wambaye umwenda wera, arabasanga, ababaza ikibabagaritse. 
Baramusubiza bati: Turajya mu rurembo rwo mu ijuru, none 
muri izi nzira zombi ntituzi izatugezayo. Arababwira ati: 
nimunkurikire, kuko nanjye ari yo njya. Nuko 
baramukurikira, baca mu nzira yari ihuye n’iyabo, igenda 
izenguruka bo bato, nyuma ituma batera umugongo ururembo 
bashakaga kujyamo: maze bakomeza kumukiirikira. Hanyuma 
abageza ku kigoyi batabizi, kibabohaboba bombi, babura icyo 
bakora. Uwo mwanya umwenda wera uva mu mugongo wa 
muntu wirabura, uragwa. Maze bamenya abo bari. Bamara 
umwanya baryamye barira, kuko batabasbije kwikuramo. 

Maze Mukristo abwira mugenzi we ati: none nimenyeho icyaha. 
Ba bungeri ko badutegetse kwirinda abariganya? Uyu munsi 
tubonye yuko amagambo ya wa Munyabwenge ari ukuri ngo, 
uriganya umuturanyi we aba amuteze ikigoyi (Imigani 29:5). 
Byiringiro aramusubiza ati: Kandi ntibaduhaye urwandiko 
rutuyobora inzira, kugira ngo tutayoba? Maze twibagirwa 
kurusoma, ntitwirinda inzira z’umurimbuzi. Dawidi yaturushije 
ubwenge, kuko yavuze ati: ku bw'imirimo y’abantu, kwitondera 
ijambo ry’iminwa yawe niko kumpa kwirinda inzira 
z’abanyarugomo (Zab 17:4). Nuko baryama mu kigoyi 
biganyira. Hanyuma babona umuntu urabagirana, aje aho bari, 
aflte umugozi urimo myinshi bakoresha nk’ikiboko. Ageze aho 
bari, ababaza aho bava n’icyabazanye aho. Baramusubiza bati: 
Turi abagenzi bajya i Siyoni, ariko umuntu wirabura wambaye 
umwenda wera yatuyobeje, adutegetse kumukurikira, ngo niyo 
ajya. Uwari ufite icyo gisa n’ikiboko arabasubiza ati: Uwo 
muntu yitwa MURIGANYA, ni intumwa y’ibinyoma; 
yihinduye nka marayika w’umucyo (2 Abakor 11:13-15), aca 
cya kigoyi, arababohora. Arababwira ati: Nimunkurikire, 
mbasubize mu nzira yanyu. Abasubiza mu nzira bavuyemo 
bagakurikira Muriganya. 

Maze arababaza ati: Mwaraye he? 

Bati twaraye mu bungeri ku misozi y’igikundiro. 

Ati mbese ntibabahaye urwandiko rubayobora inzira? 

Bati: Ye, baruduhaye. 

Ati: Ubwo mwashidikanyaga, mbese ntimurakarusoma? 

Bati: Oya. 

Ati: Kuki? 

Bati: Twari twibagiwe. 

Ati: Ba bungeri ntibabategetse kwirinda abariganya? 

Bati: Ye, ariko ntitwatekereje yuko uwo munyamvugo 
nziza ari we. Maze ndota abategeka kurambarara hasi, 
abakubitira cyane kugira ngo abigishe inzira nziza bakwiriye 
gucamo. Akibakubita aravuga ati: Abo nkunda, ndabacyaha, 
nkabahana ibihano; nuko rero, gira umwete wihane 
(Ibyahish. 3:19). Maze abategeka gukomeza inzira bakita 
cyane ku by’abo bungeri bababwiye bindi. 

Bamushimira ibyiza yabakoreye byose, bagenda mu nzira nziza 
bicishije bugufi, baririmba bati: 

Mwa bagenzi mwe, nimuze, 

Mwese tubabwirize 
Uko biba ku bagenzi 
Bemeye guteshuka. 

Twe twafashwe n ’ikigoyi 
Kibi cya Muriganya. 

Twari twibagiwe inama 
Nziza batugiriye. 

Hanyuma turagikira, 

Maze turakubitwa: 

Ntitugaya icyo gihano 
Namwe kibaburire! (Ijwi 55) 

23. MUHAKANAMANA 


BAMARA umwanya bagenda, babona umuntu bagiye guhura 
ari wenyine. 

Mukristo abwira mugenzi we ati: Dore umuntu tugiye 
guhura, ateye umugongo i Siyoni. 

Byiringiro ati: Ndamubonye. Twirinde cyane; ahari nawe 
ni umuriganya. 

Araza abageraho. Yitwaga MUHAKANAMANA ababaza aho 
bajya. 

Mukristo ati: Turajya ku musozi Siyoni 

Muhakanamana aseka cyane. 

Mukristo ati: Usekejwe n’iki? 

Muhakanamana ati: Ni uko mbonye yuko muri 
abanyabwenge buke, kuko murushywa n’urugendo runini, kandi 
muzahembwa urwo rugendo rwanyu gusa. 

Mukristo ati: Ugira ngo ntituzakizwa? 

Muhakanamana ati: simvuze ibyo kwakirwa. Muri iyi si 
yose nta hantu hariho hameze nk’aho mwibwira; mwaraharose. 

Mukristo ati: ariko mu isi izaza hariho. 

Muhakanamana ati: Nkiri iwacu mu gihugu cyacu numvise 
nk’ihyo uvuze ihyo, ngenda kuhashaka, mara imyaka 
makumyahiri nshaka urwo ruremho, sinaruhona nk’uko na mhere 
ntaruhonaga (Umubwiriza 10:15). 

Mukristo ati: Twumvise yuko ruriho, na none turahyemera. 
Muhakanamana ati: lyaha ntizeye ihyo nkiri iwacu, simha 
naririwe nkuhita uru rugendo rurerure. Ndaruhuze; iyo ruhaho, 
mha nararuhonye, kuko mharushije kugarukira kure. None 
ndasuhira aho mvuye. Nzashaka kwinezeresha ihyo natereye 
gushaka icyo mhonye ko kitariho. 

Mukristo ahaza mugenzi we Byiringiro ati: Ihyo uyu avuze 
ni ihy’ukuri? 

Byiringiro ati: Irinde; ni umuriganya. Ntiwihuka 
umuhaharo twatewe no kumvira ahahwanye nawe? Harya agize 
ngo nta musozi Siyoni uriho! Uhwo twari kuri ya misozi 
y’igikundiro, ntitwitegeye iremho ry’urwo ruremho? Kandi 
ntitwategetswe kugenda tuyohorwa no kwizera? (2 Abakor 5:7). 
Dukomeze urugendo kugira ngo wa muntu ufite ikihoko atongera 
kudusanga. Icyiza ni uko uha wanyigishije aya magamho ngiye 
kukuhwira ngo Mwana wanjye, reka gupfa kumva ihyo 
uhwirizwa ngo wiyihagize amagamho y’uhwenge 
(Imigani 19:27). Nuko natwe turorere kumwumva, ahuhwo 
twizere kugira ngo dukize uhugingo hwacu (Abaheb 10:39). 

Mukristo ati: Mwene Data, icyatumye nkuhaza ihyo si uko 
nashidikanyaga ihy’ukuri twizera, ahuhwo ni ukugira ngo 
nkugerageze, numve uko uhamya ihy’ukuri hikurimo. Uyu 
mugaho nzi yuko inama y’iyi si yamuhumye umutima. Nuko 
dukomeze inzira, tuzi yuko twizera ihy’ukuri, kandi yuko nta 
hinyoma hiva mu kuri (1 Yoh 2:21). 

Byiringiro ati: Nishimiye ihyiringiro hyo kuzahona uhwiza 
hw’Imana (Abarom 5:2). Baramusiga, haragenda, nawe agenda 
ahaseka. 

24. UBUHAMYA BWA BYIRINGIRO 

BAKOMEZA inzira, bagera mu gihugu ikirere cyacyo gituma 
umunyamahanga ukijemo ashaka gusinzira, Byiringiro atangira 
kuremererwa n’ibitotsi, abwira Mukristo ati: Ndemerewe 
n’ibitotsi cyane, ndabumbura amaso binduhije cyane; reka 
turyame hano, dusinzire ho gato. 

Mukristo ati: Ashwi; twasinzira ntitwakanguka ukundi. 

Byiringiro ati: Ibitotsi ntibinezeza abakozi se? Gusinzira 
kwabasha kudusubizamo intege. 

Mukristo ati: aho ntiwibagiwe ibyo umwe muri ba bungeri 
yatubwiye ko twirinda IGIHUGU KIROGA? Ayo magambo 
ntiyatubujije gusinzira se? Nuko twe gusinzira nka ba bandi, 
ahubwo tube maso, twirinde ibisindisha (1 Abates 5:6) 

Byiringiro ati: Nemeye icyaha cyanjye! lyo mba 
njyenyine, mba nishyize mu kaga k’urupfu kubwo gusinzira. 
Mbonye yuko ibyo wa munyabwenge yavuze ari iby’ukuri ngo 
ababiri baruta umwe (Umubwiriza 4:9). Kugeza ubu kubana 
nawe kwambereye umwigisha, uzagororerwa neza imirimo 
yawe. 

Mukristo ati: Noneho tuganire ibyiza, kugira ngo 
tutaganzwa n’ibitotsi by’aha hantu. 

Mukristo ati: Dutangirire ku ki? 

Byiringiro ati: Dutangirire aho Imana yatangiriye 
kuduhindura. Ariko ndashaka ko ari wowe ubanza. 

Mukristo ati: Nuko, mbanze nkuririmbire iyi ndirimbo: 

Ibitotsi bibi 
Biturembeje 
Twabirwanya dute, 

Ntidusinzire? 

Mwumve icyaba cyiza: 

Ni ukuganira 
Amagambo meza 

Noneho tujyane, 
Mwa bagenzi mwe, 
Iby ’lmana yacu 
Tubifatanye 

Nuko tukigenda, 

Turabwirana 
Uko Umwami Yesu 
Yadukijije 
Nitugenza dutyo 
Tukigendana, 

Turatsinda inama 
Z’umuhankanyi. (Ijwi 171) 

Nuko Mukristo atangira atya, ati reka nkubaze ijambo. Ni 
iki cyabanje kugushakisha kugenda uru rugendo? 

Byiringiro ati: Umbajije icyabanje kuntera gushaka 
icyakiza ubugingo bwanjye? 

Mukristo ati: Ni cyo mbajije. 

Byiringiro ati: Namaze igihe kirekire nishimira ibiboneka 
bikagurirwa mu iguriro ryacu. Ariko none nemeye yuko ibyo 
bintu byari kuzandimbuza, iyo nkomeza kubikunda. 

Mukristo ati: Ni ibiki? 

Byiringiro ati: Ni ubutunzi bwose bw’iyi si. Nishimiraga 
cyane ibiganiro bibi no gusinda no kurahirira Imana ubusa no 
gutukana no kubeshya no gusambana no kwica isabato n’ibindi 
bisa bityo bishaka kurimbuza ubugingo bw’umuntu. 

Maze numva iby’Imana, mbirwirwa nawe na mwene Data 
Mwizerwa wiciwe mu iguriro ry’i Mburamumaro bamuhora 
kwizeza kwe n’ingeso ze nziza. Ubwo butumwa mwambwiye 
bumenyesha yuko amaherezo ya bya bindi ari urupfu 
(Abarom. 6:21-23), kandi ko ari byo bizanira umujinya 
w’Imana abatayumvira (Abef 5:6). 

Mukristo ati: Mbese uwo mwanya wamenye ibyo 
wumvise ngo bikwereke uko wari umeze? 

Byiringiro ati: Oya. Sinemeye uwo mwanya kumenya 
uko ibyaha ari bibi, cyangwa yuko Bizana gucirwaho iteka. 
lcyakora natangiye guterwa ubwoba n’ijambo ry’lmana: 
mperako ngerageza guhumiriza ngo ntavirwa n’umucyo waryo! 

Mukristo ati: Ariko ni iki cyatumye ugenza utyo, ko 
Umwuka wera yari atangiye kukwigisha? 

Byiringiro ati: Impamvu ni izi: lya mbere sinari nzi yuko 
ibyo ari umurimo w’Imana undimo. Sinatekereje na hato yuko 
Imana ishatse guhindura umunyabyaha ibanza kumwemeza 
ibyaha bye ko ari bibi. lya kabiri: kamere yanjye yari 
ikiryohehewe n’ibyaha: sinashakaga kubireka. lya gatatu: 
nananirwaga guta inshuti zanjye za kera, kuko nakundaga 
kubana nazo no gukora nkazo. lya kane: ibyo bihe numvaga ko 
ndi umunyabyaha uzacirwaho iteka byanteraga ubwoba no 
guhagarika umutima cyane; nicyo cyatumye ubwa nyuma 
ntashaka no kwibuka ibyo bihe na gato. 

Mukristo ati: Mbese hari ubwo washoboraga kwibagirwa 
koko agahinda kawe n’ibyakaguteraga? 

Byiringiro ati: Ye, ariko hanyuma kakongera kugaruka, 
kakantera umutima uhagaze kuruta mbere. 

Mukristo ati: ni iki cyongeraga kukwibutsa ibyaha 
byawe? 

Byiringiro ati: Ibyabinyibutsaga ni byinshi. Nabyibukaga 

1. lyo nahuriraga n’umunyangeso nziza mu nzira, 

2. lyo numvaga umuntu asoma igitaba cy’Imana, 

3. lyo nababaraga umutwe, 

4. lyo numvaga yuko bamwe mu baturanyi banjye 
barwaye, 

5. lyo nahuraga n’abagiye guhamba umuntu, 

6. lyo numvaga yuko umuntu akindutse, 

7. lyo nibukaga yuko nanjye nzapfa, 

8. Cyane cyane iyo nibukaga yuko ntazabura gicirwa 
urubanza vuba. 

Mukristo ati: lyo wibutswaga n’ibyo yuko uriho 
urubanza rw’ibyaha, wabashaga kubyibagirwa vuba? 

Byiringiro ati: Oya, si cyane kuko muri ibyo bihe, 
numvaga umutima wanjye urushaho kundega, kandi iyo 
natekerezaga kwisubirira mu byaha, narushagaho kugira 
agahinda n’ubwenge bwanjye bwashakaga kubyanga. 

Mukristo ati: Maze ugakora ik i? 

Byiringiro ati: Natekerezaga yuko nkwiiiye 
kugerageza gutunganya ingeso zanjye: nagira ngo 
ntazitunganya, sinabura kuzacirwaho iteka. 

Mukristo ati: Wagerageje kuzitunganya? 

Byiringiro ati: Ye, narabigeragezaga, nihunzaga 
ibyaha byanjye n’inshuti zanjye zikora nabi, ngakora 
imirimo ikwiriye abubaha Imana, nko gusenga, nko 
gusoma, uko kuririra ibyaha byanjye, nko kubwira 
bagenzi banjye iby’ukuri. Ibyo byose nabikoranaga 
n’ibindi byinshi kuruta uko nabikubwira nonaha. 

Mukristo ati: ugikora ibyo, wibwiraga ko uzakira? 
Byiringiro ati: namaze umwanya mbyibwira. Hanyuma 
ka gahinda kanjye kongera kumfata nka mbere, 
ntikabuzwe n’uko natunganije ingeso zanjye kose. 

Mukristo ati: Kuki se? Ko wari umaze gutunganya 
ingeso zawe? Byiringiro ati: Ibyabinteraga ni byinshi. 
Cyane cyane ni ukwibuka amagambo nk’aya ngo: Ibyo 
twakiranutse byose bimeze nk’ubushwambagara bufite 
ibizinga (Yesaya 64:5), kandi ngo: nta muntu 
utsindishirizwa n’imirimo itegetswe n’amategeko, ubwo 
tukiri abagaragu batagira umumaro, tumaze gukora ibyo 
twabwiwe byose, ni ubupfu gusa gukomeza kwibwira ko 
nzinjizwa mu ijuru no kumvira amategeko. 

Kandi nibwira n’ibi nti: Umuntu yajyamo umwenda 
w’amafaranga ibihumbi makumyabiri ya nyiri iduka, nyuma 
akajya yisbyurira ibyo aguze byose, wa mwenda wa kera waba 
ukiri mu gitabo cya nyiri iduka uwo utarisbyurwa, kandi 
yabasha kumurega, akamushyirisha mu nzu y’imbohe, akageza 
aho azarangrriza kuwishyura wose. 

Mukristo ati: Wagereranije ute iby’uwo muntu n’ibyawe? 

Byiringiro ati: Nibwiye ibi nti: Ku bw’ibyaha byanjye 
bya kera, nishyuzwa n’Imana umwenda munini cyane, 
wanditswe mu gitabo cyayo cy’abanyamyenda. Kandi simbasha 
kwishyurisha uwo mwenda wa kera gutunganya ingeso zanjye, 
ngikwiriye kwibwira nti Nakurwahonte urubanza rw’ibicumuro 
byanjye bya kera? 

Mukristo ati: Wabigereranije n’ibyawe neza cyane: ariko 
ndakwinginze, komeza untekerereze. 

Byiringiro ati: ikindi gibora kimbabaza, uhereye aho 
natunganyirije ingeso zanjye ukageza none ni iki: iyo nitegereje 
cyane ibyo nkora none birusha ibindi kuba byiza, ndacyabona 
ibyaha bivanze n’ibyo byiza. Nicyo gituma ntabura kwibwira 
yuko ibyaha byivanga n’umurimo mwiza wose bihagije 
kunshyirisha i Gehinomu, n’aho ibyo nakoze kera byose byaba 
byarabaye byiza. 

Mukristo ati: Umenye ibyo, ukora iki? 

Byiringiro ati: Nananirwaga kumenya icyo nakora, ngeza 
abo nabibwiriye Mwizerwa, kuko twari tuziranye neza. 
Ambwira yuko nintabasha kubarwaho gukiranuka k’umuntu 
utigeze akora icyaha, ntabwo nashobora kwikirisba ukwanjye 
gukiranuka cyangwa ukw’abandi bo mu isi yose. 

Mukristo ati: Wemeye yuko yavuze ukuri? 

Byiringiro ati: lyaba yarambwiye ibyo, nkisbimira 
kwitunganya kwanjye, nkibwira ko gubagije, mba naramwise 
umupfu. Ariko nonebo, kuko namenye intege nke zanjye 
n’ibyaha bivanze n’ibyiza nkora byose, sinabura kwemera ibyo 
yavuze. 

Mukristo ati: ariko ubwo yatangiraga kubikubwira, 
wemeye yuko koko baboneka umuntu utigeze gukora icyaba? 

Byiringiro ati: Ndemera yuko ayo magambo 
yabanje kuntangaza, maze nongeye kubana na 
Mwizerwa no kuganira nawe ho gato, mperako 
mbyemera rwose. 

Mukristo ati: Wamubajije uwo muntu uwo ari we, 
n’uburyo ukwiriye gutsindishirizwa nawe? 

Byiringiro ati: Narabimubajije, ambwira yuko ari 
Umwami Yesu, wicaye iburyo bw’Imana isumba byose 
(Abaheb 10:12). Kandi arambwira ati: Uburyo ukwiriye 
gutsindishirizwa nawe, ni ukwizera ibyo yakoze ubwe, 
akiri mu isi, n’ibyo yababajwe, ubwo bamubambaga ku 
musaraba (Abarom 4:5; Abakol 1:14; 1 Pet 1:19). 
Ndamubaza nti: Gukiranuka k’uwo muntu kubasha gute 
gutsindishiriza undi mu maso y’Imana? Aransubiza ati: 
Yesu uwo ni Imana ishobora byose, kandi ibyo yakoze 
n’urupfu yapfuye, ntiyabyikoreye, ahubwo 
yarabigukoreye; nuko rero numwizera, ibyiza yakoze 
byose no gutungana kwe kose bizakubarwaho nk’aho ari 
wowe wabikoze! 

Mukristo ati: Wumvise ibyo ukora iki? 

Byiringiro ati: Ambwira kumusanga ngo nanjye 
nirebere. Nanjye nti: Si uguhangara ibidakwiriye? Ati: 
Oya, kuko yaguhamagaye ngo uze aho ari (Mat 11:29). 
Maze ampa igitabo cyandikishijwe na Yesu, ngo 
kimpumurize, njya aho ari. Ambwira yuko inyuguti yose 
yo muri icyo gitabo irusha ijuru n’isi gukomera (Mat. 
24.35). Maze mubaza ibyo nkwiriye gukora ninjya aho 
ari; aransubiza ati ukwiriye gupfukamira Data wa twese, 
ukamwingingisha umutima wawe wose kukumenyesha 
umwana we (Zab 95:6; Mat 11:25-27). Ndamubaza nti: 
Sinzi icyo ndi buvuge mugezeho. Antegeka kuvuga 
nk’ibi nti Mana, mbabarira ndi umunyabyaha, umpe 
kumenya no kwizera Yesu Kristo. 

Nutampa gukiranuka kwe mu cyimbo cyo gukiranirwa kwanjye, 
ndi uwo kurimbuka rwose. Mwami, numvise ko uri 
umunyebambe kandi ko watanze Umwana wawe ngo abe 
Umukiza w’abari mu isi, ngo umunyabyaha w’indembe nkanjye 
amuhabweho impano. Dore ndi umunyabyaha koko ukwiriye 
Ubuntu bwawe. Mwami, ubwo buntu ubunsazeho, unkize ku 
bw’Umwana wawe Yesu ICristo. Amen. 

Mukristo ati: wasenze nk’uko yakubwiye? 

Byiringiro ati: Ye, nasengaga ntyo hato na hato. 

Mukristo ati: Maze Data wa twese aguhishurira umwana 

we? 

Byiringiro ati: N’ubwo nasenze kenshi, 

ntiyamumpishuriye uwo mwanya, nk’uko nabyifuzaga. 

Mukristo ati: Maze ukora iki? 

Byiringiro ati: Nayobewe icyo nakora. 

Mukristo ati: Ntiwatekereje kurorera gusenga? 

Byiringiro ati: Nabitekereje kenshi cyane. 

Mukristo ati: Ni iki cyatumye utarorera? 

Byiringiro ati: Ni uko nari maze kumenya neza ibyo 
nabwiwe ko ari ukuri ngo sinabasha gukizwa n’ikindi kintu 
cyose cyo mu isi, keretse gukiranuka kwa Eiristo. Nicyo 
cyatumye nibwira nti: Nindorera nzapfa, ariko ningumya 
gusenga n’aho napfa, napfira imbere y’intebe y’imbabazi. 
Kandi n’irindi jambo rinza mu mutima ngo n’aho byatinda 
ubitegereze; kuko kuza ko bizaza. Ntibizabera (Habakuki 2:3). 
Nicyo cyatumye nkomeza gusenga, ngeza aho Data wa twese 
yampishuriye Umwana we. 

Mukristo ati: Wamuhishuriwe ute? 

Byiringiro ati: Sinamurebesheje amaso y’umubiri, 
ahubwo namurebesheje ay’umutima (Abef 1:18-19). Byagenze 
bitya: Uwo munsi nagize agahinda kuruta ako nigeze kugira mu 
bindi bihe byose. Ako gabinda nakamenyeshejwe no kurushaho 
kumenyeshwa uko ibyaha byanjye bikomeye kandi ari bibi. Nta 
kindi nari ntegereje uretse kuzashyirwa muri Gehinomu 
nkarimbuka iteka ryose. Uwo mwanya nibwira ko mbonye 
Umwami Yesu, andunguruka ari mu ijuru. 

Arambwira ati: Izere Umwami Yesu, urakira (Ibyak 16:31). 
Ndamusubiza nti ariko Mwami, ko ndi umunyabyaha 
bikabije cyane! Aransubiza ati: Ubuntu bwanjye buraguhagije 
(2 Abakor 12:9). Nanjye nti, Mwami nakwizera nte? Maze 
nibuka ijambo ngo Uza aho ndi ntazasonza na gato; unyizera 
ntabwo azagira inyota na gato (Yoh. 6:35). Bimenyesha yuko 
kwizera Yesu no kujya aho ari ari bimwe. Ujya aho Eiristo ari, 
niko kumusanga yifuza gukizwa na we kuruta ibindi byose: 
uwo niwe uba yizeye Kristo by’ukuri. Maze amarira arazenga, 
ndabaza nti Mwami, umunyabyaha bikomeye nkanjye 
wamwemera koko, ukamukiza? Aransubiza ati: Uza aho ndi 
sinzamwirukana na hato (Yoh 6:37)', Ndamubaza nti Mwami, 
ninza aho uri, nkwiriye kuza ngutekereza nte, kugira ngo 
nkwizere nk’uko bikwiriye? Aransubiza ati: Kristo Yesu 
yazanywe mu isi no gukiza abanyabyaha (1 Tim 2:15). Kjisto 
niwe amategeko asohoraho, kandi niwe uhesha uwizera wese 
gukiranuka (Abarom 10:4). Yatangiwe ibicumuro byacu, 
azurirwa kugira ngo dutsindishirizwe (Abarom 4:25). 
Aradukunda, kandi yatwejeshejeho ibyaha byacu amaraso ye 
(Ibyahish 1:5). Ni umuhuza w’Imana natwe (1 Tim 2:5). 
Ahoraho iteka ngo adusabire (Abaheb 7:25). Ibyo byose 
byamenyeshe yuko Yesu ari we mukiranutsi wampesha nanjye 
gukiranukira Imana no guhongererwa ibyaha byanjye 
n’amaraso ye. Kandi binyereka yuko umurimo w’agakiza Yesu 
yawurangije ku musaraba, we yumvira amategeko ya Se ahorwa 
twebwe abayishe. Kandi menya ko uwo murimo atawikoreye, 
ahubwo yawukoreye umuntu wese wemera gukizwa ku bwawo, 
akawumushimira. Menya ibyo, umutima wanjye wuzura 
umunezero, amaso yanjye azengamo amarira, ndushaho 
gukunda izina rya Yesu Kristo n’abantu be n’ibyo ashaka ko 
dukora. 

Mukristo ati: Wahishuriwe ICristo koko! Mbwira: ibyo 
byatumye umera ute hanyuma? 

Byiringiro ati: Byamenyesheje yuko ab’isi bose, n’ubwo 
bibwira ko batunganye cyane, bari mu rubanza rwo gucirwaho 
iteka. Kandi yanyeretse uko Imana Data wa twese n’ubwo ica 
imanza zitabera. 

ibasha gutsindishiriza umunyabyaha ujya aho iri, ntice urubanza 
rubera. Kandi natewe isoni n’ibyaha byanjye bya kera, 
mpagarikishwa umutima n’uko menye ko mfite ubwenge buke. 
Kuko ibyo nahishuriwe byarushije ibyo nibwiraga uhereye kera 
kose kunyereka ubwiza bwa Yesu Kristo. Byatumye nkunda 
ingeso zikwiriye abera, nkifuza kugira icyo nkora ngo ngwize 
icyubahiro n’ubwiza by’Umwami Yesu. Kandi nibwiye yuko 
iyo ngira amaraso angana n’amazi yo mu nyanja, nayavushwa 
yose ku bw’izina ry’Umwami Yesu. 

25. NTABWENGE YANGA KUGIRWAINAMA 

MAZE ndota Byiringiro areba inyuma, abona Ntabwenge 
basize, abakurikiye. Abwira Mukristo ati: Dore uko uriya 
musore asigaye kure. 

Mukristo ati: Ndamubonye, ntakunda kujyana natwe, 

Byiringiro ati: Ariko ngira ngo iyo agendana natwe, 
akageza none, biba byamugiriye akamaro. 

Mukristo ati: Uvuze ukuri, ariko sinshidikanya yuko 
adatekereza ibindi. 

Byiringiro ati: Nanjye niko mbibonye, ariko tumurinde. 
Baramurinda, abageraho. 

Mukristo aramubwira ati: Banguka, tujyane! Ni iki 
gitumye usigara inyuma cyane? 

Ntabwenge ati: Ndashaka kugenda jyenyine; bindutira 
kujyana n’abandi, keretse mbakunze cyane. 

Mukristo yongorerea Byiringiro ati: Sinakubwiye yuko 
adashaka kujyana natwe? Ariko ubwo aha hantu hatari abantu, 
reka tuganire na we, igihe kidapfa ubusa. Maze abaza 
Ntabwenge ati: Uri amahoro? Umutima wawe umeze ute ku 
Mana kuri ubu? 

Ntabwenge ati: Niringiye yuko meze neza, kuko mpora 
ntekereza ibyiza, bikampumuriza ngenda. 

Mukristo ati: Ni ibiki? Bitubwire. 

Ntabwenge ati: Nibwira iby’Imana n’iby’ijuru. 

Mukristo ati: N’abadayimoni, n’abazimu barimbutse 
nabo nibyo bibwira. 

Ntabwenge ati: ariko jyeweho ndabyibwira 
nkabyifuza. 

Mukristo ati: Iby’ijuru byifuzwa na benshi 
batazagerayo. Byanditswe ngo umutima w’umunyabute 
urifuza, ntugire icyo ubona (Imigani 13:4). 

Ntabwenge ati: Ariko jyeweho, uko mbyibwira 
kwandekesheje byose kugira ngo mbibone. 

Mukristo ati: Sinemeye yuko waretse byose: kuko 
kureka byose ari ikintu gikomeye cyane, kuruta uko benshi 
bibwira. Ariko ni iki kitubwira ko waretse byose ku 
bw’Imana n’iby’ijuru? Ntabwenge ati: Umutima wanjye 
niwo wabimbwiye. 

Mukristo ati: Wa munyabwenge yaravuze ati: 
uwiringiye umutima we ni umupfu (Imigani 28:26). 

Ntabwenge ati: Ibyo bivugwa ku ufite umutima 
udatunganye: ariko uwanjye umeze neza. 

Mukristo ati: Ufite mpamvu ki zikwemeza ibyo? 

Ntabwenge ati: Ni uko umutima wanjye uhora 
umpumuriza, untera ibyiringiro byo kuzajya mu ijuru. 

Mukristo ati: Ahari igituma uguhumuriza utyo bwaba 
ari uburiganya bwawo: kuko ushobora kuguhumuriza 
ukakwiringiza ibyo udafitiye impamvu zo kwiringira. 

Ntabwenge ati: Ariko jyeweho umutima wanjye 
uhuye n’ingeso zanjye, noneho ibyiringiro byanjye 
byishingikirije ku by’ukuri. Mukristo ati: Ninde wakubwiye 
yuko umutima wawe uhuye n’ingeso zawe? 

Ntabwenge ati: Umutima wanjye niwo ubimbwira. 

Mukristo ati: Umugani ntuvuga ngo, baza inshuti 
yanjye yuko ndi umujura? Umva ko umutima wawe 
ubikubwira! Ijambo ry’Imana niridahamya ibyo, guhamya 
kw’ibindi ntacyo kumaze. 


143 


UMUGENZl 


Ntabwenge ati: Ariko se, umutima wibwira ibyiza si umutima 
utunganye? Kandi ingeso zihuje n’amategeko y’lmama. Si nziza se? 

Mukristo ati: Ye, umutima wibwira ibyiza ni umutima utuganye 
koko, kandi ingeso zihuje n’amategeko y’Imana ni nziza: ariko 
kubigira no kubivugaho si bimwe. 

Ntabwenge ati: ndakwinginze mbwira: ibyo wita kwibwira ibyiza 
n’ingeso zihuje n’amategeko y’lmana ni ibiki? 

Mukristo ati: Hariho kwibwira ibyiza k’uburyo bwinshi: ibyiza 
twibwira biduherereyeho, n’ibyiza twibwira ku Mana, n’ibyo 
twibwira kuri Kristo, n’ibyo twibwira ku bindi byose. 

Ntabwenge ati: Ibyiza dukwiriye kwibwira biduherereyeho ni ibiki? 

Mukristo ati: Ni ibihura n’ibyanditswe mu Ijambo ry’Imana. 

Ntabwenge ati: Ibyo twibwira biduherereyeho bihura ryari 
n’ibyanditswe mu Ijambo ry’Imana? 

Mukristo ati: Bihura iyo twicira urubanza rumwe n’urw’ijambo 
ry’Imana riducira. Reka mbisobanure: ijambo ry’Imana rivuga ku 
bantu bagikurikiza kamere yabo ya kavukire, ngo ntawe ukiranuka, 
ntawe ukora ibyiza. Kandi ngo ibyo umutima w’umuntu wibwira 
byose ni bibi gusa iteka ryose (Itang 6:5; Abaroma 3:10-12)-, kandi 
ngo gutekereza kw’imitima y’abantu ni kubi uhereye mu bwana 
bwabo (Itang 8-21). Nuko rero, niba natwe duhamya ibyo ngibyo 
biduherereyeho ko ari iby’ukuri koko, niko kwibwira ibitunganye 
kuko bihuye n’ibyo mu Ijambo ry’Imana. 

Ntabwenge ati: sinemera na gato ko umutima wanjye ari mubi 
bikabije, nk’uko uvuze. 

Mukristo ati: Nuko rero ubwo bimeze bityo, ntiwigeze kwibwira 
icyiza na kimwe kiguherereyeho, ariko reka nkomeze nkubwire. 
Nk’uko Ijambo ry’Imana ricira imitima yacu urubanza, niko rirucira 
n’ingeso zacu. Ibyo twibwira ku mitima yacu no ku ngeso zacu, ibyo 
bihuje n’urubanza Ijambo ry’Imana ribicira byombi, ni uko ibyo 
twibwira kuri byombi biba ari iby’ukuri. 

Ntabwenge ati: Nsobanurira ibyo. 

Mukristo ati: Ijambo ry’Imana rivuga ingeso z’umuntu n’inzira 
ze zose yuko zigoramye, zitaboneye, kandi yuko nta n’umwe uri mu 

nzira nziza, ndetse ko nta n’uyizi kubwa kamere. (Zab 125:5; 
Abarom 3:12). lyo umuntu yitegereje iby’inzira ze n’ingeso ze 
yicishije bugufi, akemera yuko ari ko biri koko, nk’uko Imana ibivuga, 
aba abitekereje mu buryo bw’ukuri, kuko ibyo yibwira bihuye 
n’ibyaciwe n’urubanza rw’Ijambo ry’Imana. 

Ntabwenge ati: Ibyiza twibwira ku Mana ni ibiki? 

Mukristo ati: Nk’uko navuze kuri twe ubwacu, niko biri no ku 
Mana. Ibyo twibwira ku Mana biba ari iby’ukuri, iyo bihuje 
n’iby’Ijambo ryayo riyivugaho, tukibwira uko iri n’uko imeze nk’uko 
Ijambo ryayo ritwigisha. Sinarondora iby’imimerere yose y’Imana 
nonaha, keretse kuvuga uko itumerera twebwe abantu. Tuba tugize 
ibitekerezo bitunganye biherereye ku Mana, iyo twemeye ko ituzi 
birusha uko twiyizi, ikabasha kuturebamo ibyaha tutiyiziho, kandi izi 
ibyo twibwira bihishwe rwose; kandi ko imitima yacu iyigaragarira 
iteka ryose n’ibiri mu bwigobeko bwayo, kandi yuko ibyo dukiranuka 
byose biyinukira nabi, bigatuma idashaka ko tuyihagarara imbere 
twiringiye ibyo twakoze ubwacu, n’aho byaba ari byiza cyane. 

Ntabwenge ati: Mbese ugira ngo ndi umunyabwenge buke 
wibwira yuko Imana itandusha kumenya ibihishwe, cyangwa yuko 
najya aho iri niringira ibyiza nakoze? 

Mukristo ati: Ibyo gukizwa ubitekereza ute? 

Ntabwenge ati: Kubivuga mu magambo make, ntekereza yuko 
nkwiriye kwizera Kristo ngo ansindishirize. 

Mukristo ati: Ugize ngo iki? Wakwizera Kristo ute utazi ko 
umukeneye? Ntiwemera yuko ufite ibyaha, ari ibya kavukire cyangwa 
ibyo wakoze ubwawe. Ahubwo uko wiyogeza, ukogeza n’ibyo ukora 
byerekana yuko uri umuntu utigeze kumenya ko ukennye gukiranuka 
kwa Kristo ko kugutsindishiriza imbere y’Imana. None se uko kwizera 
Kristo kwawe ni ukuhe? 

Ntabwenge ati: Mwizera neza n’ubwo ushaka kubihakana 

Mukristo ati: Umwizera buryo ki? 

Ntabwenge ati: Nizera yuko Kristo yapfiriye abanyabyaha, 
kandi yuko jyewe nzatsindishirizwa imbere y’Imana, ngakurwaho 
umuvumo w’ibyaha kuko Kristo azaba angiriye Ubuntu, akemera uko 
numviye 

amategeko y’lmana. Cyangwa se, kubivuga ukundi, ingeso zanjye zo 
ku bafite Imana. Eiristo azazigerekabo ibyiza bye no gukiranuka kwe. 
Nicyo kizatuma Imana izemera, nanjye ikansindishiriza. 

Mukristo ati: Watuye kwizera kawe; reka ngusubize. 

1. Kwizera kwawe ni uguhimbano, kuko kutavugwa mu Ijambo 
ry’Imana. 

2. Kwizera kwawe ni ukw’ibinyoma, kuko mu cyimbo cyo 
gukiranuka kwa Kristo ushyizemo gukiranuka kwawe, ngo abe ari ko 
kugutsindishiriza. 

3. Wibwira yuko Kristo azabanza gutsindishiriza ibyo ukora, 
nyuma abone kugutsindishiriza ubwawe, ariko rero urayobye siko 
bigenda. 

4. Noneho, ibyo wizera biragushuka; ntibizagukingira na gato 
umujinya w’Imana Ishobora byose ku munsi uzahagarara imbere 
yayo. Kwizera k’umuntu gutuma atsindishirizwa koko kumwemeza 
yuko ari uwo kurimbuka kuko yishe amategeko y’Imana, bigatuma 
ahungira kuri Kristo ngo amwambike gukiranuka kwe. Kandi uko 
gukiranuka kwa Kristo, umurimo wako si ukweza ibyo wowe wakoze 
ngo Imana ibyemere, igutsindishirize, ahubwo ni ugutura Imana ibyo 
Kristo yakoze n’uko we yumviye amategeko y’Imana, ntayieemo na 
rimwe, ikemera ibyo yakoze n’ibyo yababajwe mu eyimbo ey’ibyo 
tutakoze no kutumvira kwacu. Uwizeye Kristo atyo azahinguka 
imbere y’Imana yambaye umwenda wera wo gukiranuka kwa Kristo 
utariho ikizinga na kimwe. Uwo nguwo Imana izamwemera koko, 
imutsindishirize, ye gucirwaho iteka na gato. 

Ntabwenge ati: Uti iki? Urashaka ko twiringira ibyo Kristo 
yakoze ubwe, udashyizeho ibyo natwe dukora? Kwemera ibyo 
kwatuma dukurikiza ibyo kamere yacu yifuza tutirinze, tugakora ibyo 
dushaka byose. Nta cyatuma dutunganya ingeso zacu, tukirinda 
ibyaha, niba ari ukuri yuko tubasha gukora ibibi byose dushaka, 
hanyuma tugapfa kwizera Kjisto ngo tubarweho gukiranuka kwe, 
tugatsindishirizwa! 

Mukristo ati: Witwa Ntabwenge, kandi izina niryo 
muntu! Ibyo unshubije byerekana ko uri we koko. 

Nta bwenge ufite bwo kumenya gukiranuka Imana yemera ngo 
itsindishirize umuntu, uko gusa n’uko kungana. Nta bwenge ufite 
bwo kumenya yuko wowe ubwawe udafite uko ukiranuka gushakwa 
n’Imana kandi yuko, nutakubona, utazakira umujinya w’inkazi 
w’Imana yera. Kandi rero nta bwenge ufite bwo kumenya yuko 
umuntu wizeye Kristo muri ubwo buryo, agakizwa koko, akambara 
umwambaro wera wo gukiranuka kwe, uwo nguwo aba ahindutse 
icyaremye gishya! Ibyo yizera bigomba kunesha umutima we, 
bikawugomororera Imana yiyerekaniye muri ICristo, bigatuma 
akunda izina ryayo n’Ijambo ryayo n’inzira yayo n’abantu bayo. 
Icyakora, ibyo byose, ntaho bihuriye n’ibyo wowe wemejwe n’ubwo 
buswa bwawe! 

Byiringiro ati: Mubaze yuko yigeze guhishurirwa Eiristo ari 
mu ijuru. 

Ntabwenge ati: Ngabo! Niko mumera, muhora muvuga ko 
muhishurirwa! Nibwira yuko ibyo mwebwe n’abandi nkamwe 
muvuga kuri ibyo, bikomoka ku busazi gusa. 

Byiringiro ati: Yoo! Aho ntuzi yuko ubwenge bw’abantu bwa 
kavukire budashobora kumenya Kristo kuko Imana yamubabishe? 
Nta wamumenya ngo akizwe nawe, keretse Imana Data wa twese 
imumuhishuriye (1 Abakor 2:6-16; Mat 11:27; Yoh 6). 

Ntabwenge ati: Ibyo nibyo mwemezwa n’idini yanyu. lyanjye 
iri ukundi, ariko iyanjye ntirutwa n’iyanyu, n’ubwo ntibwira byinshi 
bimeze nk’inzozi nkamwe. 

Mukristo ati: Reka mvuge irindi jambo. Ayo magambo ni ayo 
kwitonderwa cyane: we kuyasuzugura. Sintinya kuvuga, nk’uko 
inshuti yanjye yavuze, yuko ari nta muntu ubasha kumenya Yesu 
Kristo, atamuhishuriwe na Data wa twese, kandi kwizera Kristo 
bituma umuntu amugerabo akamukomeza, nako nta kindi 
cyamumuhesha kitari ubuntu n’imbaraga by’Imana ishobora byose 
(Mat 11:27; 1 Abakor 12:3; Abef 1:17-19). Kandi, Ntabwenge, 
ndakubabariye, kuko utazi iby’uko ukwizera gukora. Noneho 
kanguka, umenye yuko uri umutindi wo kubabarirwa, uhungire ku 
Mwami Yesu. 

Nugira utyo uzakizwa urubanza rw’ibyaha byawe, ubiheshejwe 
no gukiranuka kwa Kristo (Ni ko gukiranuka kw’Imana, kuko 
Yesu ari Imana rwose). 

Ntabwenge ati: Muributa cyane: simbasba kugendana 
namwe. Nimujye imbere, ndasigara inyuma. Maze Mukristo na 
Byiringiro babararirimba bati: 

Mbese, Ntabwenge, koko uracyakunze 
Ubupfu bwawe no gusuzugura 
Inama nziza tujya tukugira? 

Nuhora uzanga uzaba urimbutse. 

Ni iki gituma witeza amakuba? 

Ntutinde, wibuke amagambo yacu. 

Kandi witinya kwicisha bugufi: 

Mbese uzageza he kunangirwa? 

Mbega ibyo byiza byawe ujya wirata: 

Ni umwenda ucitse wuzuye ibizinga! 

Emera ibyaha n ’ubukene byawe: 

Sanga umukiza wagupfiriye! (Ijwi 277) 

Maze Mukristo abwira mugenzi we ati: Byiringiro, dutambuke: 
mbonye yuko dukwiriye kongera kugenda twenyine. 

26. IBYO GUTINYA KWIZA N’IBY’ABASUBIRA 
INYUMA 

NDOTA bajya imbere bihuta, Ntabwenge abakurikira 
acumbagira. Mukristo abwira inshuti ye ati: Uriya muntu ni 
umutindi ku bw’Imana ndamubabariye cyane, kuko ku munsi 
w’amateka, urubanza rutazabura kumutsinda. 

Byiringiro ati: Ni ishyano! Mu mudugudu w’iwacu harimo 
benshi bameze batyo: bariho imiryango, irimo abantu bose 
bameze batyo n’ubwo ari abagenzi. None se, ubwo iwacu 
abameze batyo ari bensbi, iwabo ntibarushabo kuba bensbi? 

Mukristo ati: Ijambo ry’Imana ryaravuze ngo yabahumye 
amaso ngo be kurebesha imitima (Yoh 12:40). Ariko none ubwo 
twiherereye, ndakubaza icyo wibwira kuri bene abo bantu. 
Mbese ntabwo bemezwa yuko ari abanyabyaha ngo batinye yuko 
bari mu kaga? 

Byiringiro ati: Ahubwo ba ari wowe usubiza ibyo, kuko 
unduta ubukuru. 

Mukristo ati: Nibwira ahari yuko hari ubwo babyemezwa, 
maze kuko ari abanyabwenge buke kubwa kamere yabo ya 
kavukire, ntibamenya yuko kwemezwa kw’ibyo kwabagirira 
umumaro. Nicyo gituma bagerageza kubyiyibagiza, bagakomeza 
kwishuka, bakishimira inzira zikundwa na kamere yabo. 

Byiringiro ati: Nk’uko uvuze, nibwira yuko gutinya 
kubasha kugirira abantu umumaro mwinshi, kukabemeza 
gutangira urugendo rwo kujya mu ijuru. 

Mukristo ati: Ntibishidikanywa ko atari ko biri, niba ari 
ugutinya kwiza: kuko ari ko Ijambo ry’Imana rivuga, ngo 
gutinya Uwiteka ni ishingiro ry’ubwenge (Zab 111:10). 

Byiringiro ati: Wasobanura ute gutinya kwiza uko ari ko? 

Mukristo ati: Gutinya kwiza nyakuri gufite ibimenyetso 

bitatu. 

Icya mbere ni inkomoko yako: Gukomoka ku ukwemezwa 
yuko uri umunyabyaha kandi yuko ukwiriye kubikizwa. 

Icya kabiri ni uko gutera umuntu kwisunga Kristo ngo 
amukize. 

Icya gatatu: uko gutinya kwiza gutuma umuntu yubaha 
cyane Imana n’Ijambo ryayo n’inzira yayo, kukamukomezamo 
uko kubaha, kukamubuza gusubira kunangirwa. Kandi 
kumutinyisha guteshuka muri iyo nzira ngo ace iburyo cyangwa 
ibumoso ashaka ikintu cyose kibasha kugayisha Imana cyangwa 
kwangiza amahoro ye cyangwa kubabaza Umwuka Wera 
cyangwa gutuma abanzi b’Imana bayituka. 

Byiringiro ati: Uvuze neza: ngira ngo ibyo uvuze ni ukuri 
koko. Mbese tugiye kurangiza igihugu kiroga? 

Mukristo ati: Ubibarije iki? Urambiwe n’ibi biganiro? 

Byiringiro ati: Oya, sindambiwe na gato: ahubwo ni uko 
nshaka kumenya aho tugeze. 

Mukristo ati: Urugendo dusigaje tukakimara ni nk’igice 
cy’isaha. Ariko reka dusubire ku biganiro byacu. Abanyabwenge 
buke ntibazi yuko ibibemeza yuko ari abanyabyaha bikabatera 
ubwoba bibasha kubagirira umumaro; nicyo gituma bagerageza 
kubyiyibagiza. 

Byiringiro ati: Bagerageza bate kubyiyibagiza? 

Mukristo ati: 1. Bibwira yuko gutinya guturuka kuri Satani 
(kandi kuva ku Mana!). Nicyo gituma bakurwanya nk’igishaka 
kubarimbuza. 

2. Bibwira yuko gutinya gushaka konona kwizera kwabo. Ni 
ishyano! Ni abo kubabarirwa cyane! Ko badafite kwizera na guke. 
Hari icyakonona ibitariho? Nuko ibyo nabyo bibatera kwinangira 
imitima kugira ngo bashire ubwoba. 

3. Bibwira yuko gutinya atari ikintu kibakwiriye; nicyo 
gituma n’ubwo biyumvamo ubwo bwoba, bakomeza gutinyuka 
kwiyiringira. 

4. Babona yuko ubwo bwoba bushaka kubagayisha 
gukiranuka kwabo kudashyitse gukomoka kubyo bakoze ubwabo: 
nicyo gituma babwirukana uko bashobora kose. 

Byiringiro ati: Nanjye nzi yuko ari ko biri, kuko ari ko 
nameraga ntaramenya uko ndi. 

Mukristo ati: Noneho tureke ibya Ntabwenge. Tuganire 
ibindi byatugirira akamaro. 

Byiringiro ati: Ndabyemeye rwose: ariko na none ba ari 
wowe ubanza. 

Mukristo ati: hashize imyaka nka cumi, mbese ntiwari uzi 
umuntu witwaga MUKOMERAKANYA, washishikarbaga 
kubaha Imana muri icyo gihe? 

Byiringiro ati: Nari muzi; yari atuye mu mudugudu witwa 
NTABUNTU uhanye intera n’undi witwa BUKIRANUTSI 
urugendo rw’igice cy’isaha: yari aturanye n’uwitwaga 
MUSUBIRANYUMA. 

Mukristo ati: Niwe uwo, ndetse bari bateraniye mu rugo 
rumwe. 

Icyo gihe yari akangutse cyane, ngira ngo yari atangiye kubona ibyaha 
bye n’ibihembo bizamuhesha (Abarom 6:23). 

Byiringiro ati: Nanjye namumenye nk’uko uvuze, kuko yazaga 
kenshi kunsura, arira amarira menshi. Naramubabariraga, 
nkamwiringiraho gato kuko azakizwa: ariko tuzi yuko abavuga bati, 
Mwami, Mwami, badakizwa bose (Mat 7:21). 

Mukristo ati: Ubundi yambwiye ko yagambiriye kugenda urugendo 
rujya mu ijuru, nk’urwo tugenda uru: maze nyuma acudika n’uwitwa 
NZIGIRA bituma dutandukana. 

Byiringiro ati: Ubwo tuvuga ibye, twibaze icyamuteye gusubira 
inyuma atyo tutabitekerezaga, n’ikibitera abandi bamera nkawe. 

Mukristo ati: Byatugirira umumaro mwinshi. Noneho, ba ari wowe 
ubanza! 

Byiringiro ati: Ku bwanjye impamvu z’uko gusubira inyuma ni 
enye: 

1. Nubwo batangiye kumva batsinzwe n’urubanza rw’ibyaha 
byabo, imitima yabo ubwayo ntihinduka. Nicyo gituma gukunda 
Imana kwabo gushira, iyo ubwo bwoba baterwa n’ibyaha byabo 
bugabanutse. Nuko ntiwatangara ko basubira mu ngeso zabo za kera. 
Bahwana n’imbwa ijorowe n’ibyo yariye. Kuko ifite iseseme, iruka 
byose: si uko ishaka kubiruka, ahubwo ni uko biyibabaza mu nda. 
Maze iseseme yashira, inda iguwe neza, irahindukira ikajabagira ibyo 
birutsi byose, kuko itabyanga. Ibyo Petero yavuze ni iby’ukuri ngo 
Imbwa isubiye ku bimtsi byayo (2 Pet 2:22). Nta kindi kibifurisha 
ijuru keretse kwemezwa yuko Gehinomu iriho no gutinya 
kuzababarizwayo. Uko gutinya Gehinomu n’iteka bazacirwaho 
kugabanutse, niko gukunda ibyo mu ijum n’iby’Agakiza kugabanuka, 
bagasubira mu ngeso zabo za kera. 

2. Kandi bafite n’ubwoba bw’ubundi buryo bubategeka: ni 
ubwo gutinya abantu. Byaranditswe ngo gutinya abantu kugusha mu 
mutego (Imigani 29:25). Koko bifuza ijum bacyumva kugummana 
k’umuriro w’i Gehinomu, ariko ubwo bwoba butangiye kugabanuka, 
ubwo gutinya ab’isi butangira kugwira muri bo. Bamenya yuko 
bakwiriye kugira ubwenge, ntibigerezeho ngo bateshwe iby’isi byose 

no gushaka ibyo batazi, ndetse ubwo bwihare bubazanire 
n’ibyago. Nicyo gituma basubira mu by’iyi Si. 

3. Ikindi kibatera gusubira inyuma ni uko badashobora 
kwihanganira gukorwa n’isoni, bazira kubaha Imana, ni abibone 
bihimbaza: ku bwabo, iby’Imana ni iby’icyubahiro gike bizana 
igisuzuguriro. Maze batagiterwa ubwoba nka mbere n’ibya 
Gehinomu n’iby’umujinya wenda gutera, basubira mu ngeso 
zabo za kera. 

4. Nubwo bumva urubanza rubatsinze, bagatinya umunsi 
w’amateka, banga cyane icyabibibutsa cyose, ntibakunde 
gutekereza umubabaro bazabona batarawugeraho. Icyampa 
bagakunda kuwutekereza, bigatuma bahungira aho abakiranutsi 
bahungira bagakira! Ariko nk’uko mvuze, kuko bahora bihunza 
ibyo byiyumviro by’urubanza n’ubwoba bw’ibizaba, nuko 
bamara gusinziriza imitima yabo ngo irorere kubyibwira, 
bishimira kuyinangira, bagakunda n’ingeso zirushaho 
kuyinangira. 

Mukristo ati: Ugeze bugufi bwabyo. Impamvu iruta izindi 
ibatera gusubira inyuma ni uko imitima yabo no kwifuza kwabo 
bitahindutse. Wabagereranya n’umujura uhagaze imbere 
y’umucamanza: aratinya, agahinda umushyitsi, agasa 

nk’uwihannye cyane. Ariko ikibimutera cyane cyane ni ugutinya 
kumanikwa; si ukwanga icyaha cye. Biragaragara ko ari ko biri, 
kuko wamurekura, yagumya kuba umujura; ariko iyo umutima 
we uhinduka, ntiyakongera kumera atyo. 

Byiringiro ati: Maze kukubwira impamvu zo gusubira 
inyuma kwabo: nawe umbwire uburyo bwako. 

Mukristo ati: Ndabukubwira mbikunze. 

Intambwe ya mbere yo gusubira inyuma kwabo ni uko biyibagiza 
uko bashobora iby’Imana n’urupfu no kuzacirwaho iteka. 

lya kabiri ni uko bareka buhoro buhoro gukora 
ibibakwiriye mu rwihisho, nko gusenga no gusoma Igitabo 
cy’Imana bari bonyine, nko kudategekwa n’ibyo imitima yabo 
yifuza, nko kuba maso bakirinda Satani, nko kubabazwa 
n’ibyaha n’ibindi nk’ibyo. 

lya gatatu ni uko bihunza abakristo bakijijwe by’ukuri. 

lya kane ni uko bacogora, ntibakunde gukora 
ibibakwiriye imbere y’abantu, nko kumva ijambo ry’Imana, nk o 
kurisoma bafatanije n’abandi, nko kuganira iby’Imana, n’ibindi 
nk’ibyo. 

lya gatanu ni uko batangira kugenzura bamwe mu bubaha 
Imana ngo babone icyo babagaya. Ariko impamvu zibibatera 
zituruka kuri Satani. Babagenzurira kugira ngo babone inenge 
muri bo yababera urwitwazo rwo kureka kubaha Imana. 

lya gatandatu ni uko batangira kubana n’abantu bakunda 
iby’iyi si n’inzoga n’ubusambanyi n’ibindi byaha. 
lya karindwi ni uko baganira iby’iyi si n’ibiteye isoni rwihishwa, 
kandi iyo babonye abitwa ko bubaha Imana babikora, 
barabyishimira, kuko bibamara isoni zo kubikora cyane. 

Intambwe ya munani, ni uko batangira gukinisha ibyaha bito ku 
mugaragaro. 

lya cyenda: bamaze kwinangira, biyerekana uko bari. 
Nuko bitsurira mu ruzi ruzabatembana, rubageze mu gahinda no 
mu makuba; Imana nitabibuza ku bw’imbabazi zayo, 
bazarimbuzwa iteka ryose n’uko kwishuka kwabo. 

27. IGUHUGU CYITWA BEULA 

NDOTA abo bagenzi barangije igihugu kiroga, bageze mu 
gihugu cyitwa BEULA, risobanura ngo Uwashyingiwe 
(Yesaya 62:4; Indirimbo ya Salomo 2:10-12). Icyo gihugu 
kirimo ikirere cyiza cyane kinezeza ugihumeka. Inzira yabo 
yakinyuragamo; bamara iminsi baharuhukiye. Bumvaga inyoni 
zijwigira iteka, bakabona iminsi yose uburabyo burabya, bakumva 
inuma ziguguza. Muri icyo gihugu izuba riva ku manywa na 
nijoro; abakigezemo baba barenze igikombe cy’igicucu cy’urupfli. 
Kandi cya gihanda Bwihebe ntikibasha kuhagera; ndetse abo 
bagenzi bahageze ntibabashaga no kureba igihome cyacyo cy’i 
Shidikanyamana. Kandi bari bageze aho bitegeye 

ururembo bajyagamo, ndetse bahahurira na bamwe bo muri urwo 
rurembo, kuko abarabagirana bamenyereye kugendagenda muri icyo 
gihugu, kuko gifatanye n’icyo mu ijuru. 

Bagenda muri icyo gihugu banezerewe umunezero mwinshi uruta 
uwo bari bafite bakiri mu bihugu bitari bugufi bw’Ubwami 
bajyagamo. Bageze bugufi bwa rwa rurembo, barushaho kurureba 
neza. Rwubakishijwe imaragarita n’amabuye y’igiciro cyinshi, kandi 
mu nzira zo muri rwo, hasigirijwe izahabu nziza (Ibyahish 21:21). 
Nuko ubwiza bwarwo bufatanije n’izuba rirurasiyemo bituma 
Mukristo arwazwa n’ubwuzu; na Byiringiro nawe ni uko. Bamara 
iminsi barwaye batyo, bifuza cyane kugera mu ijuru bati: Nimubona 
umukunzi wanjye, mumubwire yuko urukundo rwansabye (Indirimbo 
5:8). Maze basubijwemo intege ho gato, bihanganira iyo ndwara, 
bakomeza urugendo, barushaho kugera bugufi bwa rwa rurembo, 
babona udushyamba tw’ibiti byera imbuto ziribwa n’inzabibu 
n’imirima y’uburabyo; kandi amarembo y’utwo dushyamba n’izo 
nzabibu yari iruhande rw’inzira yabo. Babyegereye basanga umuhinzi 
wabyo ahagaze mu nzira, baramubaza bati: Izi nzabibu nziza n’utu 
dushyamba twiza ni ibya nde? Arabasubiza ati: ni iby’Umwami: 
yabitereye hano kugira ngo bimunezeze, kandi biruhure n’abagenzi. 
Abajyana muri izo nzabibu, abategeka gusoroma kugira ngo barye ku 
mbuto nziza zaho. Abereka inzira z’Umwami n’amazu ye akunda 
kwirirwamo: barahirirwa, baraharara. 

Bakangutse bitegura kuzamuka ngo bajye muri rwa rurembo. Nk’uko 
navuze, rufite ubwiza burabagirana cyane, kuko rwubakishijwe 
izahabu nziza (Ibyahish 21:21). Izuba rirasiye muri izo nzabibu 
ryatumye batabasha kurureba ubwarwo, mu maso habo 
hadatwikiriwe, ahubwo barurebeshaga indorerwamo zibigenewe (2 
Abakor. 3.18). Maze bakigenda bahura n’abantu babiri bambaye 
imyenda irabagirana nk’izahabu, kandi mu maso habo harabagirana 
nk’izuba. Abo bantu bababaza aho baturutse, barabasubiza. Maze 
bababaza aho baraye, bababaza n’imiruho n’amakuba babonye mu 
nzira, hamwe n’ibyiza byabafashije; barabibasubiza. Nuko 
barababwira bati: 

haracyari ibintu bibiri biruhije, mukabona gusohora muri rwa 
rurembo. 

Mukristo na mugenzi we babasaba kujyana nabo, 
barabemerera, ariko barababwira bati: Mukwiriye kuhagezwa 
no kwizera kwanyu. Bose barajyana, bagera aho bitegeye 
irembo ry’urwo rurembo. 

28. URUZI NIRWO RUPFU 

MBONA yuko hagati yabo n’iryo rembo hari uruzi rudatinzwe, 
kandi urwo ruzi rwari rurerure cyane. Abo bagenzi barubonye 
barumirwa cyane, maze abo bari kumwe barababwira bati: 
Mutarwambuka, ntimwabasha kugera kuri ririya rembo. Maze 
bababaza ko hari indi nzira ijya kuri ryo. Barabasubiza bati 
iriho, ariko uhereye aho isi yabereyeho, nta muntu wemerwe 
kuyicamo, keretse babiri, Henoki na Eliya, kandi nta wundi 
uzabyemererwa, kugeza ubwo impanda y’imperuka izavugira. 
Bumvise ibyo, abo bagenzi batangira gukuka umutima, cyane 
cyane Mukristo. Barakebaguza, ntibabona indi nzira yabakirisha 
urwo ruzi. Babaza ba bantu barabagirana yuko uburebure 
bw’amazi buhwanye hose. Barabasubiza bati: Oya, ariko 
ntitubasha kubafasha muri ibyo, kuko kwizera Umwami nyiri 
ururembo kwanyu ari ko kuri butume mubona aharehare 
cyangwa ahagufi. 

Baramanuka, baravogera, Mukristo atangira kurengerwa, 
atakira Byiringiro ati: Ndengewe n’amazi maremare: ibigogo 
by’Imana n’umuraba wayo byose birandengeye (Zab 42:7). 
Byiringiro ati: Humura, mwene Data, nshyikije ibirenge hasi 
kandi ni heza. 

Mukristo ati: Nshuti yanjye, ingoyi z’urupfu zirangose 
(Zab 18:5); sinzabona igihugu cyuzuye amata n’ubuki. 

Uwo mwanya, Mukristo yumva ageze mu mwijima 
w’icuraburindi, umutera ubwoba cyane, ntiyabasha kureba 
iyo ajya. Kandi ubwenge bwe burazinduka, aba atakibasha 
kwibuka ibyo yabonaga mu nzira 

byamunezezaga bikamuhumuriza. Kandi yatakaga yuko 
abadayimoni n’abazimu babi bamubonekera, bakamutera 
ubwoba. 

Nicyo cyatumye Byiringiro arushywa cyane no kugerageza 
kuramira Mukristo ngo atarengerwa. Ubundi yarengerwaga 
rwose, maze hashira akanya, akibiruka arembye, kandi 
Byiringiro akagerageza kumuhumuriza ati: Mbonye rya rembo 
ririho abantu biteguye kutwakira. Maze Mukristo akamusubiza 
ati: Ni wowe, ni wowe gusa bategereje, kuko ari wowe ujya 
wiringira, uhereye aho twabonaniye. Undi ati: Nawe ni uko. 
Mukristo ati: lyo ntunganira Imana, ntiba ihagurutse ngo 
intabare? Nyuma Byiringiro aramubwira ati: Mwene Data, 
wibagiwe rwose ya magambo yavuzwe ku banyabyaha ngo 
Ntibababazwa mu ipfa ryabo, ahubwo imbaraga zabo 
zirakomera; ntibagira imibabaro nk’abandi, ntibaterwa n’ibyago 
nk’abandi (Zab 73:4-5). Aya makuba ugiriye muri aya mazi si 
ikimenyetso cy’uko Imana ikuretse: ahubwo ni ayo 
kukugerageza ngo wibuke ibyiza yajyaga igukorera n’imbabazi 
yakugiriraga; bitume umwisunga muri aya makuba. 

Maze Mukristo amara umwanya atekereza, Byiringiro arongera 
aramubwira ati: Humura, Yesu Kristo aragukiza. Uwo mwanya 
Mukristo avuga ijwi rirenga ati: Nongeye kumureba; kandi 
arambwiye ati: Nunyura mu mazi, nzaba ndi kumwe nawe; nuca 
no mu migezi, ntizagutembana (Yes 43.2). Bombi barakomera: 
wa mubisha wabo arajunjama, barinda bambuka. Uwo mwanya 
Mukristo abona aho ashyitsa ibirenge, ahasigaye h’urwo ruzi 
hagira amazi magufi. Nuko barambuka. 

29. URUREMBO SIYONI 

HAKURYA y’urwo ruzi, babona ba bantu barabagirana bahagaze 
ku nkombe babategereje. Bakutse, abo barabagirana barabaramutsa, 
barababwira bati: Turi abagaragu b’Umwami Imana: dutumwa 
gukora umurimo wo gufasha abazaragwa agakiza (Abaheb 1:14). 
Nuko bagenda mu nzira ijya kuri rya rembo. 


156 


URUREMBO SIYONI 


Kandi urwo rurembo Siyoni rwubatswe ku musozi muremure 
cyane, ariko abo bagenzi bawuterera neza cyane, kuko ba bantu 
barabagirana babaramiraga babafashe amaboko: kandi bari basize 
muri rwa ruzi imyenda yabo yo gupfa, kuko n’ubwo bavogereye 
bayambaye, bakutse batakiyambaye. Nicyo cyatumye bazamuka 
vuba cyane, n’ubwo urufatiro urwo rurembo rwubatsweho rwari 
hejuru y’ibicu. 

Nuko barazamuka, banyura mu kirere bagenda baganira ibyiza, 
banejejwe n’uko bambutse rwa ruzi amahoro, bakaba bari kumwe 
n’abo bera barabagirana, bagenda baganira n’abo barabagirana 
iby’ubwiza bw’urwo rurembo. Barababwira bati: Ubwiza 
n’icyubahiro byarwo ntibigira uko byavugwa. Niwo musozi 
Siyoni, Yelusalemu yo mu ijuru; hariyo n’iteraniro rya ba maraika 
batabarika n’imyuka y’abakiranutsi batunganijwe rwose 
(Abaheb 12:22-24). Murajya muri Paradiso y’Imana, muri 
bubonemo cya giti cy’ubugingo, murye imbuto zacyo zitabora. 
Nimugerayo, muri buhabwe imyenda yera, muzajya mugendana 
n’Umwami muganira, iminsi yose y’iteka ryose 
(Ibyahish 2:7; 3:5; 22:5). Kandi ntimuzabonayo ibyo mwabonaga 
mukiri mu isi: umubabaro n’indwara n’ibyago n’amakuba 
n’urupfu; kuko ibya mbere bishize (Ibyahish 21:4). Mugiye 
gusanga Aburahamu na Isaka na Yakobo na ba bahanuzi bose, 
abo Imana yakuye mu isi y’umubabaro ikabageza mu mahoro no 
mu buruhukiro bwayo, kuko bakiri mu isi, umuntu wese muri bo 
yagendaga akiranuka (Yes 57:2). Abo bagenzi barababaza bati: 
Dukwiriye kugenza dute nitugera aho hantu hera? Barabasubiza 
bati: Muri buherweyo ibyo kubaruhura mu cyimbo cy’imiruho 
yanyu yose, n’ibyishimo mu cyimbo cy’imibabaro yanyu, muri 
busarure ibyo mwabibye, imbuto ziva ku gusenga n’amarira 
yanyu n’imibabaro mwababarijwe mu nzira babahora Umwami 
(Abagal 6:7-8). Aho hantu muzajya muhambarira amakamba 
y’izahabu, kandi muzajya munezerwa no kureba Uwera, kuko 
muzamureba uko ari f7 Yoh 3:2). Kandi muzajya mumukorera 
iteka, mumushima muvuza impundu mumuhimbariza 

ibyo yabakoreye, uwo mwashakaga gukorera mukiri mu isi, 
ariko byabarushyaga cyane ku bw’intege nke z’imibiri yanyu. 
Amaso yanyu azashimishwa no kureba Ushoborabyose, amatwi 
yanyu azashimishwa no kumva ijwi rye ryiza. Ni ho muzabana 
mwishimye n’inshuti zanyu zababanjirije kugerayo, kandi 
muzajya mwakirana ibyishimo abazabakurikira bose bajya aho 
hera. 

Bageze bugufi bw’irembo ry’urwo rurembo, umutwe 
w’ingabo zo mu ijuru uza kubasanganira, ba bandi barabagirana 
babiri barababwira bati: Aba ni abantu bakundaga Umwami wacu 
bakiri mu isi, bagasiga byose ku bw’izina rye ryera. Yadutumye 
ngo tubazane; noneho tubasohoje hano barangije urugendo rwabo, 
ngo binjire barebe Umucunguzi wabo mu maso banezerewe. Maze 
ingabo zo mu ijuru zivuga ijwi rirenga ziti: Hahirwa abatorewe 
ubukwe bw’Umwana w’Intama. Kandi hasohoka umutwe 
w’abavugiriza Umwami impanda benshi ngo babasanganire, 
bambaye imyenda yera irabagirana; bazivuza neza cyane, ijuru 
ryose rirarangira. Abo baramutsa Mukristo na mugenzi we, 
bababwira hato na hato bati: Murakaza, mwe abavuye mu isi 
mwe! Babyumvikanisha amajwi y’impundu n’ay’impanda. Maze 
babagota impande zose, bamwe babajya imbere, abandi 
barabakurikira, abandi babajya iburyo n’ibumoso nk’ababarinda, 
banyura ahantu ho mu ijuru, bagenda babavugiriza impanda 
z’amajwi arenga meza: uwabibona yagira ngo ijuru ubwaryo 
ryamanutse rije kubasanganira. Nuko barajyana. Bakigenda, 
bakomeza kubavugiriza impanda neza cyane, babarembuza, 
bakeye mu maso, babereka uko bishimiye kubasanganira n’uko 
bakunze kubakira. Byasaga n’aho abo bantu bombi binjiye mu 
ijuru kandi bataragerayo, kuko kubona abamarayika no kumva 
amajwi yabo meza kwashakaga kubicisha ibyishimo. Kandi bari 
bageze aho bareba urwo rurembo bugufi, bibwira ko bumva 
inzogera zaho zose bazivuza ku bwabo kuko bahageze. Kandi 
bakibwira ko bazabaho iteka ryose, babanye n’abameze batyo, 
imitima yabo yuzura umunezero utavugwa utakwandikwa. Nuko 
bagera kuri rya rembo. 

Bagezeho, babona ibyanditswe hejum yaryo, byandikishijwe 
inyuguti z’izahabu, ngo hahirwa abamesera ibishura byabo 
kugira ngo bemererwe kwegera cya giti cy’ubugingo, kandi 
banyure mu marembo binjire muri uru rurembo (Ibyahish 22:14) 

Ndota ba barabagirana babategeka kuvunyishiriza kuri 
iryo rembo. Barahavunyishiriza, abantu babarungumkira hejuru 
y’irembo, nibo Henoki na Mose na Eliya n’abandi. Ba 
barabagirana barababwira bati: Aba bagenzi bavanywe mu 
mudugudu w’i Rimbukiro n’urukundo bakunze Umwami w’um 
mrembo. Maze abo bagenzi babaha za nzandiko bahawe katanga 
ka mbere, bazishyira Umwami arazisoma: arabaza ati: Ba 
nyirazo bari he? Baramusubiza bati: Bahagaze ku irembo. 
Umwami arategeka ati: Nimwugurure kugira ngo ishyanga 
rikiranuka rikomeza iby’ukuri ryinjire (Yesaya 26:2). Ndota abo 
bombi binjira muri iryo rembo: bakinjira, ishusho yabo ihinduka 
ukundi, bambikwa imyenda irabagirana nk’izahabu. 
Barabasanganira, babaha inanga zo gushimisha Imana, 
n’amakamba ngo abe ikimenyetso cy’icyubahiro. Numva 
bongera kuvuza inzogera zo muri urwo mrembo ku 
bw’ibyishimo, babwira abo bagenzi bati: Nimwinjire mu 
munezero wa Shobuja (Mat 25:23). Kandi numva abo bagenzi 
ubwabo bariririmbisha ijwi rirenga bati: lyicaye ku ntebe 
n’Umwana w’Intama, ishimwe ribe iryabo no guhimbazwa 
n’icyubahiro n’ubutware, iteka ryose (Ibyahish 5:13). 

Bamaze kugumra amarembo kugira ngo abo bagenzi 
binjire, mbakurikije amaso, mbona urwo rurembo rwose 
mrabagirana nk’izuba, mu nzira zo muri rwo hasigirijwe 
izahabu: mbona abantu benshi bagenda muri izo nzira bambaye 
amakamba ku mitwe, bafite amashami y’imikindo mu ntoke 
n’inanga z’izahabu zo gucuranga baririmba indirimbo 
z’ishimwe. Bamwe muribo bari bafite amababa, baririmba 
indirimbo zisubizanya urudaca bati: Uwera, Uwera, Uwera niwe 
Mwami wacu. 

Maze barugarira. Mbibonye, nifuza kubanayo nabo. 

30. ITEKA NTABWENGE YACIRIWEHO 

NUKO nkebutse, mbona Ntabwenge ageze kuri rwa ruzi, 
arwambuka vuba, we bitamuruhije nka ba bandi, kuko 
yahasanze umusare witwaga MWIRINGIRUBUSA. 
Amwambukiriza mu bwato bwe. Maze aterera wa musozi 
nka ba bandi ngo ajye kuri rya rembo. Ariko agenda 
wenyine, ntihagira ujya kumusanganira ngo amuramutse 
cyangwa amuhumurize na hato. 


160 



Binjira mu rurembo Siyoni 


161 














ITEKA NTABWENGE YACIRIWEHO 


Ageze kuri rya rembo, arararama, areba ibyanditswe hejuru 
yaryo, akomanga yibwira ko bamwugururira vuba. Maze ba 
bantu bamurungurukira hejuru y’irembo, baramubaza bati: 
Urava he? Urashaka iki? Arabasubiza ati: Twariraga 
imbere y’Umwami, tukanywera imbere ye, akigishiriza mu 
nzira z’iwacu. Maze bamubaza urwandiko rwe ngo 
barujyane, barushyire Umwami: ashakashaka mu 
myambaro ye, ararubura. Baramubaza bati: Ntarwo ufite? 
Ntiyagira icyo abasubiza na gito. Babibwira Umwami; 
ntiyakunda kuza kumureba, ategeka ba barabagirana babiri 
bazanye Mukristo na Byiringiro muri urwo rurembo 
gusohoka ngo bafate Ntabwenge, bamubohe amaboko 
n’amaguru, bamukureho. Baramuterura, bamunyuza mu 
kirere, bamugeza kuri rwa rugi nabonye mu mucyamu 
w’umusozi, bamushyiramo. Menya yuko hari inzira ijya 
muri Gehinomu, ituruka ku irembo ry’urembo rwo mu 
ijuru, atari ituruka mu mudugudu witwa Kurimbuka gusa. 
Ndakanguka, menya yuko ari inzozi. 

UMUGENZI 

INDIRIMBO Y’UMUGENZI 


Uwaba atinyutse 
ibyago byose 
Naze akurikire 
Umwami Yesu! 
Nta cyamurekesha 
lyo migambiye 
Yo guca mu nzira 
Ijya mu ijuru 


Ntabwo azacogozwa 
N'inshamugongo: 
Abazimubwira 
Nibo bazagwa! 
Abanzi be bose 
Ntibamugarura 
Mu nzira ahisemo 
IJya mu ijuru. 


Mwami ujye undindisha 
Umwuka wawe 
Mbone kuzaragwa 
Kubahwa iteka. 
Have, wa bwoba we! 
Nimunyihorere! 
Namaramaje pe 
Kujya mu ijuru! [207] 

